
Prefaţă 


Doar câţiva kilometri despart aeroportul din 
Geneva de Versoix, mică localitate liniștită ce 
se întinde pe malurile leneșe ale lacului Leman. 
Nu departe de centru, șoseaua își croiește 
calea printre locuinţele pașnice. Drumul urcă 
ușor și se bifurcă, în vârful colinei. De aici se 
vede o vilă mare, retrasă față de drum, înconju- 
rată de un parc nu prea întins, dar impecabil 
întreţinut. De la șosea până la vilă, traversez o 
curte mică, mărginită de clădiri în formă de L. 
în garajul deschis, întrezăresc un jeep acoperit 
în parte de o prelată; voi afla mai târziu că este 
cel al generalului Patton, oferit Ma- jestăţilor 
lor de către Prințul Charles de Luxemburg. 
Astfel, am pătruns în reședința din exil a 
suveranului care a domnit timp de zece ani 
peste milioane de români: Majestatea Sa 
Regele Mihai al României. 

Un bărbat îmi deschide ușa și mă conduce în 
salonul foarte mare unde domină un tablou 
înfăţișându-l pe acel frumos adolescent care a 
fost Regele Mihai, în costum de vânătoare, cu o 
pușcă în mână. Două canapele largi peste care 
este aruncat un pled sunt așezate în unghi, în 
apropiere de imensele ferestre care se deschid 
spre parc. într-o liniște tipic helvetică, în 
depărtare se zăresc avioane care taie orizontul, 
coborând lin spre apropiatul aeroport de la 
Cointrin (aeroportul orașului Geneva - n.t.). 
Poate că imul dintre ele vine de la București... 

O pisică mare, neagră, ce dormitează pe 
tăblia unui calorifer deschide pe jumătate ochii. 
Animalul pare să fie obișnuit cu vizitele. 


Mobilele, de factură mai curând modernă, sunt 
puţine. Simplitatea ansamblului te face 

familie s-ar afla aici doar în trece/e... 

Venind în urma fiicelor sale, Prinţesele 
Margareta și Sofia, si a unei colaboratoare din 
cadrul  secretariatului particular, având în 
mână o agendă, Regele intră în încăpere, 
încercând să-i potolească pe cei doi căţeluși de 
care nu se desparte, doi chihuahua, ale căror 
dimensiuni sunt invers proporţionale cu zarva 
pe care o fac. în haină de tweed și pantalon de 
cașa, Mihai al României, care abordează pe 
cămășile sale cifrul său regal, patru ”M” 
dispuși în cruce, impresionează prin eleganţă și 
prin ' acea distincţie pur englezească pe care 
regina Victoria, străbunica sa, ar recunoaște-o, 
fără îndoială. înalt, el are un fel de a se ridica, 
de a se așeza, de a merge, de a-ţi vorbi cu o 
curtenie ce nu este egalată decât de 
simplitatea sa, lăsând o impresie de absolută 
majestate. Trebuie spus că acest bărbat cu 
ochii de un minimat albastru deschis este 
descendentul unei dinastii ce se înrudește cu 
tot ceea ce a domnit sau mai domnește încă în 
Europa. Genealogia regală a lui Mihai al 
României este perfectă. Destinul său, însă, se 
arată a fi mult mai sacadat. 

Pe parcursul celor zece zile de convorbiri pe 
care le vom avea, Regele va face să reînvie 
acest destin făcut din umbre și lumini, împletit 
strâns cu cel al unei ţări încă sfâșiate, râvnite, 
amenințate, invadate de vecinii săi: o Românie 
pe care Suveranul nu a încetat nici o clipă să o 
iubească. 

Rege la șase ani, detronat de propriul său 
tată, reașezat pe tron câţiva ani mai târziu, 
Mihai al României a luptat mereu pentru a 
păstra integritatea ţării sale. La douăzeci și trei 


de ani, în plin război mondial, el a condus o 
lovitură de stat care a scăpat România din 
alianța ei cu Germania nazistă și a făcut-o să 
treacă în tabăra aliaţilor. în acea noapte, 
Bucureștiul, în sărbătoare, l-a aclamat cu 
entuziasm. 

Curând însă, cumplita împărţire de la Yalta a 
pus România în fața unui alt pericol, cel al 
comuniștilor care vor sfârși prin a înfrânge 
rezistența regală. Pentru a evita o baie de 
sânge, Regele Mihai al României s-a 

plâns, dar poporul a fost neputincios. Europa a 
evitat să-l susţină pe acest Suveran rătăcitor 
care îi amintea în mod dureros inconștienţa de 
care a dat dovadă faţă de situaţia ţărilor din 
Est. 

în acest timp, în exil, Regele Mihai al 
României a practicat meserii dintre cele mai 
umile sau pitorești, rămânând în permanenţă la 
curent cu situaţia poporului său. Simt reînviaţi 
aici, la Versoix, patruzeci și doi de ani de exil, 
patruzeci și doi de ani de eforturi menite să 
denunțe abuzurile unui regim totalitar - ale 
cărui dimensiuni reale par a fi fost ignorate în 
Vest - până la prăbușirea unui tiran ce fusese 
luat drept un om al deschiderii: Ceaușescu. 

A sosit oare, pentru Regele Mihai al 
României, momentul întoarcerii pe pământul 
natal? în timp ce mii de români îl aclamă, 
înălțând deasupra capetelor portretul său, 
câțiva comuniști de stil nou, dar de modă 
veche, îl readuc la frontieră sub ameninţare. Le 
este, oare, teamă de reîntoarcerea libertăţii? 

Căci, în mod paradoxal, această revenire 
ratată (în 1990, n.t.) reprezintă pentru Rege o 
primă victorie. Liniștit și senin precum sunt 
oamenii pe care Istoria îi prezintă posterităţii, 
Regele Mihai și-a văzut, într-o clipă, lupta 


cunoscută de întreaga lume. 

Câteva luni mai târziu, Regele Mihai I a 
putut, în sfârșit, să regăsească acest popor 
care nu l-a uitat și care’, cu zecile de mii, s-a 
îmbulzit pe străzile Bucures- tiului, pe unde a 
trecut, în ziua sfântă a Paștelui. Regele se 
întorsese. La fel și speranţa. Căci mulţi sunt cei 
care se întreabă: și dacă doar o monarhie s-ar 
dovedi capabilă să restabilească în România 
adevăratele valori democratice ? 


Philippe VIGUrâ DESPLACES 


"Da, doar un Rege ar putea 
împiedica prăbușirea în această 
sărmană Românie" 


Eugen Ionescu, 
27 aprilie 1990 


CAPITOLUL I 


REGELE 
COPIL 


Patruzeci și cinci de ani de dictatură 
comunistă au dat Bucureștiului aspectul unui 
oraș sinistru, desfigurat de pieţele cu 
dimensiuni inumane, în care se ''varsă” 
bulevarde mai largi decât Dunărea. 

Ce contrast, dacă te gândești că, în anii 
douăzeci, Bucureștiul era imul dintre cele mai 
vesele și mai strălucitoare dintre orașele 
Europei! O faimă care îl făcuse să fie 
supranumit "Micul Paris”... Era deajuns să te 
plimbi pe Calea Victoriei pentru a te convinge 
de aceasta: în- tr-adevăr, pe artera principală a 
Bucureștiului se etala fastul unei ţări prospere. 
Automobilele mari circulau cu dificultate pe 
strada animată, prin mijlocul acelei mulţimi 
numeroase care trecea pe lângă magazinele 
modistelor sau se oprea în faţa vitrinelor 
aranjate cu gust. 

Fugind de acest vacarm, lumea bună își 
găsea refugiul pe banchetele capitonate ale 
faimoasei cafenele Capșa, unde se strângea 
toată elita oraşului, celebrităţi mondene, 
oameni de afaceri în redingotă și cu monoclu, 
atașați de ambasade cu mustăți pomădate, 
ofițeri cu mănuși albe și pieptul acoperit de 
eghileţi auriţi... Se urzeau combinaţii politice, 
se perora despre consecinţele reformei agrare, 
sau se comentau ultimele bârfe, privind în 
oglinzile mari cum dispărea silueta vreunei 
elegante îmbrăcate după moda pariziană. Căci 
Bucureștiul te făcea într-adevăr atunci să te 
gândești la Paris sau la Neapole. Domnea aici o 


atmosferă de liniște, de 


- 19- 
O DOMNIE ÎNTRERUPTĂ 


râsete şi de seducţie, care  reamintea 
călătorului că România este, de asemenea, o 
țară latină. 

Occidentalizarea crescândă a acestui tărâm 
al contrastelor lăsa totuși să persiste un 
puternic parfum de Orient. Timp de secole, 
provinciile de la Dunăre au trăit intr-adevăr sub 
suzeranitatea vecinului lor turc. Nu se servea la 
Capşa dulceaţă de trandafiri alături de fur- 
securi franțuzești și de prăjituri vieneze? 
Asociere de bunătăţi care părea să reflecte 
itinerarul Orient-Expre- sului... 

Străzile capitalei române păstrau, în același 
timp, un aspect primitiv și dur. Erau ţiganii 
aceia care alergau prin praf cu picioarele goale, 
sau acel ursar coborât din Carpaţi, sau acei 
negustori ambulanți care își purtau coșurile 
mari cu fructe atârnate la capetele unei cobi- 
lite... Culorile vii ale costumelor țărănești 
contrastau cu anteriul negru al preoţilor, 
căciulile de astrahan cu jobenurile, carele cu 
boi cu automobilele Hispano-Suiza. Căci, dacă 
unul din capetele Căii Victoriei se deschidea 
spre Constantinopol, celălalt se îndrepta spre 
văile întunecoase ale Transilvaniei... 

Ţară de la răscruce, ţară tampon, în mod 
inevitabil România a stârnit toate poftele și i-a 
îndurat pe toţi năvălitorii. Romanii, ostrogoții, 
hunii, mongolii, bulgarii, otomanii, slavii, toți au 
călcat în picioare pământurile de la Dunăre, în 
așa măsură încât s-a putut vorbi despre un 
"blestem românesc”... Favorizată de natură, 
țara părea să fie urgisită de soartă. 


Această fatalitate a lovit o dată mai mult 
România la 20 iulie 1927. ” Regele cel bun”, 
Ferdinand I, a murit în plină glorie. Calea 
Victoriei era în doliu. Corpul său a fost așezat 


pe un afet de tun și cortegiul, precedat de 
ofițeri călări purtând cască cu vârf, a coborât 
lent de-a lungul străzii mărginite de mulțimea 
reculeasă. 

Tradiţia vrea ca un tron să nu rămână 
niciodată vacant și de aceea tristeţea unui 
popor la moartea Suveranului său se însoțește 
întotdeauna de uralele entuziaste care salută 
noua domnie. în sala Parlamentului, în fața 

reprezentanţilor poporului român, s-a înfățișat 
o femeie al cărei chip era acoperit de un voal 
lung. Ea ţinea de mână un băieţaș îmbrăcat tot 
în satin alb. 

- Trăiască Mihai I! Trăiască Regele Mihai I al 
României! 

Copilul a tresărit auzind uralele ce au răsunat 
sub bolta Parlamentului. Mama sa l-a făcut să 
înainteze pe estrada îmbrăcată în negru. Aici, 
venindu-și în fire, micul Rege a dus mâna la 
frunte și a schiţat primul său salut oficial. 

Destinul României atât de râvnite se sprijinea 
pe umerii firavi ai unui copil de șase ani... 


<« 
x 


9 * 


- Sire, viața Majestății Voastre a fost așezată de 
foarte devreme sub semnul datoriei fată de 
patrie. Ați rămas cu sentimentul unei copilării 
furate? 


- Faptul e că, de foarte tânăr încă, a trebuit 
să fac faţă unor situaţii care nu erau cete ale 
unui copil ca toţi * ceilalţi. Gândiţi-vă că am fost 
Rege la șase ani, detronat de tatăl meu la nouă 
ani, din nou Suveran la nouăsprezece ani și, 
pentru a încheia, exilat la douăzeci și șase! De 
la naștere până la tinereţe, nu am cunoscut - ca 


să spun așa - decât intrigile de palat și 
singurătatea puterii, un fast întotdeauna 
apăsător și, mai ales, lipsa dureroasă a unei 
vieţi de familie... 

M-am născut la 25 octombrie 1921, adică sub 
domnia bunicului meu, Regele Ferdinand |. 
Tatăl meu era prințul Carol al României, 
moștenitor prezumtiv al tronului, iar mama mea 
- principesa Elena a Greciei. 

Ea este cea care mi-a ales prenumele, Mihai 
în românește, Michel în franțuzește. în gândul 
ei, era un omagiu adus lui Mihai Viteazul, un 
principe al Ţării Românești care i-a bătut pe 
turci la-4595 și care este pentru noi un 
adevărat erou naţional. Lui i se datorează 
unirea, chiar dacă temporară, a provinciilor 
Tara Ro- 

mânească, Moldova și Transilvania. A murit în 
1601, sub loviturile de pumnal ale unui 
trădător... 


- Mihai Viteazul este deci, într-un fel, simbolul 
unității românești. Totuși aceasta nu va fi 
realizată decât după aproape trei secole. 
Unirea trebuia să fie precedată de 
independență, și aceasta, independența, este 
marea operă a primului Rege al României, 
Carol I, sosit pe pământul românesc în 1866... 


- Trebuie să încercaţi să înţelegeţi care era 
situația noastră până la acea epocă. Vechile 
familii domnitoare din regiunea dunăreană se 
luptau fără încetare pentru diferitele provincii a 
ceea ce nu constituia încă România. Pe la 
mijlocul secolului al XIX-lea, colonelul 
Alexandru Ioan Cuza a fost, totuşi, ales pe 
tronul celor două principate: Moldova și Țara 


Românească. Era începutul întemeierii naţiunii 
române. Dar asta nu însemna că certurile 
dintre marile familii au încetat. 

Parlamentele Principatelor Unite au 
considerat că această situaţie nu mai putea 
dura, că ea era mult prea dăunătoare pentru 
interesele generale. Atunci s-a născut ideea de 
a face apel la o dinastie străină pentru a domni 
peste ambele principate, care ar fi format 
România. Se spera că în felul acesta va fi rupt 
cercul conflictelor personale. 

Primul ''candidat” avut în vedere a fost un 
belgian, contele de Flandra. Acesta a refuzat 
oferta. Atunci, alegerea s-a îndreptat spre o 
familie princiară germană, familia de 
Hohenzollem-Sigmaringen. Cu aprobarea lui 
Napoleon al Ill-lea, Karl de Hohenzollem, cel 
de-al doilea fiu al familiei, un tânăr de douăzeci 
și șapte de ani, ambițios și hotărât, și-a propus 
să ducă la îndeplinire o sarcină uriașă: să 
întemeieze un Regat, să dea naștere unei 
naţiuni... Se afirmă că, înainte de a accepta 
această coroană, Karl ar fi deschis un atlas și ar 
fi tras cu creionul o linie între Londra și 
Bombay. Văzând că ea trece prin România, ar fi 
exclamat: “lată o ţară cu viitor!”. 

S-a spus că această Românie fusese creată în 
grabă, simplu amalgam de populații disparate 
în vârful căruia fusese instalat un prinţ german. 
De fapt, ţara a fost salvată de la dezbinare prin 
acțiunea unor bărbați profund patrioți: ei au 
fost conștienți că prin instalarea pe tron a unei 
persoane dintr-o dinastie străină, s-ar pune 
capăt disensiunilor interne. De altfel, este exact 
ceea ce s-a și petrecut. 

Totuși, la acea epocă, ţările vecine, în special 
Austro- Ungaria, nu erau deloc favorabile unui 
astfel de proiect. Ele nu vedeau cu ochi buni 


nașterea unei Românii puternice. Din această 
cauză, Karl de Hohenzollem, viitorul Carol I, 
fratele străbunicului meu, a fost obligat să 
ajungă la București sub un nume fals. Şi-a luat 
identitatea unui om de afaceri elveţian, 
dispunând în felul acesta de un pașaport 
elveţian. De la Viena, capitala austro-ungară, el 
a venit pe Dunăre cu un vapor cu aburi. Când 
comandantul vasului și-a dat seama de ade- 
vărata identitate a pasagerului său, era prea 
târziu: prinţul de Hohenzollem pusese de-acum 
piciorul în România. Până la București a ajuns 
cu o trăsură cu cai și, în felul acesta, a început 
marea aventură... 


- Bismarck ar fi spus despre desemnarea lui 
Karl: "într-adevăr, o bună avansare pentru un 
Ci prusac!” 


- în momentul în care a fost ales pentru a 
întemeia Regatul României, prinţul Karl de 
Hohenzollem era într-adevăr ofițer în armata 
germană. 

De cum a ajuns la București, prințul Carol - 
își românizase prenumele - a început prin a 
constitui partidele și a organiza viaţa politică a 
provinciilor române (Tara Românească, 
Moldova și o parte a Basarabiei, la frontiera 
rusă). Dar eforturile sale s-au îndreptat îndeo- 
sebi spre făurirea unei conștiințe naţionale, 
care să stea la baza edificării democraţiei 
românești. A purces apoi la modernizarea ţării 
prin construirea' de drumuri și de căi ferate, 
prin impulsionarea industriei - ce abia se 

năștea prin reforma administraţiei și a 
armate... 
în 1877-1878 a angajat această din urmă 


instituţie alături de ruși împotriva turcilor, în 
sudul Dunării. Legat de acest război, există un 
amănunt pe care puţini îl cunosc și care este 
interesant pentru destinul românesc. Carol 
propusese ajutorul său armatei ţarului 
Alexandru al II-lea, care îl refuzase. Dar, lângă 
micul orășel Plevna, la sud de Dunăre, rușii s- 
au aflat într-o situaţie foarte grea în faţa 
turcilor. Erau în pragul dezastrului. Au adresat 
atunci un apel pentru ajutor prinţului Carol. 
Acesta a trecut Dunărea în fruntea armatei 
române, i-a bătut pe turci și a salvat astfel 
armata rusă. Drept "'mulţumire”, aceasta din 
urmă ne-a confiscat sudul Basarabiei! 

Este adevărat că, în schimb, Rusia a 
recunoscut independenţa și suveranitatea 
României. Carol a dobândit titlul de pnncipe 
ereditar. în 1881, Principatul României a 
devenit, în mod oficial, Regat, iar Carol si-a pus 
pe cap o coroană făcută din oţelul unui tun de 
la Plevna. Devenea, astfel, primul Rege al 
României. Eu sunt cel de-al patrulea. 


- V-aţi născut la Sinaia, într-un castel ca în 
basme, construit de însuși Carol I, fondatorul 
dinastiei Majes- tății Voastre. Scriitorul Jorge 
Luis Borges a spus despre Versailles că este o 
nebunie. La timpul său, Sinaia nu a fost la fel? 


- O nebunie poate că nu, dar în mod cert o 
mare reușită. De ce a ales primul Rege al 
României Sinaia ca reședință de vară, nu aș 
putea să vă spun. Probabil din cauza poziţiei 
superbe şi datorită relativei apropieri de 
București. In orice caz, Carol I a găsit locul pe 
gustul său. La sfârșitul secolului al XIX-lea, el a 
cumpărat o proprietate imensă, de mai multe 
sute de hectare, care se întindea între Sinaia 
propriu-zisă - mică stațiune climaterică din 
Carpaţii transilvani - și valea Bravnovei, la 
nord. El a achiziționat, de asemenea, două sau 
trei 

fabrici care făceau parte integrantă din 
domeniu. 

La Sinaia, Carol I a înălțat un important 
ansamblu de clădiri. Trebuie să ne reamintim 
că, la acea vreme, către 1880, a ajunge de la 
București acolo era o adevărată expediţie. Si, 
întrucât Curtea a venit să se instaleze împreună 
cu kegele și Regina, pentru mai multe luni, a 
trebuit să fie clădită o capitală în miniatură 
pentru a primi toată această lume. 

Edificiul principal era castelul Peleș, pe care 
unii l-au descris ca fiind un “turn Babei al 
stilurilor”: într-adevăr, este o construcţie destul 
de heteroclită, cu acoperișurile sale ascuţite, cu 
turnuleţele sale ciudate și sălile sale bizantine. 
Castelul este imens. Decoraţiunea interioară 
este tot atât de disparată ca și arhitectura: 
lambriurile de lemn sculptat amintesc de 
nebrenașterea germană, dar și de stilul 
florentin sau maur. 

Pe vremea mea, castelul Peleș era deja un 
muzeu, care adăpostea, între altele, tablouri de 
pictori renumiţi și obiecte de artă din toată 
Europa. Cred că, după plecarea noastră, a 
rămas tot muzeu. 

Căci noi nu am locuit niciodată acolo. 
Preferam o clădire mai mică, în spate, mai 
modestă sau mai curând mai puţin grandioasă. 
în această casă m-am născut eu, în 1921. 

Ţin să precizez că Sinaia a fost construită din 
fonduri private și nu publice, fonduri care 
proveneau, probabil, din moștenirea germană a 
Regelui Carol I, fratele străbunicului meu. Prin 
urmare, este vorba de un bun de familie al 
cărui moștenitor actual sunt eu, după bunicul si 
tatăl meu, și consider că acest domeniu mi-a 
fost confiscat în mod total ilegal. 


- în fruntea acestei Curti Regale a României pe 
care o evocati se găsea Regina Elisabeta, de 


origine, de asemenea, germană... 


- Ea era născută Prinţesă de Wied. L-a 
întâlnit pe soțul ei la Berlin, pe vremea când 
Germania era un impe- 

riu. în palatul regal din Berlin, tânăra și 
impetuoasa Prinţesă alunecase pe scara cea 
mare. Un bărbat care urca treptele a prins-o 
aproape din zbor. Era Prinţul Karl de 
Hohenzollem. Ea nu îl cunoștea, habar n-avea 
că acest tânăr ofiţer german va deveni într-o zi 
Carol I, Regele României, iar ea îi va fi soţie și 
deci prima Suverană a acestui regat de la 
Dunăre. Povestea este nostimă: Elisabeta de 
Wied a căzut, pur și simplu, în braţele soţului 
său... 

în 1869, Regele Carol a revenit în Germania 
pentru "a pune la picioarele” Elisabetei de 
Wied Coroana României. Căsătoria lor a fost 
oficiată la scurt timp. De cum a ajuns la 
București, Elisabeta a învăţat românește. 
Ulterior, ea va face foarte mult pentru litere, 
poezie și muzică în România. Ea însăși scria. în 
lumea întreagă, va fi cunoscută sub 
pseudonimul literar de Carmen Sylva - Carmen, 
cântul, Sylva, pădurea, în latinește. 

Tocmai sub domnia condeiului și a farmecului 
său a fost Bucureștiul supranumit "micul 
Paris”. Regina-poetă era într-adevăr foarte 
apropiată de Franţa. Această înclinaţie reflecta, 
de altfel,gustul românilor, care sunt de origine 
latină. Francofllia noastră datează de la acel 
mare suflu de libertate care a fost, în toată 
Europa, revoluția de la 1848. Multe 
personalități române, din domeniul culturii sau 
al politicii, făceau "'naveta” între Paris și 
București. 

Unele lucrări ale lui Carmen Sylva au fost 


chiar premiate de Academia Franceză. O operă 
precum ''Gândurile unei regine”, în care dă 
dovadă de feminism și de spirit rebel, apare 
astăzi întru totul modernă. Acest 
"avangardism” dovedește în orice caz că 
România de atunci avea o viaţă culturală foarte 
bogată. 


- Regele Carol I și Regina Elisabeta s-au 
consacrat în întregime construirii României, 
atât în plan economic cât și cultural. Totuși, 
atunci când primul război mondial a izbucnit, în 
august 1914, inima sa nu i-a reamintit Regelui 
că el este un Hohenzollern, un Prinţ german? 

- Aceasta a fost pentru Regele Carol I o 
dramă cumplită. Originea sa, familia sa, 
educaţia sa, totul îl predispunea să se alăture în 
acest conflict taberei  Imperiilor centrale: 
Germania si Austro-Ungaria. însă, prin tradiţie 
și interese, românii înclinau mult mai mult spre 
Antanta franco-britanică. Tara de origine sau 
tara de adopţiune? Această dilemă i-a dat o 
lovitură fatală Regelui Carol I: el a murit în 
somn, în octombrie 1914. Regina Elisabeta avea 
să-l urmeze, doi ani mai târziu. 

Carol I nu a avut copii. I-a urmat, deci, la tron 
nepotul său (de frate, n.t.), bunicul meu, 
Ferdinand. Ferdinand de Hohenzollem era la 
acea vreme un bărbat de vreo cincizeci de ani, 
pe care boala îl îmbătrânise timpuriu. Timid din 
fire, se simţea mai puţin în largul său în sala 
mare de bal a Palatului Regal decât în 
biblioteca sa, unde studia vechi manuscrise sau 
planșe botanice. 

După doi ani de  tergiversări, Regele 
Ferdinand I a ales calea angajării României 
alături de Aliați, împotriva propriei sale ţări de 
origine. Trebuie să ne închipuim drama 
interioară pe care o atare situaţie o poate 


reprezenta pentru conștiința unui principe. Să 
mori pentru o ţară care nu este cea în care te-ai 
născut, ci pentru cea căreia, în mod liber, i te-ai 
dăruit. Acestea sunt lucruri puţin sau greșit 
cunoscute. Totuși este ceva frumos, prioritatea 
datoriei față de patrie... 

Ferdinand I a fost, de altfel, ultimul Rege 
care a purtat numele de Hohenzollem. După el, 
atât tatăl meu cât si eu ne-am numit "de 
România”. în exil, a trebuit să mă lupt luni de 
zile cu autorităţile elveţiene care nu vroiau să 
treacă pe documentele oficiale legate de 
șederea mea în Elveţia numele "de România”... 
Am câștigat în cele din urmă, dacă se poate 
vorbi de victorie... 


- Dinastia a devenit cu adevărat română. Copiii 
ei nu continuau, totuși, să fie crescuți după 
principiile germane? Astfel, Carmen Sylva 
povestește că în copilărie nu i se accepta nici 
un capriciu, că mama sa le dăduse instrucțiuni 
guvernantelor sale să nu cedeze niciodată. 

Educatia Majestătii Voastre a fost făcută tot 
atât de rigid? 


- Nu, nu de la început. Rigiditatea, aş spune 
mai curând rigurozitatea, se va impune mai 
târziu. Mama mea, Principesa Elena a Greciei, a 
fost cea care s-a ocupat de educația mea în 
cursul primilor ani. Strictei discipline germane, 
ea prefera formarea caracterului după sistemul 
englez, mult mai flexibil. 

Religia ocupa totuși un loc important în 
această educaţie. Mama mea îi acorda o mare 
importanţă. Ea provenea dintr-o familie greacă, 
ceea Ce explică multe. Totuși, învăţătura pe 
care mi-a dat-o era mai mult creștină decât 
religioasă. Există o mică diferenţă între cele 


două: una este să mergi tot timpul la biserică și 
alta să trăiești ca un adevărat creștin. Mama nu 
vroia să facă din mine un om evlavios, ci să mă 
crească în spiritul creștin. Ea mi-a imprimat 
câteva linii de comportare după care m-am 
condus întotdeauna. între altele, prin modul în 
care se comporta cu ceilalţi, prin respectul pe 
care îl manifesta faţă de cei pe care de obicei îi 
numim  '”'oameniimărunţi”. Nu înseamnă că, 
dacă te afli într-o poziţie excepţională, trebuie 
să îi tratezi de sus pe ceilalți. Trebuie să te 
apropii pe plan uman cât mai mult cu putinţă 
de ceilalţi, de cei care simt umili și care au, cel 
mai adesea, nevoie de tine. Toate acestea erau 
principii admirabile, de o mare simplitate și de 
o reală importanţă. 


- Dar o astfel de educație nu vă predestina, 
oare, să succedați mai curând unui suveran din 
secolul al XIX- lea decât să domniți până în 
pragul secolului al XXI-lea? 


- Dumneavoastră nu trebuie să uitaţi că ideea 
de a deveni Rege al României nu domina viața 
mea de zi cu zi. Desigur, știam că voi fi chemat 
să domnesc, dar nu-mi închipuiam că aceasta se 
va întâmpla la șase ani! 


- Care sunt personajele care au contat cel mai 
mult pentru Majestatea Voastră, în anii primei 
copilării? 

Care sunt fantomele Istoriei care traversau 
sălile de bal ale Palatului? 


- Bunica mea, Regina Maria, soția Regelui 
Ferdinand I, este o figură esenţială a copilăriei 
mele. Nepoată a Reginei Victoria a Angliei și a 
Ţarului Alexandru al II-lea al Rusiei, avea un 
temperament excepţional! Se dedica scrisului, 


ceea ce, de altfel, a provocat unele fricţiuni cu 
Carmen Sylva. Era, într-un fel, o rivalitate în 
planul creaţiei literare. Regina Maria a făcut 
mult în timpul războiului din 1914. Era numită 
“mamarăniţi- lor” pentru că vizita toate 
spitalele, chiar și în timpul epidemiei de tifos. 

Și apoi alte “fantome ale Istoriei”, cum 
spuneţi dumneavoastră, m-au marcat. Mă 
gândesc la mătușile mele. Una dintre ele se 
căsătorise cu Regele Greciei, iar cealaltă cu cel 
al Iugoslaviei, cel care a fost asasinat împreună 
cu Louis Barthou la Marsilia, în 1934. Veneau 
pe la noi din când în când. Le vedeam, fără a 
acorda totuși prea multă importanţă acestor 
vizite regale, care erau, la acea vreme, un lucru 
curent. Ceea ce astăzi pare extraordinar făcea 
parte în acea vreme din viaţa mea de zi cu zi. 


- Dar tatăl Majestății Voastre, prinţul Carol? 
Era un personaj destul de puțin obișnuit, care a 
avut o viață sentimentală, ca să spun așa, 
agitată... 


- în tradiţia noastră, un principe al României 
nu se putea căsători cu o româncă, pentru a nu 
favoriza, în interiorul ţării o familie anume, 
oricare ar fi fost ea. Tatăl meu, însă, s-a 
îndrăgostit de Zizi Lambrino, o femeie care 
provenea dintr-o familie română burgheză. S-a 
căsătorit cu ea în secret, în străinătate, în 1918. 
Au avut, de altfel, și un copil. Cedând însă 
presiunilor politice, Carol a trebuit la scurt timp 
să accepte anularea acestei căsătorii. S-a întors 
deci în România, apoi s-a căsătorit în 1921 cu 
Principesa Elena a Greciei și a Danemarcei, 
mama mea. A îndeplinit astfel condiţiile ne- 

cesare pentru a domni, când va veni vremea. 


Câteva luni mai târziu, însă, a cunoscut-o pe 
Magda Lupescu, o româncă de origine 
evreiască, și a căzut sub fascinația acestei 
intrigante. Au părăsit împreună ţara și s-au 
refugiat în Italia. Scandalul a fost enorm. în 
ochii românilor, ca și ai dinastiei, tatăl meu se 
făcuse vinovat de o dublă crimă, abandonându- 
și în același timp ţara și pe mama mea, care 
tocmai mă adusese pe lume. 

A trimis din exilul său voluntar scrisori 
delirante, în care propunea pur și simplu să 
dispară de pe fața pământului, să intre în 
anonimat. Toate acestea pentru o femeie... El ar 
fi afirmat, de altfel: "Am același drept la fericire 
ca și lăptarul meu!”. 

în momentul când se desfășurau aceste 
evenimente, eu nu eram la curent cu nimic. 
Resimţeam aceste conflicte mai mult decât le 
înțelegeam. îmi aduc astfel aminte de o 
duminică la biserică, cu mama mea. O priveam 
cu coada ochiului și am văzut-o că plânge. Tre- 
buie să fi avut vreo cinci ani. Suferința unei 
mame, iată, fără îndoială, cea mai veche 
amintire a mea din România... 


- Chiar și astazi, Sire, considerați că un Rege 
are dreptul la "aceeasi fericire ca și lâptarul 
său"? 


- Nu. Deși suntem și noi oameni, ca oricare 
alții, rolul nostru ne impune anumite 
responsabilități. Avem o datorie de împlinit, și 
asta înainte de toate! Mi se poate spune, 
desigur, că am o mentalitate oarecum diferită 
de a celorlalţi, sau desuetă, dar aceasta este și 
rămâne linia mea de conduită. 

în ceea ce îl privește pe tatăl meu, el avea o 
personalitate marcată de contraste violente. Pe 
de o parte, era o persoană extrem de cultivată, 
care vorbea mai multe limbi și a cărei 
conversaţie era întotdeauna deosebit de 
strălucitoare. Atunci când vorbea, aveai 
impresia că asculți un profesor universitar. în 
schimb, din punct de vedere uman, el avea, nu 


știu de ce, unele înclinații bi- 

zare, în totală opoziție cu marea sa cultură și, 
mai ales, cu responsabilităţile sale. Ducea de 
fapt o viaţă dublă, fără să accepte să-și sacrifice 
existența privată celei publice. Contrar însă 
celor ce s-au spus, viaţa sa intimă extravagantă 
nu a împiedicat România să prospere, din punct 
de vedere economic, sub domnia sa. Contrastul 
se manifestă și aici. 

Acestea fiind spuse, așa cum am afirmat 
întotdeauna, persoanele de condiţia noastră, la 
fel cu cei care guvernează, nu pot avea două 
existenţțe complet separate. A te angaja pe 
această cale înseamnă a-ţi asuma riscul de a 
strica totul. De altfel, este tocmai ceea ce s-a 
întâmplat în cazul tatălui meu. 


- Spuneaţi că din prima sa căsătorie cu Zizi 
Lambrino s-a născut un copil. Acest frate vitreg 
poartă numele de Carol-Mihai... 


- Nu! El nu a fost botezat Carol. Numele său 
este Mircea-Grigore Lambrino. El nu și-a luat 
decât mai târziu prenumele de Carol. 


- Majestatea  Voastră nu il recunoaște ca 
membru al familiei Voastre nici pe el, nici pe 
fiul său, Paul. De ce această ranchiună? La 
urma urmei, Mircea-Grigore Lambrino nu este 
el fratele vitreg al Majestății Voastre? 


- în statutul familiei domnitoare, este stipulat 
în mod clar faptul că nici un membru al Familiei 
Regale nu are dreptul de a se căsători fără 
permisiunea Regelui. La acea vreme, bunicul 
meu, Regele Ferdinand, era șeful familiei. El nu 


și-a dat consimțământul pentru căsătoria dintre 
tatăl meu și Zizi Lambrino. Conform legilor ro- 
mâne, această căsătorie era, deci, nulă și 
neavenită. 

V-am spus adineauri că anularea căsătoriei a 
fost făcută “sub presiune politică”... Ca să fiu 
sincer, în ce mă privește, nu cred deloc că 
lucrurile au stat așa. Adevărul 

este că tatăl meu se plictisise de-acum de Zizi 
Lambrino și că nu ţinea la copil. Zizi Lambrino 
a trăit după aceea la Paris, cred, unde statul 
român îi plătea o pensie. A murit în 1953. 


- Exilul nu v-ar fi putut, oare, apropia de acești 
descen- denti? 


- Dacă ei ar fi fost oameni simpli, liniștiți, de 
ce nu? Eu consider, însă, că s-au comportat rău. 
După moartea tatălui meu, ei au solicitat printr- 
un tribunal francez dreptul de a purta numele 
nostru, drept care le-a fost recunoscut. Or, nici 
un tribunal străin nu poate să își aroge astfel de 
prerogative, care aparțin în exclusivitate 
Ministerului Regal. Membrii familiei Lambrino 
nu s-au oprit aici, adăugându-și la numele lor 
titlul de principi ai României, ceea ce este 
culmea. Nu ”devii” prinţ sau prinţesă a 
României, te "'naști” sau nu așa. Așa ceva nu se 
poate face oricum. Susţin în continuare că 
persoana care astăzi se prezintă sub numele 
prințul Paul de Hohenzol- lem-România nu este 
decât... domnul Lambrino. 


- Atunci când, de exemplu, el scrie o carte sub 
numele de Paul al României, il urmăriţi în 
Justiție? 


- Nu. Nu merită osteneala. După părerea 
mea, el nu constituie o ameninţare serioasă. 


Atât timp cât ne lasă în pace, vom proceda la 
fel în ceea ce îl privește. 


- Dar, Sire, aţi fi putut să îl înnobilaţi, să îi 
conferiţi un titlu - altul decât cel de prinț -, așa 
cum a procedat Ludovic al XIV-lea pentru 
bastarzii săi... 


- în nici un caz. Oricum, la noi nu mai exista o 
aristocrație propriu-zisă. Existau, desigur, 
familiile foștilor principi domnitori, ” gospodarii’ 
(hospodar = suveran, în slavonă), dar, prin 
Constituție, aceste titluri fuseseră abo- 

lite pentru a evita rivalitățile dintre clanuri. 
Altfel spus, nimeni nu era autorizat să poarte 
vreun titlu în România. 

Asta nu înseamnă însă că aristocrații români 
erau puși la index. Pur și simplu, ei nu mai 
aveau dreptul să-și poarte titlurile, chiar dacă 
făceau parte din familii princiare. Sub domnia 
mea, în România nu a fost făcută nici o 
înnobilare. Procedura nu mai exista încă din 
timpul lui Ferdinand |. 


- De ce, la 4 ianuarie 1926, Parlamentul român 
a ratificat numirea Majestății Voastre ca 
moștenitor prezumtiv în cazul decesului Regelui 
Ferdinand al României? 


- Tatăl meu trăia în exil cu Magda Lupescu și, 
cu toate soliile insistente ale Bucureștiului, 
refuza să se întoarcă singur. Parlamentul, 
printr-o  lege-decret ce relua  codicilul 
testamentului Regelui Ferdinand bunicul meu, 
m-a desemnat deci ca moștenitor al Tronului 
României. Tatăl meu era decăzut din drepturile 


sale la coroană, la care de altfel renunţase el 
singur, în scris. 

Problema era că la acea vreme eu nu aveam 
decât cinci ani. Regele Ferdinand a lăsat deci în 
mâinile Parlamentului problema organizării 
regenței în cazul în care el ar dispărea în 
timpul minoratului meu. Altfel spus, puterea nu 
a trecut direct de la bunicul meu la mine. 


- Și atunci, care este moștenirea Regelui 
Ferdinand? 


- Moștenirea sa este România Mare, 
constituită în 1918, imediat după sfârșitul 
primului război mondial. Transilvania - a cărei 
populaţie era majoritar românească - s-a imit, 
precum Bucovina și, în sfârșit, Basarabia. De 
altfel, Transilvania, Bucovina și Basarabia 
ceruseră ele însele Unirea cu România. 

între 1919 și 1920, România și-a dublat deci 
terito- 


- 33- 


O DOMNIE ÎNTRERUPTĂ 


riul în comparație cu 1914. Faptul este într- 
adevăr opera bunicului meu. 

Dar, de asemenea, cea a Reginei Maria, 
bunica mea, care nu a ezitat să se ducă la Paris, 
unde se desfăşurau tratativele de pace. Pentru 
a obține aceste reîntregiri teritoriale, dividende 
ale angajării României alături de forțele aliate, 
ea a avut cu Clemenceau discuții destul de vii. 
Tigrul nu o speria! 


* 
x x 


- Nu aveati decât sase ani atunci când, la 20 
iulie 1927, totul s-a dat peste cap. Cum ati aflat, 


în ziua aceea, că ati devenit Rege? 


- Am trăit acele zile fără a fi pe deplin 
conștient de  evenimente-. Bunicul meu, 
Ferdinand, abia murise de cancer. Și iată că 
primeam telegrame de felicitare din lumea 
întreagă, așa cum se obișnuiește, când eu 
probabil abia știam să citesc! îmi aduc aminte 
de parade militare grandioase, dar amintirile 
mele se amestecă cu fotografiile pe care le-am 
revăzut după aceea... 

La câteva ceasuri după moartea bunicului 
meu, Camerele m-au proclamat Rege al 
României sub numele de Mihai I. Dată fiind 
vârsta mea fragedă, trei persoane au asigurat 
de îndată regența, așa cum o vroise Ferdinand 
I: fratele tatălui meu, Prinţul Nicolae al Româ- 
niei, patriarhul Miron Cristea și președintele 
Senatului, George Buzdugan. Ei alcătuiau o 
treime nu prea armonioasă! 

în ce mă privește, eram în relaţii foarte 
afectuoase cu unchiul meu Nicolae, care mă lua 
din când în când la plimbare cu mașina. Dar 
Sela nu înseamnă că eram într-adevăr apropiat 

e el. 


- Regele-copil fusese instalat în Palatul Regal? 

- Palatul Regal era mai mult un loc de muncă 
decât o locuință de familie. Noi locuiam mai 
sus, la intrarea în oraș, pe șoseaua Kisseleff, o 
cale largă ce pleacă de la piaţa Victoriei spre 
nord, în direcţia Transilvaniei și a Sinaiei. Casa 
noastră era ascunsă în parcul Filipescu. După 
câte mi s-a spus, ea mai există încă. După 
plecarea mea, ea a fost ocupată de comuniști și 
transformată într-un fel de "casă de reuniuni”. 
Nu a mai rămas nimic din decorul copilăriei 
mele, pe care îl crease mama mea. Casa nu era 
mare, dar acolo locuiam noi doi, singuri. Aveam 


o cameră și, într-o încăpere amenajată sumar 
ca sală de clasă, venea în fiecare zi un profesor 
de școală primară. Mai era, de asemenea, o 
grădină în care mă jucam uneori. Singur, de 
cele mai multe ori... Rareori, tovarăși de joacă 
îmi! erau fiii sau fiicele invitaţilor Palatului. 

Mama mea beneficia măcar de compania 
doamnelor sale de onoare. Aveam câteodată pe 
lângă mine un aghiotant, ofițeri care mă 
însoțeau, pe rând, în timpul ieșirilor oficiale, 
însă evident ei nu îi înlocuiau pe camarazii de 
vârsta mea... 

Aceste ieșiri oficiale, care erau destul de 
puţin numeroase, constituiau de fapt singurele 
momente în care participam la viața Regatului, 
singurele momente în care aveam parte de 
manifestările de respect datorate* unui Rege. 
La drept vorbind, eu m-aș fi lipsit bucuros de 
aceste obligaţii pe care le suportam fără a le 
înţelege. A-ţi îndeplini datoria, atunci când ai 
șase ani, este întotdeauna o corvoadă. Asistam 
la parade sau la treceri în revistă militare, ceea 
ce - departe de a mă distra - îmi provocau un 
sentiment de plictiseală șI. de stinghereală. 
Reîntors acasă, redeveneam un copil retras și 
singuratic. 


- Cum a reacționat tatăl Majestății Voastre când 
ați fost urcat pe tron? Si-a exprimat unele 
regrete? 


- El fusese foarte explicit încă din timpul 
vieţii Regelui Ferdinand: de trei ori îi adusese 
la cunoștință bu- 

nicului meu că renunţă la tron și că dorește să 
trăiască în exil cu "doamna sa”, Magda 
Lupescu. 

Probabil însă că s-a plictisit de lipsa sa de 


ocupaţie ca exilat, tot așa cum se plictisise și de 
Zizi Lambrino. Dând o nouă dovadă a naturii 
sale contradictorii, el a comunicat că vroia să 
se reîntoarcă în România si să-și recapete 
prerogativele regale. Considera că, o dată cu 
moartea Regelui Ferdinand, măsurile luate 
împotriva lui ar putea să dispară mai devreme 
sau mai târziu. în mai multe rânduri, a declarat 
că el considera ca fiind de datoria lui să 
vegheze ca mărirea naţiunii să nu sufere nici o 
atingere, pentru ca fiul său - eu, în cazul de față 
- să primească ”o moștenire intangibilă” atunci 
când îi va veni vremea. Altfel spus, el nu mă 
recunoștea ca Suveran. 

„Or, criza economică mondială din ajunul 
anilor treizeci  zdruncinase într-o măsură 
considerabilă echilibrul țării noastre: 
conjunctura nu era bună în România, iar 
Regența nu reacţiona de o manieră eficientă la 
marile probleme care se puneau. Aceste lucruri 
au făcut ca diferite personalități politice ale 
ţării să se îndrepte, în mod natural, spre acest 
prinţ exilat - a cărui viaţă privată scandaloasă 
trecea din acel moment pe planul al doilea. 
Tatăl meu avea reputaţia de a fi autoritar și, de 
fapt, situaţia de criză prin care treceam făcea 
necesară o mână forte la conducerea ţării. 
încetișor ideea că trebuia ca el să fie rechemat 
și-a croit drum. 

Nu fără rezistenţă. Deoarece exista un clan 
care se opunea întoarcerii sale. Mama mea, în 
special, nu era deloc favorabilă acestei idei. 
Divorțul dintre părinţii mei fusese pronunţat la 
21 iunie 1928, aproximativ un an după urcarea 
mea pe tron. Mama mea se simţea fără îndoială 
umilită dar, contrar celor ce s-au spus, nicioda- 
tă nu a încercat să îl calomnieze pe tata în 
prezența mea sau să-l facă detestabil în ochii 
mei. 

în fapt, persoana cea mai activă din această 
facțiune care refuza întoarcerea lui Carol era în 
mod curios propria lui mamă, Regina Maria. Ea 
fusese crunt dezamăgită să-și vadă fiul 
sustrăgându-se de la îndatoririle sale 

și optând pentru o viaţă sentimentală 
"destrăbălată'. La început, i-a purtat pică 
mamei pe care o considera în parte 
răspunzătoare, căci după părerea ei o femeie 
trebuia “să își ţină” soţul. Aceasta era 
mentalitatea vremii. Mai pe urmă, Regina 
Maria și-a dat seama că sărmana mea mamă nu 
putea să facă într-adevăr nimic împotriva natu- 
rii soțului său. într-o zi, bunica mea și-a cerut 
chiar scuze faţă de mama pentru că o judecase 
greșit. în cele din urmă, ele două au devenit 
foarte apropiate. în același timp, bunica mea 
încerca prin numeroase scrisori să îl convingă 
pe fiul său, să îl facă să își bașe minţile în cap. 
în zadar. 

Este de înţeles că, după cele trei renunţări la 
tron ale tatălui meu, Regina nu avea nici un 
chef să-l vadă reîn- torcându-se în România. Cu 
atât mai mult cu cât situația personală a lui 
Carol, foarte controversată, nu dădea despre el, 
în ochii unei părți a populaţiei, imaginea unui 
prinţ de mare moralitate. Mulţi români vedeau 
în el un bărbat care își părăsise soţia, fiul și 
tara pentru a pleca să trăiască în străinătate cu 
o aventurieră. 


- Totuși, Carol al Il-lea se interesa de 
Majestatea Voastră. Astfel, el îi scrie fratelui 
său, prințul-regent Nicolae, vorbind despre 
Majestatea Voastră: "Sunt bolnav de furie când 
îl văd pe acest băiat cu fizic de copilaș într-un 
pantalon prea mare pentru vârsta lui. Dată fiind 
poziția ta actuală, ai nu numai dreptul dar și 
datoria de a interveni în mod energic”. Desi în 
exil, el se ocupa de îmbrăcămintea Majestății 
Voastre, dădea sfaturi fratelui său... 


- Da, însă, în realitate, singura care avea 
autoritate asupra mea era mama. 


Recomandările paterne rămâneau fără efect. 
Nici astăzi nu îmi explic încă această 
contradicţie: el pretindea, îndeosebi în public, 
"că mă adora”, "că avea grijă de mine”, "că îi 
lipseam mult”... Dar dacă acesta era adevărul, 
atunci de ce să ne fi părăsit, pe mama și pe 
mine? 

DETRONAT DE TATĂL 
SAU... 


La 6 iunie 1930, prinţul Carol s-a întors în 
România. Acest eveniment nu a surprins prea 
multă lume. Intenţiile viitorului Carol al II-lea 
deveniseră un secret al lui Polichinelle... Cu 
excepţia fostei sale soţii, restul familiei știa 
foarte bine că prinţul Carol se pregătea să se 
întoarcă și cunoștea chiar și ziua sosirii sale. 
Cu doi ani înainte, avusese loc o primă 
“alertă”, ca să spunem așa: la 5 mai 1928, 
prințul Carol închinase, sub diferite nume de 
împrumut, câteva avioane pentru a-l 
transporta din Anglia, unde se afla, la 
București. Cala aparatelor era încărcată cu 
prospecte pe care pretendentul la tron dorea să 
le împrăștie deasupra capitalei române. însă 
Foreign Office-ul britanic descoperise isprava și 
făcuse să eșueze tentativa. Anglia nu uita că 
era datoare să îi acorde sprijin Reginei Maria a 
României, care era nepoata Reginei Victoria... 

Declarat ”persona non-grata” pe teritoriul 
britanic, Carol și-a aflat atunci refugiu în 
castelul Belleme, din Normandia. în această 
pașnică reședință și-a pus la punct noua sa 
incercare. Timpul lucra în favoarea sa. în 
România, triumviratul regenței se dovedea 
absolut ineficient în faţa unei situatii 
economice și politice grele. Această pierdere de 
încredere stimula înfocarea "'carliști- lor”, 
partizanii prinţului Carol în Parlament, în timp 
ce poporul român, în căutarea unui om 
providenţial, făcuse din acest moștenitor 


decăzut o victimă, din acest exilat o 

figură aproape romantică. 

La 5 iunie 1930, prinţul Carol a părăsit 
castelul Bel- leme la volanul unui automobil, 
pentru a ajunge la Miinchen. Acolo s-a urcat la 
bordul unui avion particular, un mic Farman 
190-Titan, pilotat de un francez, căpitanul 
Marcel Lalouette. Acesta, ales pentru discreţia 
sa, nu a dat semne că și-ar fi recunoscut 
ilustrul pasager. 

Aparatul a survolat Salzburgul, apoi Viena și 
a traversat Dunărea. Oare de câte ori, în cursul 
acestei călătorii, s-o fi gândit Carol la odiseea 
lui Karl de Hohenzollem, fratele bunicului său, 
plecat și el tot incognito pentru a întemeia un 
regat? Curând Far- man-ul s-a căţărat curajos 
deasupra Carpaţilor sălbatici. Deodată, motorul 
a început să dea rateuri. Pană de benzină! Cu 
elicea blocată, căpitanul Lalouette a efectuat o 
aterizare forțată pe un câmp minuscul din 
Transilvania. 

”- Alteță,  iată-vă ajuns în patria 
dumneavoastră!”, a strigat pilotul, sărind din 
carlingă. 

Curând, s-au strâns țăranii în jurul avionului. 
Femeile „l-au recunoscut pe prinţ și l-au 
aclamat. Lalouette a cerut să i se aducă câţiva 
litri de carburant. Elicea a zbâmâit din nou, 
mulțimea a salutat aparatul care a decolat spre 
o bază militară din apropiere de București. 
Prinţul Carol, demn urmaș al întemeietorului 
dinastiei române, călca din nou pe pământul 
țării sale... 

* 
x * 


- Mama a fost cea care a venit să mă anunțe 
că tatăl meu se întorsese. îmi amintesc că era 


în mod vizibil foarte tulburată. Cât despre 
mine, am simţit că mi se strânge inima la 
simplul gând că aveam să îl cunosc pe bărbatul 
care o făcea să sufere atâta și câteodată să 
plângă. 

Trebuie să reamintesc că nu îl cunoscusem 
niciodată cu adevărat pe tatăl meu înainte de 
acest 6 iunie 1930. 

Aveam doi ani când începuse să o chinuie pe 
mama și abia dacă aveam mai mult atunci când 
plecase. De fapt, nu îmi pusesem niciodată cu 
adevărat întrebarea dacă el îmi lipsea sau nu... 

lar acum, că se întorsese, îngrijorarea era în 
mine mai puternică decât curiozitatea sau 
dorinţa afectivă. 

Mama ceruse în mod imperios ca să nu fiu eu 
acela care să meargă înaintea lui, ci el să vină 
la Rege. A venit deci el în casa noastră. îmi 
amintesc ca și când s-ar fi întâmplat ieri. Se 
aflau acolo unchiul meu - prințul- regent 
Nicolae, mătușa mea - principesa Elisabeta, și 
mama mea, adunaţi cu toţii în salon. Mama 
privea pe fereastră, într-o stare de agitaţie 
extremă. Deși stătea cu spatele la mine, știam 
că plânge. 

Iar acolo, așezat călare pe un scaun, se afla 
un bărbat pe care nu-l cunoșteam... înalt, 
arătos, cu o mustață scurtă. Era tatăl meu. M-a 
privit îndelung, apoi s-a ridicat în picioare și m- 
a luat în braţe, strângându-mă foarte tare. Mă 
simțeam prizonierul lui. Aș fi vrut să scap, eram 
foarte stânjenit deoarece, în timp ce el mă 
strângea în braţe, eu întorceam capul spre 
mama care plângea pe tăcute. Ştiam ce 
reprezenta tatăl meu pentru ea și această 
scenă îmi era teribil de neplăcută. Nu îmi era 
frică de el, la drept vorbind, însă ceva mă de- 
ranja, în fond nu simțeam nici un fel de 


bucurie. 

Nu știam că avea să urmeze cea mai rapidă 
lovitură de stat din istorie. în patruzeci și opt 
de ore, după o sosire aproape clandestină, 
Carol avea să urce pe tron... 

într-adevăr, imediat după ce a sosit, el a luat 
contact cu clasa politică. Apoi, totul s-a 
desfășurat foarte repede. Tatăl meu s-a dus la 
Parlament unde a fost proclamat Rege sub 
numele de Carol al II-lea. Primul ministru 
Maniu a demisionat invocând faptul că depu- 
sese față de mine jurământul de credinţă. 
Maniu ar fi dorit ca prinţul Carol să își asume 
un rol de regent și ca Magda Lupescu să 
rămână în străinătate. Tatăl meu însă, avea să 
hotărască altfel, ajutat în această direcţie și de 
demonstrațiile de entuziasm popular care au 
însoţit întoarcerea sa. 

Palatului. în felul acesta era finanțată în parte 
întreţinerea terenului de vânătoare. Vânau 
doar membrii familiei, împreună cu 
personalități ale corpului diplomatic sau din 
diferitele provincii ale României. Toată lumea 
se amesteca, ambianța era foarte destinsă. 
Participanții se strângeau cu toții la prânzul 
sau cina ce se organiza. Dacă se întâmpla să 
stăm mai mult de opt zile în acelaşi loc, invitații 
se schimbau. 

în România, pe la 1930-1932, vânătoarea era 
destul de obişnuită. Existau o mulțime de 
societăți de vânătoare şi dacă aveam ceva mai 
mult vânat decât alții, aceasta se datora 
faptului că vânătoarea noastră trebuia să aibă, 
în faţa invitaţilor din străinătate, o anumită ti- 
nută. Pentru acest motiv, se lăsa vânat de pe un 
an pe altul. 

îmi plăcea îndemânarea de care dădea 
dovadă trăgătorul pentru a lovi o pasăre, îmi 


plăcea contactul cu natura. Căci există mai 
multe feluri de a vâna. în unele zile, mergeam 
pe jos kilometri întregi, peste câmpuri, 
urmărind potâmichile de exemplu. 

Vânam în principal păsări, pentru că acest 
vânat mic putea fi reînnoit. Vânătoarea 
animalelor comute era în schimb foarte strict 
reglementată și, practic, interzisă, în România, 
nu se practica vânătoarea cu gonaci și câini. 

Tatăl meu a încurajat foarte mult pasiunea 
mea pentru vânătoare. Până în clipa când am 
ajuns să trag aproape la fel de bine ca şi el, 
poate chiar mai bine... Ceea ce i-a plăcut mai 
puţin. 


- Atenţia permanentă pe care o acorda Carol al 
Il-lea educației Majestății Voastre nu devenea 
însă, în mod inevitabil, o sursă de conflicte cu 
mama? 


- Ba da, bineînţeles. Din cauza mea tatăl meu 
îi făcea viaţa imposibilă. în toate ocaziile, el i se 
opunea pe faţă. Poziţia ei devenise de 
nesuportat. Și atunci, într-o zi din vara anului 
1932, a plecat... Nu îmi aduc aminte data 
exactă, îmi amintesc doar un gol imens. 
Deoarece relaţiile dintre noi erau mai mult 
decât cele 

dintre o mamă și fiul său, fiind singura 
persoană în care aveam încredere deplină. 
Discuţiile dintre noi erau de o sinceritate 
totală. 

Ţin însă să repet că pentru ea era o 
problemă de onoare să nu îmi vorbească de 
tatăl meu, un subiect atât de dureros pentru ea. 
Totuși, o dată, mult mai târziu, ea mi-a spus 
niște cuvinte cumplite: și-a cerut scuze pentru 


că s-a căsătorit cu el. 

Nu eram atunci în situaţia de a putea 
protesta pe lângă tatăl meu în legătură cu 
îndepărtarea mamei mele. El era foarte 
autoritar. Se amesteca întotdeauna în toate, în 
așa măsură încât nu aveam nici un fel de viață 
privată. Deschidea  sertarele mobilelor din 
camera mea pentru a vedea ce conţin, îmi citea 
scrisorile. Toate aceste lucruri mă supărau 
îngrozitor. 


- Unde a plecat mama Majestății Voastre? 


- La Florenţa. închiriase o vilă, la nord de 
oraș, pe dealuri. Tatăl meu îi vărsa un fel de 
pensie civilă, mul- . ţumită căreia ea și-a 
cumpărat o casă unde a locuit 'până la 
reîntoarcerea ei în România. Locuia împreună 
cu doamna sa de companie, o româncă. 
Surorile ei veneau să o vadă pe rând, fratele 
său George al Greciei venea și el în vizită 
pentru ca să nu rămână singură. 

Eu o vizitam mult prea rar, față de dorința 
mea. Aveam dreptul să o văd de două ori pe an. 
Vara, în general la Florenţa, iar iama la Londra, 
chiar înainte de Crăciun. 

Revederile noastre erau niște momente 
minunate. Puteam să respir mai liber în 
compania sa. Atunci când mă duceam să o 
vizitez în Toscana, nu rămâneam numai la 
Florenţa. 

Ne duceam pe insula Brioni, care acum 
aparține Iugoslaviei. Acolo, jucam polo, un 
sport care îmi plăcea foarte mult. 

Cu toate acestea, nu eram complet liber nici 
măcar în cursul acestor vacanțe; căci nu 
veneam singur, ci în- 

totdeauna însoţit de ofițeri români pe care tatăl 
meu îi detașase în serviciul meu. Ei îi trimiteau 
Regelui Carol rapoarte amănunțite asupra 
activităţilor mele. Iar eu îi consideram ca pe 
niște intruși! 

Mai mult, dacă din întâmplare aveam de 
îndeplinit unele obligaţii oficiale în timpul 
călătoriilor mele în Italia, mama nu avea 
dreptul să mă însoțească. în ochii 
Bucureştiului, ea nu avea statutul unui personaj 
oficial. Această ostracizare în care o menținea 
tatăl meu, în pofida distanței, mă sfâșia. 

Și această atitudine se manifesta în legătură 
cu orice, 'uneori de o manieră neașteptată. Prin 
1935, un an sau doi înainte de moartea Regelui 
George al V-lea al Angliei, m-am dus în vizită la 
mama, care se afla atunci la Londra. George al 
V-lea ne invitase la ceai la palatul Buckingham. 
în virtutea nu știu cărei marote, tatăl meu 
considera că la vârsta mea nu trebuia să port 
pantaloni lungi și mă obliga să pun pantaloni 
scurţi. Dar mama se temea că ar fi nepoliticos 
să mă prezint astfel la palatul Buckingham. De 
aceea, mi-a comandat o pereche de pantaloni 
lungi și, astfel gătit, am însoţit-o la Rege. 
Ofițerii din suita mea i-au telefonat de îndată 
tatălui meu. Reacţia sa nu s-a lăsat așteptată și 
a fost absolut uluitoare: a trebuit să părăsesc 
imediat Londra. în locul celor trei săptămâni 
prevăzute iniţial, vizita mea nu a durat decât 
cel mult o săptămână. lată care erau 
represaliile tatălui meu, atunci când considera 
că mama. "nu îi dădea ascultare”. Toate aceste 
întâmplări îmi întunecau firea. 


- Tatăl Majestății Voastre se temea el oare că 
impreună cu mama  Voastră aţi complota 
împotriva lui? 


- Nu cred. Era mai curând vorba de gelozie. 
Tatăl meu era foarte gelos din fire. El singur 
avea dreptul să ocupe scena. Se temea să nu fie 
umbrit cumva, se înfuria împotriva celor despre 


care se vorbea. Știa sau simţea, că marea 
majoritate a populaţiei române - nu vorbesc 

de politicieni, ci de “stradă” - înţelesese foarte 
bine situaţia. Oricare ar fi fost dovezile de 
simpatie pe care i le dăduse poporul la 
întoarcerea sa, acum, o anumită schimbare a 
opiniei publice intervenise în favoarea mea. 
Oamenii manifestau pentru mine un fel de 
afecţiune, pe care nu o arătau faţă de tatăl 
meu. Lucrul trebuie să îl fi iritat profund. 


- Dar care erau relațiile Majestății Voastre cu 
el, la București? Se ocupa, venea să vă 
vorbească? 


- Nu cine știe ce. Stăteam, desigur, de vorbă, 
dar nu ne ocupam decât de banalităţi. 
Niciodată vreun cuvânt referitor la situaţia 
politică sau economică. Mă obliga să mă duc să 
il trezesc pentru a-i spune "bună dimineaţa” 
înainte de a pleca la școală. îl vedeam apoi la 
dejun, la cină si cu ocazia ceremoniilor oficiale 
la care trebuia să îl însoțesc. 


- V-a prezentat-o pe metresa sa, Magda 
Lupescu? 


- Nu imediat. Prima dată când am văzut-o, a 
fost absolut din întâmplare. Era pe vremea 
când mergeam încă la acea școală pe care o 
inventase tatăl meu. Dintr-un motiv pe care l- 
am uitat, mă aflam, în acea dimineaţă, în 
Palatul Regal. leșind pe la unsprezece, în 
curtea din spate, aproape de casa în care 
locuiam, în parc, am zărit-o pe această 
persoană deschizând ușa pentru a se urca în 


mașină și a se întoarce, fără îndoială, la ea 
acasă. De cum m-a văzut, a închis cu zgomot 
ușa în urma ei. 

Am intrat în casă și, cu naivitate, i-am 
povestit incidentul unuia dintre colegii mei de 
clasă, neștiind că părinţii lui o cunoșteau pe 
Magda Lupescu. Această scenă a ajuns la 
urechile tatălui meu care a profitat de ocazie 
pentru a-mi explica cine era această femeie. 
Mi-a spus că era timpul să știu. în felul acesta 
am âflat 

eu adevărul. Era prin 1933, trebuie să fi avut 
12 ani... 

Apoi, într-o zi, mi-a prezentat-o. îmi aduc 
aminte că ea s-a repezit să mă sărute pe 
amândoi obrajii. Pentru mine, a fost ca și când 
m-ar fi mușcat o viperă. Mi se povestiseră 
atâtea despre ea: că dacă tatăl meu plecase, 
asta se întâmplase din cauza unei ”javre cu 
părul roșu” - Magda Lupescu era roșcată. Cum 
s-ar fi putut oare petrece altfel această primă 
întâlnire? 

După aceea, am văzut-o tot timpul. Formam 
un fel de menaj în trei... lar pentru mine, era 
cumplit de greu de suportat. Nu puteam să o 
iubesc pe această femeie. Trebuie să spun că, 
într-o zi, tatăl meu a făcut o greșeală 
psihologică enormă: mi-a spus că mă puteam 
duce la ea “ca la propria mea mamă”. Ținând 
seama de context și de adoraţia pe care o 
aveam pentru mama, a fost cumplit. Cum de 
îndrăznea el să-mi ceară să o consider pe 
această persoană, care ne făcuse atâta rău, ca 
pe propria mea mamă? A fost prea de tot, într- 
adevăr! 

în mod oficial, la început, ea nu apărea 
niciodată. Dar, încetul cu încetul, a început să 
renunţe la discreţia sa. A fost văzută alături de 


Rege cu ocazia unor manifestări semi-private. 
Faptul avea, bineînţeles, un efect foarte prost 
asupra publicului, care știa foarte bine că nu ea 
îi era Regina. 

Acestea fiind spuse, Magda Lupescu a 
dobândit o mare influenţă la București, căci 
avea un talent real pentru a obţine de la tatăl 
meu ceea ce dorea. Prin intermediul ei puteau 
fi dobândite anumite avantaje sau favoruri nu 
tocmai legale. Dacă tatăl meu îi refuza vreo 
favoare, ea se apuca să plângă cu un debit ca 
de robinet deschis la maximum. Şi scena nu se 
oprea decât atunci când el, în sfârșit, ceda. Era 
o actriţă înnăscută. 


- Din acel palat în care duceați o viață relativ 
privilegiată,  reușeați să  percepeţi lumea 
exterioară? 


- Era greu! La Londra sau la Florența, mama 
și antu- 

rajul său mă informau, desigur, asupra acestei 
lumi. La București, însă, era mult mai 
problematic. Contrar celor ce s-ar putea crede, 
tatăl meu nu mă ţinea la curent cu ceea ce se 
întâmpla. De asemenea, niciodată nu încerca să 
mă formeze pentru viitoarele mele responsabi- 
lităţi. Nu asistam la nici un consiliu. Și, ulterior, 
la sfârșitul anilor treizeci, când lucrurile au 
început să se complice în Europa, am încercat 
să obţin informaţii cu privire la situaţia 
internaţională, dar tentativa a rămas fără 
rezultat. Tatăl meu schimba subiectul, arătând 
astfel clar că nu vroia să discute cu mine 
despre aceste probleme. 

în consecință, atunci când mi-am reluat 
tronul, mai târziu, nu știam nimic despre 


mecanismele care  degradaseră situația 
internațională. Aveam, bineînțeles, profesori de 
istorie, dar sistemul lor de predare era strict 
academic și teoretic. Studiam constituția, dar 
niciodată dintr-un punct de vedere politic. 


- Ati fost destul de protejat... 


- A rămâne închis în ignoranță, asta nu 
inseamnă protecţie! 


- I-aţi purtat pică tatălui Majestății Voastre? 


- Sentimentele pe care le aveam faţă de el 
erau foarte amestecate, în primul rând din 
cauza răului pe care i-l făcuse mamei mele. Să 
spunem puţină afecțiune, poate, dar ori de câte 
ori făceam eforturi pentru a-l iubi, îmi apărea 
imaginea mamei mele. Despărțirea de mama a 
avut asupra mea un efect profund... 


x 
x Æ 


- Aveati cinsprezece ani, atunci când asistați la 
expan- 

siunea nazismului în întreaga Europă (1936- 
1940). Vă dădeați seama de ceea ce se 
petrecea? 


- Da, dar într-un mod mai puţin viu decât aș 
dori astăzi. Bineînţeles, auzeam tot timpul 
vorbindu-se de cancelarul Hitler și știam că 
Cehoslovacia era ameninţată cu dezmembrarea 
de către expansionismul german. Spectrul 
dictaturii mă speria, adolescentul care eram 
atunci vedea clar în ea negarea totală a 


libertăţii umane. 

Sufeream, însă, din cauza ignoranței în care 
mă menținea tatăl meu pe plan politic. Nu mă 
instruia ca pe un viitor șef de stat. Urmam, în 
incinta Palatului, cursuri teoretice. Cât despre 
a-mi forma o opinie asupra celor ce se 
petreceau în exterior, asupra mentalităților, 
acest lucru era imposibil pentru mine: eram 
rupt de tot ce se petrecea. De fapt, nu ieșeam 
decât în cadrul ceremoniilor oficiale, 
întotdeauna în compania tatălui meu, ceea ce 
nu ușura deloc contactele cu mediile 
intelectuale sau informate din București. Şi 
apoi era acea dramă familială care se eterniza: 
izvor de adevărată suferință, prezența Magdei 
Lupescu și îndepărtarea de mama mea mă 
preocupau foarte mult și îmi acaparau gându- 
rile. 

Pe de altă parte, eram foarte absorbit de 
studii - bacalaureatul se apropia - și de serviciul 
militar. în România, conform tradiţiei, un prinţ 
moștenitor trebuie să dobândească un grad de 
ofițer la vârsta de șaisprezece ani. M-am dus 
deci la școala militară de la Târgoviște, la nord- 
vest de București. Tatăl meu m-a înscris apoi în 
una sau două alte școli militare, unde însă nu 
m-am dus niciodată, pentru că se aflau prea 
departe de capitală. Efectuam totuși exerciţii 
pentru a mă familiariza cu mecanismele și cu 
organizarea armatei. Am avansat în felul acesta 
prin mai multe grade inferioare înainte de a fi 
numit ofițer. Cu această ocazie, guvernul mi-a 
dăruit un superb automobil Jaguar. Nu demult, 
am revăzut această mașină la Paris, nu fără o 
oarecare emoție. Un colecţionar o cumpărase 
din România și o 

restaurase cu multă grijă. 
Numit sublocotenent, am fost încadrat în 


batalionul I de vânători de munte de la Sinaia. 
în paralel, îmi continuam exerciţiile militare în 
cadrul batalionului Gărzii Regale de la Palat. în 
pofida atracției mele pentru aviaţie, fusesem 
incorporat în infanterie. Nu aveam să încep să 
pilotez decât câţiva ani mai târziu. 

Raporturile mele cu ceilalţi ofițeri erau 
întrucâtva false. Deși aveam un grad inferior 
celui al multora dintre ei făceam totuși parte 
din Familia Regală. Exista deci o diferenţă de 
tratament între ceilalți și mine. Astfel, eu nu 
veneam în fiecare zi la cazarmă. Când era 
vorba însă de exerciţii de tir, de exemplu, ne 
aflam toţi la egalitate, fie că eram, fie că nu 
eram prinţ moștenitor. 

Aceasta mi-a permis să întâlnesc români 
provenind din orizonturi destul de diferite. în 
zilele de manevre, mergeam împreună, 
mâneam la aceeași masă, discutam. Din păcate, 
condiția mea regală îi impresiona probabil, sau 
îi inhibau acei spioni pe care tatăl meu îi punea 
pe urmele mele. Discuţiile noastre se limitau în 
general la problemele de ordin militar. Nu 
atingeam niciuna din problemele care puteau 
avea vreo legătură cu viaţa Regatului sau cu 
ceea ce se întâmpla în afara frontierelor 
noastre. 


- Situaţia devenise totuși preocupantă în însuși 
interiorul tării. O mișcare fascistă se născuse în 
România, “Garda de Fier”, care era la 
București ceea ce cămășile negre erau la 
Roma. Cum s-a născut această mișcare? 


- Dacă informaţiile mele sunt exacte, se poate 
afirma că Magda Lupescu nu a fost străină, cel 
puţin indirect, de nașterea acestei mișcări de 
extremă dreaptă. Metresa tatălui meu era 
evreică, adevăratul ei nume fiind Wolf, 
românizat în Lupescu, “lupul”. Ea se afla în 
centrul unei rețele de influenţă foarte eficiente 
la București, rețea în care familia ei ţinea nu 
puţine sfori. 

Magda Lupescu era legată de mediile de 
afaceri și bancare. Acolo se petreceau lucruri 
care nu erau deloc limpezi. Am asistat eu 
însumi la o serată pe care ea o organizase cu 
industriași. Si a obligat pe toată lumea să joace 
poker! Unii pretindeau că profita de aceste se- 
rate pentru a primi comisioane pe sub masă... 

în felul acesta, persoane apropiate de 
extrema dreaptă, antisemite, au exploatat 
situaţia pentru a face un amalgam din corupţie, 
trafic de influenţă și evrei care gravitau în jurul 
puterii. 

Garda de Fier, o disidenţă a L.A.N.C. (Liga 
Apărării Naţional Creștine a lui A. C. Cuza), nu 
avea, până atunci, decât o slabă audienţă în 
tară. 

Comeliu Codreanu, întemeietorul Legiunii 
Arhanghelului Mihail, a fost numit în fruntea 
Gărzii de Fier. Abia dacă avea pe atunci ceva 
mai mult de treizeci de ani. Se făcuse cunoscut 
prin împuşcarea Prefectului de Iaşi, care-1 
schingiuise la o anchetă (ca și pe alți stu- 
denti). 

îmi amintesc că partizanii extremei drepte 
afirmau că lupta lor era cea a creștinismului. 
Eu însumi, profund credincios, eram șocat când 
îi auzeam făcând uz de numele lui Isus pentru a 
răspândi teroarea în ţară. 

Nu înțelegeam, de asemenea, cum de a putut 
această mișcare să atragă în rândurile ei 
intelectuali, profesori universitari. în număr 
restrâns, desigur, dar este de netăgăduit că o 
fracțiune din elită se angajase în Garda de Fier. 

Fasciștii români își copiaseră mijloacele de 
fascina- re de la omologii lor italieni: la 
paradele lor, purtau cămăși verzi și foloseau 
salutul roman. Cred că între ei aveau și alte 
semne de recunoaștere. Nu erau niciodată 
prezenţi la ceremoniile oficiale. 

Ambiţia lor era de a face ţara să treacă de 


partea dreptei dictatoriale. Curând, au căpătat 
o poziţie oficială solidă: într-adevăr, în 1937, 
după un pact de neagresiune electorală cu 
Partidul Naţional Ţărănesc, legionarii au 
obținut 70 de locuri în Parlament. Deși cea mai 
mare parte a populaţiei României nu era de 

acord cu metodele lor, extremiștii reușiseră 
totuși să intre în viaţa politică. 

în realitate, succesele Gărzii de Fier se 
explică în parte prin faptul că era finanțată de 
Germania nazistă, ceea ce noi ignoram la 
început. 


- Pentru că Hitler avea unele vederi asupra 
României... 


- Pentru a-și duce la bun sfârșit proiectele 
sale de cucerire, el avea nevoie de carburanţi 
și, deci, de zăcămintele noastre de petrol de la 
Ploiești. La acea vreme, cred că eram al 
cincilea sau al șaselea producător de petrol din 
lume. Erau, desigur, Rusia, ţările arabe, Statele 
Unite și noi. 

Privind lucrurile la modul general, România 
era de altfel, la acea vreme, o ţară relativ 
bogată. între 1930 și 1938 ţara a cunoscut într- 
adevăr o anumită prosperitate și, între altele 
sub impulsul Regelui Carol al II-lea, a reușit să 
exploateze din plin resursele sale miniere și 
petroliere, care trebuie să fi reprezentat mai 
mult de patruzeci la sută din exporturile sale în 
ajunul războiului. 

La aceste materii prime se adăuga o 
producţie agricolă importantă, pe care o 
exportam în străinătate. Toate aceste exporturi 
aduceau cât de cât bugetul naţional pe linia de 
plutire. în pofida acestei bogății aparente, 


statul contractase datorii destul de 
considerabile față de Anglia, care ne ajutase în 
mod deosebit. Ne aflam deci în deficit și nu 
existau banii necesari pentru dezvoltarea 
infrastructurilor rutiere. în mod paradoxal, 
statul era sărac, însă anumite categorii erau 
mai bogate, de pildă țăranii. Această bunăstare 
relativă nu era întotdeauna vizibilă, deoarece 
posesorii acestor modeste economii nu știau ce 
este aceea o bancă, deci nu își plasau banii, 
preferând să îi ascundă sub saltea. 

România trăia în condiţiile unei economii de 
piață. Statul controla căile ferate și industriile 
de armament, dar restul industriei aparţinea 
sectorului privat. 

La începutul anilor treizeci, legăturile 
economice dintre România și Germania erau 
slabe. Abia după aceea, din 1938-1939, am 
început noi să facem mai mult comerţ cu 
nemții. 


- Care era politica externă a României în 
perioada ce a precedat cel de-al doilea război 
mondial? 


- Ea era condusă de Regele Carol al II-lea și 
de un foarte mare ministru al afacerilor 
externe, Nicolae Titulescu, care beneficia de o 
faimă internaţională, fusese un timp președinte 
al Societăţii Naţiunilor. 

Cu sprijinul tatălui meu, Titulescu a vrut întâi 
să întărească alianţa cu ţările din Balcani prin 
crearea "Micii înțelegeri”, care reunea 
Cehoslovacia, Iugoslavia și România. Obiectivul 
era constituirea unui bloc capabil să reziste 
“'poftelor” Germaniei și ale Rusiei, cei doi mari 
monștri care stăteau faţă în faţă. Din nefericire, 


această politică a fost un eșec; Mica înțelegere 
s-a prăbușit de cum au început nemţii să se 
miște. 

Conștient de această slăbiciune, Titulescu s-a 
declarat, încetul cu încetul, favorabil unei 
apropieri de URSS. Un prim pas a fost făcut 
încă din 1934, odată cu restabilirea relaţiilor 
diplomatice. Pe baza acestui respect al 
suveranităţii, Titulescu a reușit să realizeze 
contacte cu Moscova. El era pe punctul de a 
încheia un pact de asistenţă mutuală cu Rusia 
când tatăl meu, fără îndoială sub presiunea 
anturajului său politic, l-a demis. Proiectul de 
pact ”ruso-român” a căzut baltă. Documentul, 
redactat de mână, trebuie să se afle pe undeva 
prin arhive. 

Destituirea lui Titulescu dovedește că existau 
numeroase reticenţe cu privire la un eventual 
tratat cu Rusia comunistă. România a privit 
întotdeauna la acest mare vecin cu cea mai 
mare neîncredere. O neîncredere amestecată 
cu frică. Rusia, chiar dacă nu se spunea deschis 
acest lucru, continua să rămână “colosul cel 
mare si rău”. » 


-57- 
O DOMNIE ÎNTRERUPTĂ 


Germania sau Rusia? Alegerea era 
comeliană. Pentru mine, amândouă aceste ţări 
erau la fel de periculoase. în aparenţă și numai 
pe plan economic, nazismul era mai interesant 
decât comunismul; dar ambele sisteme au adus 
pe lume aceleași monstruozităţi, mult mai 
repede știute în cazul celui dintâi, mai lent în 
cazul celui de-al doilea. 

înţelegeţi-mă bine: nu se punea problema 
pentru noi să găsim în Germania sau în Rusia 
un partener "de suflet”, ci să ne creăm relaţii 
bune cu una dintre aceste ţări pentru a rezista 
mai bine  poftelor celeilalte. Și dacă 
ajunseserăm în această situaţie, aceasta se 
datora - de asemenea - aliaţilor noștri 


tradiționali, Franța și Anglia, care ne dădeau 
foarte puţine semne de sprijin. Este adevărat 
că Franţa avea, la acea vreme, propriile ei 
dificultăţi. în ceea ce îi privește pe englezi, ei 
erau prea departe pentru a veni în ajutorul 
nostru atunci când situaţia a început să se 
deterioreze. Acest “abandon” este în mare 
parte cauza alunecării involuntare a României 
în sfera germană. Era, mai degrabă, un mijloc 
de apărare împotriva pericolului comunist, 
decât o profesiune de credinţă. 

De altfel, când studiezi puţin istoria 
României, îţi dai seama că această ţară nu a 
încetat niciodată să fie râvnită, să fie victima 
ambițiilor vecinilor săi. Totdeauna a existat o 
putere străină care ne ameninţa. în toată 
istoria noastră, ne-am bucurat noi de o 
perioadă de măcar douăzeci de ani de pace? 
Cele mai mari nenorociri ale noastre au venit 
întotdeauna din răsărit, începând cu invaziile 
barbarilor. De ce s-a vrut atât de adesea să se 
pună mâna pe România? Din cauza situaţiei ei 
geografice foarte privilegiate. Din acest punct 
de vedere, suntem răsfăţaţi, dar de aici s-a tras 
și nenorocirea noastră. 

Dorinţele de stăpânire asupra României se 
explică, de asemenea, prin faptul că mult timp 
am fost o ţară împărțită între state care au 
adus coloni de alte etnii. Totuși, noi am depășit 
bine acest obstacol, fără a recurge la sistemul 
federativ, ci prin intermediul unei Constituţii 
care garanta libertăţile individuale ale fie- 

cărui cetățean român, indiferent de 
naționalitatea lui. La drept vorbind, noi nu am 
cunoscut, la acea vreme, probleme ale 
naționalităților. Desigur, faţă de unguri nu am 
avut niciodată o mare dragoste. Nu vorbesc de 
cei care locuiesc pe teritoriul nostru, ci de 


Guvernul maghiar, care nu ne-a iertat faptul că 
a pierdut Transilvania după primul război 
mondial. Totuși, când Familia Regală se afla în 
vizită îp Transilvania, ea era primită bine. Peste 
tot, ni se făcea o primire călduroasă, chiar dacă 
ungurii păreau ceva mai rezervaţi. 

Nu a existat niciodată vreun atentat 
împotriva membrilor Familiei Regale din cauza 
unor probleme ale minorităţilor sau ale unor 
revendicări naționaliste. Singurele atentate au 
fost cele comise de Garda de Fier, printre care 
cel mai spectaculos a fost asasinarea lui Ion 
Duca, primul ministru al tatălui meu, la 29 de- 
cembrie 1933. Cu câteva luni înainte, Duca 
avusese curajul să interzică organizaţia lui 
Codreanu. A fost doborât cu sânge rece în gara 
Sinaia. 


- în România, ca și în toată Europa, tensiunea 
nu înceta atunci să crească. în 1937, l-ați 
însoțit pe tatăl Ma- jestății Voastre în vizita 
oficială în Polonia... 


- Era prima mea vizită oficială. Era vorba de 
confirmarea legăturilor noastre cu această 
țară. De fapt, eu nu am luat parte la aspectul 
politic al călătoriei și nu am fost de față la 
convorbirile cu șeful statului polonez. Tatăl 
meu este cel care a purtat discuţiile, împreună 
cu câţiva membri ai guvernului nostru. 

îmi amăgeam lipsa de activitate vizitând 
orașele și principalele monumente. Pe durata 
șederii mele, guvernul din Varșovia delegase 
un ofițer superior polonez pentru a mă escorta. 
îmi amintesc de asemenea de un colonel ceh, 
pe nume Brown. Vorbea românește fără urmă 
de accent. Eram fascinat de darul lui pentru 
limbi. îmi aduc aminte, între altele, că am fost 
cu el la Cracovia și am parcurs împreună nava 
marii catedrale... 

în fond, aceste călătorii “supravegheate” nu 
mă amuzau prea mult. Numai lângă mama 
aveam posibilitatea de a respira liber. Şi nici 
măcar atunci... Tatăl meu mă urmărea până și 
în timpul acestor momente de destindere. în 
ianuarie 1937, de exemplu, am plecat să o văd 
pe mama, în Italia. Eram răcit cobză și trebuia 
să îi telefonez tot timpul tatălui meu pentru a-l 
tine la curent cu evoluţia acestei boli ușoare. 
După o săptămână, simţin- du-mă mult mai 
bine, l-am informat pe tata. Dar iată că, în 
aceeași seară chiar, am resimţit niște dureri 
îngrozitoare la stomac. Mama a chemat imediat 
un medic: criză de apendicită acută. într-un 
astfel de caz, oricine știe că trebuie operat de 
urgenţă... Dar tatăl meu a crezut că era o 
stratagemă a fostei sale soţii pentru a prelungi 
șederea mea lângă ea! Nu înţelegea agravarea 
bruscă a stării mele după veștile reconfortante 
pe care i le dădusem. lar aprobarea sa era 
necesară pentru ca să pot fi operat! A sfârșit 
prin a o da, nu fără a fi avut grijă ca unul dintre 
"îngerii păzitori” însărcinaţi să mă spioneze să 
fie în permanenţă lângă mine. Nu puteam vorbi 
în liniște cu mama mea, ceea ce mă scotea din 
sărite. Am rugat-o, în englezește, să îl dea afară 
pe acel intrus. în zadar. Doar doctorul, sosit de 
la București, a putut să-l scoată afară. 

Poate pentru ca să îl iert, tatăl meu m-a luat 
apoi cu el în Cehoslovacia. în trecut, 
președintele Benes ne mai invitase la o partidă 
de vânătoare. Acolo am f&cut cunoștință cu 
tânărul Jan Masaryk, fiul fostului preșe- dirtte' 
Am fost primiţi foarte călduros. O companie a 
gărzii ne-a dat onorul la sosirea noastră în gara 
din Praga. 

într-adevăr,. la acea vreme, călătoriile 
oficiale se efectuau cu trenul. Era somptuos... 
și interminabil. Noi foloseam trenul regal pe 
care l-am păstrat până la plecarea mea din 
România, în 1947. Fiecărui membru al familiei i 


se atribuia câte un vagon special cu un salon, o 
mică sală de baie, un pat rabatabil. Totul era 
organizat perfect: exista un vagon pentru 
bucătărie, ocupat de bucătarul șef, de 
ajutoarele sale, de cofetari; un vagon pentru 
Garda Regală și chiar un vagon pentru au- 

tomobilele Curţii, pe care le utilizam când 
ajungeam. Asta reprezenta, totuși, un tren cu 
șase sau șapte vagoane! împreună cu noi 
călătoreau' câțiva demnitari, miniștri, 
mareșalul Curţii, aghiotanţi, în total vreo cinci- 
sprezece persoane. 

După aceste vizite oficiale în Europa 
Centrală, nu am mai ieșit din România până la 
încoronarea Regelui Angliei, George al VI-lea, 
în 1937. Am reprezentat România la această 
ceremonie unde aveam să întâlnesc un 
adolescent de vârsta mea, Regele Faruk al 
Egiptului, și o fetiță de unsprezece ani, care 
este astăzi Regina Elisabeta a Angliei. M-am 
împrietenit mai ales cu ducele și ducesa de 
Kent, Marina, verișoară primară cu mama mea. 
în calitate de văr al Familiei Regale - bunica 
mea, Regina Maria, era nepoata Reginei 
Victoria - am locuit la Palatul Buckingham timp 
de o săptămână. După aceea, dornic să îmi 
prelungesc șederea, m-am instalat la un mare 
hotel din centrul Londrei. îmi amintesc că am 
asistat la o impresionantă demonstraţie de 
putere navală la Portsmouth. Tensiunile din 
Europa rămâneau fundalul acestei ceremonii 
fastuoase... 


- în același an 1937, Regele Carol al II-lea a 
încredințat puterea unui extremist de dreapta 
cu numele de- Goga. 


- începând de la această dată, politica internă 
românească a început să se degradeze. Tatăl 
meu l-a impus Parlamentului pe Goga. Era 
începutul unei degringolade constituţionale 
care va conduce la ceea ce s-a numit “'dictatura 
regală”. 

Regele Carol al II-lea era totuși întrutotul 
potrivnic tezelor Gărzii de Fier și, fără îndoială, 
Octavian Goga nu era atât de extremist precum 
Codreanu, mentalitatea sa era mai temperată, 
însă era totuși un ultranaţio- nalist iar numirea 
sa a reprezentat o primă alunecare 
progermană. 

Goga l-a numit în postul de ministru de 
război pe un 

anume lon Antonescu. Era pentru prima oară 
când acest personaj, viitorul dictator, apărea în 
viața politică românească. Fusese înainte 
atașat militar și se arătase foarte potrivnic 
manevrelor Magdei Lupescu. Acesta ar fi fost 
motivul pentru care Regele l-a destituit după 
două sau trei luni. 

Numirea lui Goga, dacă a făcut plăcere 
Berlinului, a așezat România sub oprobriul 
viitorilor aliaţi. în mod evident, acest fapt nu a 
înlesnit relaţiile noastre cu Parisul și Londra, 
cu atât mai mult cu cât Familia Regală 
britanică nu vedea absolut deloc cu ochi buni 
cuplul Carol al II-lea - Magda Lupescu. 

Dar nimic nu ar fi mai simplu decât să 
condamni fără apel această apropiere de 
Germania. Creșterea nazismului deschisese o 
perioadă destul de confuză în istoria 
europeană. Să ne amintim că nici Franţa, nici 
Anglia nu luaseră o poziţie foarte clară faţă de 
Hitler și de proiectele sale. România era supusă 
unor constrângeri pe care astăzi le numim 
“geopolitice”. Dacă viitoarele naţiuni aliate ar 


fi adoptat o atitudine mai fermă în momentul în 
care Fuhrerul a lăsat să se întrevadă ambițiile 
sale nesăbuite, fără îndoială că nu am fi ajuns 
unde am ajuns. S-a dat dovadă de prea multă 
îngăduinţă față de Hitler. Desigur, acest fel de 
a vorbi este facil, din perspectiva de care 
dispunem astăzi. Şi să nu uităm că, la acea 
vreme, eu nu eram la putere... 


- în 1938 a survenit o dramă personală. 
Moartea Reginei Maria, bunica Majestății 
Voastre, care se identifica cu întreaga 
Românie, are valoare de simbol. Vă aduceți 
aminte de ultimele sale clipe? Aţi asistat la ele? 


- Da, se afla la Sinaia. Regina Maria era deja 
foarte bolnavă de la o vreme. Au circulat atâtea 
zvonuri în legătură cu aceasta. S-a spus, de 
exemplu, că ar mai fi putut să trăiască câţiva 
ani dacă tatăl meu ar fi lăsat-o să plece în 
Germania, unde dorea să fie' îngrijită. Me- 

dicii români nu reușeau să se înţeleagă asupra 
unui diagnostic. 

Exigentă faţă de ceilalți, Regina Maria era la 
fel și cu ea însăși: a suferit în tăcere. Când a 
ajuns la Sinaia, un medic german, profesorul 
Stormer, a fost înspăimântat de starea ei. îmi 
aduc aminte de șocul pe care eu însumi l-am 
resimţit descoperind starea fizică în care se 
afla. Cumplit de slăbită, avea o privire aproape 
sticloasă. A murit câteva săptămâni mai târziu. 
Tara o îndrăgea foarte mult și a fost ca și când 
întreaga Românie ar fi rămas dintr-odată 
văduvă. 

Supărării mele i s-a adăugat un alt necaz, 
privindu-l pe unchiul meu, prinţul Nicolae, 
fostul regent al Coroanei. Acesta își pierduse 


toate drepturile sale militare și familiale cu 
câțiva ani în urmă când se căsătorise cu o 
româncă divorțată. Fiindu-i interzisă șederea în 
România, cuplul trăia la Veneţia, într-un palat 
somptuos, care aparținuse miliardarei 
americane Barbara Hutton. în mod excepţional, 
tatăl meu l-a autorizat pe prințul Nicolae să 
asiste la funeraliile mamei sale. Dar acesta din 
urmă nu a fost menţionat în nici o dare de 
seamă și a asistat la funeralii sub numele de 
împrumut de domnul Brana, îmbrăcat într-o 
uniformă de cavaler de Malta, întrucât nu mai 
avea dreptul să poarte uniforma militară a 
principilor României. Era extrem de penibil și 
în plus destul de jalnic, ţinând seama de pro- 
pria, situaţie a tatălui meu... 

Funeraliile s-au desfășurat totuși cu mare 
demnitate. Cortegiul era însoţit de numeroase 
personalități străine, venite să prezinte 
condoleanţe în numele ţărilor lor: regentul 
Iugoslaviei, ducele de Kent, ducele de Alba, 
care Îl reprezenta pe generalul Franco. O mulți- 
me imensă se strânsese pe traseul pe care se 
deplasa cortegiul. Bulevardele erau acoperite 
de flori şi de draperii de culoare mov. De la 
Palatul Regal pânā la gară au fost parcurşi cel 
puţin patru kilometri pe o căldură îngrozitoare 
- era pe 24 iulie. Mă sufocam în uniforma mea 
de paradă. 

în mijlocul acestei întristări, ceva mi-a adus 
puţină 

reconfortare. Am putut să îi revăd pe verii mei 
englezi. Regele Angliei trimisese ca 
reprezentanți ai săi pe ducele și ducesa de 
Kent, verişoara primară a mamei mele, pe care 
o iubeam foarte mult. în timpul scurtei lor 
șederi în România, am petrecut ore îndelungate 
în compania lor. Vorbeam despre situaţia 


internaţională, precum și despre mama mea, de 
la care ei îmi aduceau vesti. 


- V-aţi revăzut verii în noiembrie 1938, din 
moment ce l-aţi însoțit atunci pe tatăl 
Majestății Voastre în Anglia... 


- Da. Tatăl meu s-a dus la Londra cu speranţa 
secretă de a da un nou impuls relaţiilor noastre 
cu Regatul Unit. Dar, ca de obicei, am fost ţinut 
la o parte de aspectul politic al acestei 
călătorii. Am fost primiţi de Regele George al 
VI-lea, tatăl actualei Regine, de primul 
ministru, Sir Chamberlain, a cărui atitudine 
conciliatoare adoptată față de Hitler la 
Miinchen este cunoscută, și de Lordul Halifax, 
care era în acea vreme ministru al afacerilor 
externe. 

Magda Lupescu nu ne-a însoţit. Spre marele 
ei necaz, de altfel, deoarece își exprimase 
intenţia fermă de a merge la Londra. însă 
Guvernul român s-a opus cu vehemenţă acestui 
proiect. Și a avut perfectă dreptate: venirea 
Magdei Lupescu ar “fi fost considerată ca inac- 
ceptabilă de către Coroana Angliei. Deși foarte 
voluntar și cu toată independenţa sa de spirit, 
tatăl meu nu putea să își impună meţresa. 
Scandalul ar fi fost enorm. lar în România, 
căsătoria morganatică nu exista. 

După Londra, ne-am oprit la Paris, unde ne- 
am întâlnit cu Magda Lupescu... Căci pe cât nu 
ar fi admis Familia Regală britanică prezenţa 
sa, pe atât îi lăsa indiferenți pe francezi acest 
aspect al lucrurilor. Ocupam toţi trei un 
apartament la hotelul Meurice. M-am descurcat 
pentru ca practic să n-am de-a face cu Magda 
Lupescu... dar, oricum, ea era acolo. 

Am fost primiţi de președintele Albert Lebrun 
la Elysee. în timp ce tatăl meu lua contact cu 
autorităţile franceze, i-am făcut o vizită unui 
prieten pe care-l cunoscusem în Italia, la 
mama: Andre Dubonnet. Cred că era proprietar 
de automobile de curse. Am cerut să îl văd, 
împreună cu soţia și copii săi, de îndată ce am 
sosit. Au venit la hotelul Meurice și pentru 
mine a fost o mică recreatie. 

Președintele Lebrun ne invitase de asemenea 
să vânăm împreună cu el la Rambouillet. Locul 
era foarte Inimos, chiar dacă vânatul nu era tot 
atât de abundent ca în pădurile noastre 
transilvane... 

După Paris, am făcut un ocol prin Belgia, 
unde am luat masa cu Regele Leopold. Actuala 
Mare Ducesă de Luxemburg, Josephine- 
Charlotte, fiica lor, nu era a- tunci decât o 
copilă. 


- La întoarcere, tatăl Majestății Voastre, Regele 
Carol al II-lea, i-a făcut o vizită lui Hitler, la 
Berchtesgaden. Cum s-au petrecut lucrurile? Și 
înainte de toate, cum a apărut ideea acestei 
vizite? 


- Nu știu dacă ea fusese programată sau dacă 
a fost hotărâtă în cursul călătoriei, după vizitele 
noastre în Franţa și în Anglia. în aparenţă, 
Londra și Parisul ne primiseră într-un mod care 
lăsa să se presupună o anume căldură în 
relaţiile noastre, dar cred că, în realitate, 
entuziasmul era mult mai ponderat. Aceste 
două călătorii fuseseră deosebit de delicate pe 
plan diplomatic pentru tatăl meu. El vroia să îi 
îmbuneze pe englezi și pe francezi care, însă, 
cunoșteau cât se poate de bine situaţia noastră 
internă, în special importanţa acelei Gărzi de 
Fier pe care o finanţau naziștii. Englezii și 
francezii credeau ei oare că era inevitabil ca 
România să se arunce în braţele lui Hitler? în 
orice caz, au rămas neîncrezători faţă de Carol 
al II-lea. 


Sosiţi cu trenul, am făcut un drum destul de 
lung cu mașina pentru a urca până la cuibul de 
vulturi al lui 

Adolf Hitler. Acolo, l-am întâlnit pe Fuhrer. El 
ne aștepta la picioarele scării monumentale 
care ducea până la casă. Am pătruns în salonul 
mare, unde o fereastră imensă - cât tot peretele 
- se deschidea spre o grandioasă panoramă. Si 
aproape imediat, tatăl meu s-a retras împreună 
cu rfitler undeva într-un birou. 

Am rămas singur cu câţiva demnitari 
germani. Pentru a-mi ocupa timpul, ei mi-au 
propus să mă conducă la punctul cel mai înalt 
al acestui cuib de vultur. Am ieșit afară și m-au 
dus, în faimosul Mercedes al Fiih- rerului, până 
la un ascensor care urca în interiorul stâncii. 
Era uluitor... Vederea era magnifică: jos de tot 
se vedea un lac. Nu știu la ce înălțime ne aflam, 
dar puteam să vedem până în Austria. 

Atunci când, la sosire, îi strânsesem mâna lui 
Hitler, eram departe de a bănui că acest om se 
pregătea să arunce lumea în război și în 
barbarie. La această primă întâlnire, nu am 
simţit nici un fel de simpatie față de el, chiar 
dimpotrivă. După cum, mai târziu, nu am simţit 
nici pentru generalul Goering, care încerca să 
își „dea aerul de “om de treabă”, fără să 
reușească cu adevărat. Istoria a vrut să îl 
reîntâlnesc pe Hitler în ianuarie 1941, de data 
aceasta însoţit de mama mea. în acel moment, 
personajul era mult mai bine cunoscut. Vizita 
mea a dat, deci, naștere la multe comentarii și 
critici. Dar se ignora că pornisem în această 
călătorie constrâns și forțat. 

Redevenit în mod oficial Rege al României, 
vom vedea cum, eu nu exercitam de fapt nici o 
putere: generalul Antonescu domnea 
dictatorial. Mama mea, revenită la București, 


își exprimase dorința să meargă să-și aranjeze 
anumite treburi în Italia. Antonescu ne-a dat 
autorizaţia în schimbul vizitei noastre la Hitler. 
Am acceptat în cele din urmă să facem un ocol 
prin Berlin și să luăm un prânz la masa 
Fuhreruhii. 

Eu nu prea vorbesc nemţește, așa că mama a 
fost cea care a vorbit mai mult. îmi aduc totuși 
aminte foarte precis de un lucru: Hitler ne-a 
spus că, după părerea lui, Statele Unite nu vor 
intra niciodată în război. Acest om avea ceva în 
mod visceral neplăcut, fixându-și in- 

terlocutoril cu o privire ce îţi dădea fiori. Când 
îl interesa un subiect, începea să peroreze și să 
se agite în toate direcţiile, cam ca în acele 
secvenţe filmate în care îl vedem adresându-se 
mulțimilor... 

Nu am avut cu el nici o discuţie politică, nici 
de vreun alt fel, de altminteri. Nu era vorba 
strict decât de o vizită impusă. Ne-am petrecut 
noaptea în palatul Belvedere, unde obișnuia să 
își instaleze oaspeţii. Acestea nu sunt amintiri 
plăcute; interesante, dacă vreţi, dar nimic mai 
mult. 


- Cu ocazia acestei prime vizite la 
Berchtesgaden cu tatăl Majestății Voastre, în 
1938, Hitler i-a cerut lui Carol al Il-lea să îl 
elibereze pe Codreanu, șeful Gărzii de Fier, 
arestat și inchis la ordinul Regelui... 


- Este regretabil, dar tatăl meu nu mi-a 
dezvăluit niciodată conţinutul convorbirilor lui 
cu Hitler. Nu vă pot deci spune dacă i-a promis 
lui Hitler să îl elibereze pe Codreanu. Știu, în 
schimb, că la scurtă vreme după întoarcerea 
noastră în România, Codreanu și locote- nenţii 


săi au fost omorâţi în timpul unei pseudo-eva- 
dări, în condiţii suspecte. în timp ce erau 
transferați cu o mașină a poliţiei, au fost daţi 
jos într-o pădure, unde au fost împușcați. 
Poliţia a aruncat corpurile într-o groapă 
comună. Potrivit explicaţiei oficiale, ei ar fi în- 
cercat să fugă... 

Unii au pretins că uciderea lui Codreanu 
fusese ordonată de tatăl meu. Alţii că el a lăsat 
lucrurile să meargă, fără a lua vreo iniţiativă. 
Ceea ce este sigur este că moartea lui 
Codreanu nu ar fi avut atâta răsunet în ţară, 
dacă el n-ar fi dispărut în felul acesta. Condi- 
tiile în care s-a produs asasinarea sa au 
impresionat puternic spiritele și au provocat 
reacții vii. 

în orice caz, pentru Hitler, era un afront 
îngrozitor. Aproape o provocare. El a protestat 
energic, a cerut imperios explicaţii ambasadei 
noastre de la Berlin. 

îar replica lui a venit 10 luni mai târziu prin 
asasina- 

rea primului ministru din acea epocă, Armand 
Călines- cu. 

Eram tocmai în timpul mesei de prânz la 
Palat, cu tatăl meu și, ca întotdeauna în timpul 
mesei, ascultam radioul. Deodată am auzit 
strigăte pe post, iar apoi nimic. Emisiunea 
fusese întreruptă. Rămăsesem per- plecși, 
neînțelegând ce se petrecea. Mareșalul Curţii a 
intrat atunci în sufragerie. Era extrem de palid. 
El l-a anunţat în franțuzește pe tatăl meu, îmi 
amintesc ca și când ar fi fost ieri: "Armand a 
murit!”. 

Mareșalul a explicat că un grup de teroriști 
legionari de extremă dreaptă îl omorâseră pe 
primul ministru în timp ce acesta se întorcea 
acasă cu mașina. Ei așezaseră o căruță de-a 


curmezișul străzii, obligându-l pe șofer să 
oprească brusc. 

Asasinii au deschis atunci portierele mașinii 
și l-au împușcat pe loc pe ocupantul ei. Ceea ce 
tocmai auzisem la radio era revendicarea - de 
către același comando de extremă dreaptă - a 
asasinatului. Când tehnicianul care asigura 
transmisia și-a dat seama de ceea ce se 
întâmpla, a întrerupt emisia. 

Legionarii au fost arestaţi, aduși la locul unde 
îl omorâseră pe Călinescu; acolo, au fost 
executaţi sumar cu un glonte în ceafă. 
Corpurile lor au rămas expuse în stradă timp 
de douăzeci și patru de ore. 

Tatăl meu a înţeles atunci că terorismul 
Gărzii de Fier supravieţuise morţii lui Codreanu 
și a principalilor săi locotenenţi. El însuși și 
Magda Lupescu puteau foarte bine să 
constituie următoarea ţintă... De altfel, el mi-a 
împărtășit temerile sale, într-una din rarele 
convorbiri pe care le-am avut vreodată. în seara 
aceea, în momentul când se pregătea să se 
retragă în dormitorul său, părea în mod evident 
foarte zguduit de acest eveniment. în două 
cuvinte, mi-a explicat acţiunea legionarilor, 
adăugând că poate, într-o zi, va cădea și el sub 
gloanţele lor. Nu am mai vorbit după aceea 
niciodată despre acest subiect. însă urmarea 
avea să îi dovedească că temerile sale nu erau 
lipsite totuși de fundament... 

- La sfârsitul anului 1938, Regele a înfiintat 
Partidul Frontului Renasterii Nationale, care a 
ales ca îmbrăcăminte o tunică bleumarin 
precum si faimosul salut roman. Ce spera tatăl 
Majestății Voastre întemeind această 
organizaţie declarată "partid unic"? 


- La vremea aceea, nu am înţeles prea bine 


intenţia sa. Ulterior însă, mi-am dat seama că 
aceasta a fost o eroare dramatică. Coborînd în 
arena politică, tatăl meu s-a jucat cu focul și a 
pierdut totul. In faţa agitatorilor Gărzii de Fier, 
el avea poate dreptate să vrea să menţină o 
anumită autoritate, pentru a apăra pacea civilă. 
Dar Carol al Il-lea a crezut că putea să 
întruchipeze el singur această autoritate. 
Mergând tot mai departe pe această cale, a 
elaborat apoi o nouă Constituţie care îi dădea 
puteri cu adevărat dictatoriale. Spera el oare să 
salveze România opunând dictatura sa celei a 
unui Hitler sau a unui Mussolini? Ar fi trebuit 
însă să fie urmat în această aventură: ceea ce 
nu s-a întâmplat. 

După ce l-a revocat pe Goga, tatăl meu l-a 
instalat în fruntea guvernului pe patriarhul 
Miron Cristea, unul dintre cei trei regenţi ai 
copilăriei mele. După părerea mea, aceasta a 
fost o nouă greșeală. Biserica trebuie să se 
ocupe de treburile ei și nu de cele ale statului. 
Făcând dintr-un “prelat” un prim-ministru, 
Carol al II-lea, prin forţa lucrurilor, a amestecat 
genurile. La drept vorbind însă, Cristea nu mai 
era altceva decât un ministru- marionetă. 
Puterea reală se afla în mâinile tatălui meu. 


- Cum explicati faptul că tatăl Majestății 
Voastre nu a reușit niciodată cu adevărat să-și 
aleagă tabăra, arun- cându-se în brațele lui 
Hitler, sfidând apoi mișcările românesti 
apropiate de Fuhrer, pentru ca, în cele din 
urmă, să impună un regim aproape totalitar? 


- Am mai menţionat deja numeroasele sale 
contradicții. O mișcare la dreapta, o mișcare la 


stânga... Personal, am ajuns la concluzia că el 
practica un fel de 

pilotaj la vedere. Din nenorocire, aceasta se 
întâmpla într-un moment în care România, 
împreună cu întreaga Europă, intra în furtună... 


CAPITOLUL III 


UN REGE OSTATIC 


"Dictatura regală” a lui Carol al II-lea, pentru 
a avea o oarecare șansă de longevitate, trebuia 
să se sprijine pe o popularitate puternică. Or, 
aceasta se reducea neîncetat. Abuzurile Magdei 
Lupescu, despre care se vorbea că este 
acoperită de bijuterii și de haine somptuoase, 
jucaseră un rol în discreditarea care lovea 
anturajul regal. încetul cu încetul, Regele Carol 
începuse să se preocupe mai mult de prestigiul 
său personal decât de interesul naţional. 
Căpătase pentru manifestările pompoase și 
pentru paradele bătătoare la ochi un gust care 
se apropia de ridicol. în timp ce uzinele 
germane de armament mergeau în plin, 
Suveranul României dădea impresia că se 
interesează mai mult de croiala uniformelor 
sale sclipitoare decât de modernizarea 
necesară armatei. în acele vremuri tulburi, ţara 
avea nevoie de un monarh luminat, dar ea avea 
în fruntea ei un dictator de operetă care 
amintea în mod neplăcut de domnitorii și pașii 
ocupaţiei turceşti. Schimbările sale de 
orientare și nehotărârea sa aparentă în ceea ce 
priveşte politica externă care trebuia adoptată 
faţă de criza internațională sfârșiseră prin a-l 
face să își piardă popularitatea de care se 
bucurase cu zece ani în urmă. 

Trebuie spus, ca o justificare pentru Carol al 
II-lea, că România se găsea într-o situaţie dintre 
cele mai periculoase și că diplomaţia sa 
dispunea de un spaţiu de manevră extrem de 


redus. Ţara, din carer geografia fă- 

cuse un stat tampon, se vedea așezată între 
ciocan și nicovală. De o parte, un Reich cafe 
tocmai anexase Austria și Cehoslovacia și care 
privea cu lăcomie făţișă la rezervele românești 
de petrol pentru a-și alimenta cu carburant 
gigantica  armadă; de cealaltă, o Rusie 
dintotdeauna temută care își propunea să pună 
mâna pe Basarabia, la prima ocazie. 

între aceștia doi, sărmana Românie părea să 
nu aibă decât o singură ieșire: să se 
pregătească să își îndure destinul... 

Totuși, ea putea să se creadă încă protejată 
de chiar antagonismul dintre cei doi vecini ai 
săi. însă această ultimă speranţă a fost zdrobită 
în august 1939: Ribbentrop, ministru al 
afacerilor externe al lui Hitler, l-a convins pe 
acesta să trateze cu Stalin. Printr-un protocol 
secret, germanii și sovieticii și-au hotărât 
sferele de influență în statele baltice și în 
Europa centrală. Cei doi căpcăuni se puseseră 
de acord cu privire la împărţirea bucatelor; 
România urma să fie înghițită de ei dintr-o 
îmbucătură. 

Carol al Il-lea a eșuat în încercarea sa. 
Făcuse jurământul de a apăra România Mare, 
dar îi lăsa fiului său, Mihai, încă adolescent, o 
ţară ameninţată de sfâșiere și de invazie... 


* 
x x 


- în august 1939, aveati, Sire, șaptesprezece 
ani. Vă aduceți aminte de semnarea Pactului 
Molotov- Ribbentrop, la 23 august 1939? 


- Da, însă numeroase clauze ale acestui pact 
de neagresiune germano-sovietic rămăseseră 
secrete şi nu mi-am dat seama imediat de 
semnificația sa pentru noi, românii. 


Dar m-am lămurit repede: la 1 septembrie, 
trupele germane  invadau Polonia fără 
declaraţie de război. Coloane de refugiaţi, în jur 
de o sută de mii de persoane, 

s-au îndreptat atunci spre România: soldati, 
ofițeri, civili... Am primit chiar şi guvernul 
polonez, ceea ce era contrar statutului de 
neutralitate pe care îl adoptase țara noastră. La 
acea vreme însă, neutralitatea era o noţiune 
foarte relativă. întreţinusem întotdeauna bune 
relații cu polonezii, așa că am închis ochii 
asupra sosirii lor. Această migraţie a avut loc 
fără probleme, cu excepţia, totuși a unui 
incident. Comandantul-sef al armatei poloneze 
a provocat un incident la frontieră. Gărzile 
noastre nu puteau să lase trupele sale să intre 
înarmate: era absolut incompatibil cu 
securitatea noastră naţională. Comandantul a 
refuzat totuși să predea pistolul pe care îl avea 
la centiron. Soldaţii români, la capătul unei 
încăierări enorme, au fost obligaţi să i-l ia cu 
forţa! 

în toată România domnea un climat de mare 
tensiune. ÎIntoleranța câștiga teren. Au fost 
vânați membrii Gărzii de Fier care, deși în mod 
oficial dizolvată, se deda la atentate teroriste. 

; Această urmărire ajungea până și pe 
culoarele Palatului. în seara asasinării primului 
ministru Armand Că- linescu, valetul meu a 
făcut greșeala să telefoneze în oraș unui 
prieten. întrucât toate aparatele erau legate 
între ele, gărzile au auzit zgomotul făcut de 
ridicarea receptorului. Alertaţi, au început să-l 
caute pe cel care telefona. Au nimerit peste 
acest amărât și l-au luat la bătaie pentru a-l 
face să mărturisească că este legionar sau 
simpatizant al Gărzii de Fier. Și cum el nu avea 
nimic de mărturisit, l-au bătut și mai zdravăn. 


După două sau trei zile, bietul om avea încă 
faţa complet tumefiată. Lumea își pierdea 
capul. Nimeni nu putea spune cum aveau să se 
sfârșească toate acestea. 

Situaţia mi se părea cu atât mai stranie cu 
cât eram în continuare lipsit de orice 
informaţie. Trebuia să le solicit șefului de 
cabinet al tatălui meu, un anume Ur- dăreanu. 
Acesta cunoscuse la curte o ascensiune fulge- 
rătoare și mai curând suspectă. Șef al garajului 
- conducea foarte bine și participase la 
numeroase raliuri automobilistice, între altele 
la cel de la Monte-Car- 


-75- 
O DOMNIE ÎNTRERUPTĂ 


lo - el se infiltrase încetul cu încetul în Casa 
Regală: ofițer de ordonanţă, apoi aghiotant, 
mareșal al Curţii și, în sfârșit, ministru al Curţii. 
întreținea relaţii ciudate cu Magda Lupescu. 
Puseseră amândoi gheara pe tatăl meu, care nu 
putea să-și sufle măcar nasul fără să le ceară 
părerea. 


- Carol al II-lea a hotărât în cele din urmă să 
imbrățișeze cauza germană. A fost impresionat 
de succesele dobândite de armata hitleristă? 


- Desigur. Totuși, dacă a ales tabăra 
germană, nu a făcut-o de bună voie, ci din 
prudenţă. Fără îndoială, a considerat că nu 
exista altă soluţie. Franţa și Anglia ne 
abandonaseră, într-un fel. Carol al II-lea era 
deci dator să evite o invazie brutală a ţării sale 
de către germani. 

Dacă Aliaţii ar fi avut un alt comportament 
faţă de România, cursul evenimentelor ar fi fost 
poate diferit, îmi amintesc  consternarea 
românilor atunci când Franţa a depus armele în 
iunie 1940. Nimeni nu și-ar fi imaginat că se va 


preda atât de repede. Am surprins într-o zi o 
discuţie între tatăl meu și câţiva industriași 
care spuneau cât de șocați fuseseră de 
dezastrul francez. Era pentru ei un adevărat 
coșmar. Deoarece, dacă forţa evenimentelor ne 
apropia de Germania, atașamentul lostru 
pentru Franţa rămânea nestrămutat. 

Nenorocirile noastre totuși abia începeau: la 
26 iunie 1940, Uniunea Sovietică a notificat 
României să evacueze Basarabia și o parte a 
Bucovinei. îmi aduc aminte că era o zi sau două 
după ce îmi dădusem bacalaureatul. Istoria o 
lua la galop. 

Chiar în dimineaţa ultimatumului - sau în ziua 
următoare - tatăl meu a convocat Consiliul de 
Coroană, alcătuit din foștii prim-miniștri, din 
reprezentanţii partidelor politice și din 
conducători militari. Reuniunea a ţinut aproape 
toată dimineaţa. Profesorul lorga, marele 
istoric al României și fost prim-ministru, a ieșit 
de acolo trântind usa si a venit direct la mine. 
în tulbura- » * 

rea lui, abia dacă m-a salutat. ” Sunt toți niște 
trădători”, a lăsat el să îi scape. Şi a plecat așa 
precum intrase. Avea să fie asasinat la câtva 
timp după aceea de către Garda de Fier, în 
pădurea Strejnic. 

Participanţii la acel consiliu au ajuns la 
concluzia, adoptată cu majoritate, că trebuia să 
ne supunem condiţiilor stabilite prin pactul 
germano-sovietic. Urdărea- nu, șeful 
cabinetului Regelui, a jucat un rol mai mult 
decât ambiguu în această afacere. Chiar înainte 
de reuniune, îi declarase tatălui meu, în 
prezenţa mea: "Nu mai este nimic de făcut, 
trebuie să cedăm”. Pentru a adăuga imediat 
după aceea: "Dar, la consiliu le voi spune că 
trebuie să ne batem”. Ceea ce a și făcut! 

România se prăbușise. Germanii reușiseră să 


demoralizeze populaţia și pe conducătorii ei. 
Pactul germano-sovietic, apoi ”dictatul de la 
Viena”, prin care Hitler dădea ungurilor nordul 
Ardealului, slăbiseră pe ascuns, înainte de a 
zdrobi definitiv, orice rezistenţă. 

Țara pierdea o mare întindere din teritoriul 
său fără să fi fost tras un foc de armă. 
Generalul Ion Antonescu, fostul și efemerul 
ministru de război din cabinetul Goga, a criticat 
deschis acțiunea Regelui Carol al Il-lea. 
România Mare lăsată moștenire de Ferdinand I 
se micșorase de parcă intrase la apă. 

împreună cu întregul popor, simțeam, 
desigur, că sunt într-un fel dezonorat. Pe 
moment, am gândit că nu aveam de ales: era 
periculos, dacă nu chiar sinucigaș, să te opui 
nemților și rușilor. Mai târziu, am descoperit că 
am fi putut să rezistăm mai mult. Poate că nu 
timp îndelungat, dar totuși să rezistăm! 


- La 2 septembrie 1940 a avut loc, sub fereastra 
Palatului Majestății Voastre, o mare 
manifestatie... 


- Da, și acea manifestaţie a degenerat repede. 
Toată noaptea, am auzit strigăte și focuri de 
armă. Această zi marchează începutul unei 
mișcări de insurecție împotriva lui Carol al II- 
lea, orchestrată de credincioșii 

Gărzii de Fier, asociaţi cu partizanii generalului 
Antonescu. 

La 4 septembrie, într-o învălmășeală de 
neînchipuit, tatăl meu a trebuit să se hotărască 
să facă apel la cel care, dintr-odată, apărea ca 
omul providenţial: Ion Antonescu. Nationalist 
cu mână de fier, el era singurul care putea să-și 
asigure atât bunăvoința germanilor, cât și pe 


cea a unei populații române profund 
nemulțumite. Carol al II-lea i-a oferit deci 
președinția Consiliului, ceea ce Antonescu a 
refuzat. El cerea puteri depline. Atunci când 
generalul a ieșit din biroul tatălui meu, cu 
chipul grav, m-a zărit și m-a salutat. Avea 
această manie de a vorbi despre el însuși la 
persoana a treia: ''Generalul Antonescu asigură 
situaţia”. Rămânea de știut despre care situaţie 
anume vorbea. 

Curând aveam să o descoperim: pe 6 
septembrie, pe la ora 6 dimineaţa, un curier s-a 
prezentat la Palat. Antonescu îi cerea lui Carol 
al lIl-lea să abdice cât mai repede. Toată 
noaptea, tatăl meu dezbătuse evenimentele 
împreună cu Magda Lupescu și cu Urdăreanu. 
A citit scrisoarea lui Antonescu, a lăsat capul în 
jos și i-a dat misiva șefului său de cabinet. 

- Si acuma, ce e de făcut? a întrebat el. 

- &u mai putem spera nimic, a răspuns 
Urdăreanu. Totul s-a sfârșit. 

Fusese supus la presiuni? I se promisese 
Dumnezeu știe ce? în orice caz, nu era deloc în 
obiceiul tatălui meu să abandoneze astfel 
partida. 

De altfel, tatăl meu nu dăduse impresia unui 
om care cedează cu ușurință în fața 
adversarilor. S-a spus, după aceea, că ar fi 
putut să ignore somaţia lui Antonescu. De fapt, 
el nu ar fi putut s-o facă decât dacă ar fi fost 
susținut. Sirigur, Carol al II-lea devenea nepu- 
tincios. într-adevăr, nu sunt sigur că, în acel 
moment de criză, armata și-ar fi urmat 
suveranul. Marea mută” rămăsese loială faţă 
de monarhie, dar fusese frustrată de lipsa de 
rezistență de care dădusem dovadă cu ocazia 
deposedărilor teritoriale. Antonescu a știut să 
se folosească de acest sentiment pentru a face 
o enormă propagandă în 

rândurile armatei. în ceea ce-l privea nu era 
împotriva monarhiei. Era un militar legitimist 
pe care îl preocupa, cred, viitorul ţării sale. 
Pentru el problema acelui moment nu era 
legată de natura regimului, ci de persoana 
însăși a lui Carol al II-lea, a cărui plecare o 
cerea în mod imperios. 

Adus în impas, Regele și-a redactat mesajul 
de abdicare... fără a utiliza vreodată cuvântul. 
S-a mulțumit să scrie că remite coroana și 
puterea în mâinile fiului său. N-am închis ochii 
toată noaptea. M-am culcat pe la ora cinci 
dimineaţa, tatăl meu nu. 

La ora nouă, am fost trezit de telefon. Eram 
anunţat că trebuia să mă duc să depun 
jurământul. Pe jumătate adormit, m-am dus la 
Palat, unde l-am găsit pe Antonescu, împreună 
cu reprezentanţi ai armatei, cu ministrul de 
justiție, cu patriarhul și cu mai mulţi înalţi 
demnitari. în faţa lor, am depus jurământul de 
credinţă țării mele și poporului meu. 

Eram puţin buimăcit din cauza precipitării 
evenimentelor. Antonescu a profitat de starea 
mea pentru a mă face să semnez un decret care 
îl confirma pe cel al lui Carol al II-lea și prin 
care i se acordaq puteri depline. 


Tatăl meu a plecat la două zile după ce eu am 
depus jurământul. De la 6 la 8 septembrie, el și 
Magda Lupescu și-au făcut bagajele. Tatăl meu 
și-a luat cu el colecţia de timbre, tablouri și un 
mare număr de bibelouri. Apoi, l-am însoţit la 
gară. Ne-am îmbrățișat. N-am prea vorbit, eram 
amândoi prea tulburaţi. 

Tatăl meu și Magda Lupescu au plecat cu 
trenul regal. în garnitură erau trei vagoane 
încărcate cu tot ceea ce putuseră să transporte. 
Câteva ore mai târziu, pe când se apropiau de 
frontieră, în gara Timișoara, mecanicul de 
locomotivă care conducea trenul a văzut un 
grup de bărbaţi înarmaţi până în dinţi. în loc să 
oprească, a luat viteza maximă. Aparent bine 
informaţi, indivizii au deschis focul asupra 
vagonului în care se instalase tatăl meu. Din 


fericire, el a scăpat culcân- du-se imediat pe 
podeaua compartimentului. Culmea 

este că șeful acestui comando a devenit ulterior 
preot, ceea ce foarte puţină lume știe. 

Tatăl meu a trecut prin Elveţia, apoi s-a dus 
în Spania. Antonescu i-a cerut lui Franco să 
sechestreze - atât cât era cu putinţă - bunurile 
pe care Carol al II-lea le luase cu el. Cele trei 
vagoane ne-au fost trimise înapoi, precum și 
niște medalii de aur. 

Antonescu ordonase să fie sigilate toate 
încăperile și toate birourile din Palat. Comisia 
de anchetă pe care el a desemnat-o a căutat 
peste tot și a găsit documente bancare, precum 
și o cutie conţinând o sută zece milioane de lei 
în numerar. Se spune că tatăl meu și Magda 
Lupescu au scos din România între treizeci și 
cincizeci de milioane de dolari. Eu nu știu decât 
un singur lucru: pe la mijlocul anilor treizeci, 
însărcinatul nostru cu afaceri a trebuit să se 
ducă la Londra pentru a face cunoscut că în 
acea lună tezaurul român nu își va putea achita 
serviciul datoriei sale: nu mai avea devize. 
După anchetarea cazului, unii au afirmat că 
aceste devize ar fi fost deturnate de către 
Magda Lupescu. Ea și tatăl meu plasaseră cu 
siguranţă bani în străinătate sub nume fictive 
de persoane sau de societăţi. La moartea tatălui 
meu, în orice caz, nu s-a găsit o centimă. 


x 
x * 


- Tatăl Majestății Voastre a plecat și Majestatea 
Voastră aţi redevenit Rege. Fraţi tânăr și 
frumos, simbolizaţi viitorul României. Au avut 
atunci loc manifestații deosebite pentru a 
saluta urcarea pe tron? 


- Momentul nu era potrivit pentru sărbătoare! 
Cred, totuși, că populaţia era încântată să vadă 
urcând pe tron un Rege de nouăsprezece ani. 
Dar asta nu înseamnă că situaţia mea s-a 
schimbat în vreun fel. Am rămas, timp de trei 
sau patru săptămâni înconjurat de 

persoane care îmi erau deosebit de antipatice, 
oameni care fuseseră instalaţi de tatăl meu și 
care încercau să se adapteze sau să părăsească 
corabia. Antonescu luase în mâinile lui treburile 
ţării, iar eu devenisem un figurant. Profitând de 
popularitatea mea, Antonescu avea intenţia de 
a mă folosi ca pe un simbol pasiv. 

Deși raporturile dintre noi erau încordate, i- 
am fost totuși foarte recunoscător pentru că a 
rechemat-o pe mama mea în România. Am 
reîntâlnit-o la frontieră, emoţionat să o revăd 
pe pământ românesc, după opt ani de absenţă. 
La București, Antonescu ne aștepta la gară 
împreună cu noul guvern. El ne-a oferit o 
intrare teatrală în București. Pusese să fie 
scoase caleștile Curţii, la care erau înhămaţi cai 
superbi. în acest atelaj, dintr-o altă vreme, am 
ajuns noi la Palatul Regal, escortaţi de gardă. 
Lumea era la ferestre și ne aclama. 

Ceva mai târziu, Antonescu ne-a cerut, 
mamei mele și mie, să ne plimbăm pe jos prin 
Capitală. Am ieșit din Palat și am luat-o pe 
Calea Victoriei. Era o lume < extrem de 
numeroasă care îmi scanda numele. Era cu 
adevărat un delir! Antonescu m-a pus să intru 
prin magazine pentru a strânge câteva mâini, 
lucru foarte puţin obișnuit pentru un suveran 
român. 

De fapt, aveam să petrecem foarte puţin 
timp la București. Cel mai adesea, noi ne 
refugiam la Sinaia. Acolo, în munţii Carpaţi, ne 
simțeam într-adevăr la noi acasă. Sinaia, 


întemeiată de Regele Carol I, rămânea în fond 
“sediul” monarhiei în România. Eu nu aveam 
nici un fel de activitate legată de conducerea 
treburilor statului. Profitam de acest fapt ca să 
schiez și să vizitez, la volanul automobilului 
meu, micile sate de munte. Adesea mă opream, 
băteam la câte o ușă, mi se deschidea și 
stăteam de vorbă cu oamenii, simplu, în 
particular. Erau, în mod evident, surprinși să se 
trezească faţă în faţă cu Regele și să poată săi 
se adreseze direct, fără ocolișuri. Acestea erau 
pentru mine momente privilegiate. 

Nu mă mai duceam la București decât din 
rațiuni oficiale, atunci când mă convoca 
Antonescu. ''Convoca”, acesta este cuvântul 
potrivit... 

- Pe ce se sprijinea cel care era numit 
“Conducătorul” (in românește în text, n.t.) 
pentru a guverna țara? 


- El nu avea dreptul să se afirme ca șef al 
statului, din moment ce eu însumi eram acela. 
însă el abrogase Constituţia și legifera prin 
decrete. Eram, deci, un suveran lipsit de 
puterea de decizie și de iniţiativă. 

Când Antonescu a declarat război Uniunii 
Sovietice în iunie 1941, urmându-i în aceasta 
pe germanii care rupeau Pactul Molotov- 
Ribbentrop, mama și cu mine am aflat-o... 
ascultând BBC-ul. Ne aflam atunci la Sinaia. 
Ţara mea declara război unei alte puteri, iar eu, 
șeful statului, aflu acest lucru la radio. Era 
culmea! Faptul pare astăzi de neimaginat. L-am 
chemat de îndată pe Antonescu lâ telefon. 
"Cum aţi putut să faceţi așa ceva fără să mă 
informaţi?” Știţi ce a avut tupeul să îmi 
răspundă? "Aţi fi aflat-o din ziare” 

Mult mai târziu, când rușii au venit să mă 


vadă, ei mi-au spus de la bun început că erau 
convinși, încă din primul moment, că eu nu 
aveam nici o responsabilitate în această 
declaraţie de război. Antonescu, deci, nu i-a 
amăgit pe Aliați. 

în pofida poziţiei mele delicate, eu nu m-am 
gândit niciodată să plec. Am considerat 
întotdeaunaxă era de datoria mea să rămân în 
România, orice s-ar întâmpla. Ulterior, s-a 
dovedit că aceasta fusese o excelentă strategie, 
deoarece mi-a permis să acţionez împotriva lui 
Antonescu și a nemților. 

Eram absolut potrivnic ideii de a vedea 
România alăturându-se forțelor Axei. De 
asemenea, eram împotriva declarării războiului 
contra ruşilor. Dar -consideram totuși 
justificată voința românească de a recupera 
Basarabia ocupată de sovietici și care era parte 
integrantă din ţara noastră. 

De aceea, atunci când trupele românești au 
luat înapoi rușilor acest teritoriu, aveam toate 
motivele de a fi satisfăcut. De altfel, i-am trimis 
lui Antonescu o telegramă de felicitare. M-am 
dus pe front, nu foarte departe de linia 
frontului, și am trecut în revistă trupele. 

Am strâns mâna soldaţilor, le-am pus întrebări, 
iar ei mi-au răspuns cu aceeași simplitate. M- 
am așezat la masa lor și am prânzit împreună. 
Cu tot gradul meu de mareșal, preferam 
tovărășia lor celei a ofițerilor. 

Cu ocazia acestei vizite pe front, în Crimeea, 
am făcut prima mea mare călătorie cu avionul. 
Când ne întorceam de la Sevastopol, trimotorul 
nostru a făcut un ocol pentru a survola un oraș 
complet distrus. Erau rafale violente de vânt, 
avionul era zgâlțâit, iar eu începusem să mă 
simt rău. M-am dus în față să văd ce se 
întâmpla. Pilotul a observat cât eram de palid, l- 


a sculat de pe locul lui pe copilotul său și m-a 
așezat în locul acestuia, rugându-mă să preiau 
comenzile aparatului. Indispoziţia mea a trecut 
numaidecât. Când zborul a redevenit mai lin, 
am discutat îndelung cu pilotul nostru despre 
cel mai bun mod de a învăţa această meserie. 
începând din acea zi, în secret, ori de câte ori 
aveam de făcut deplasări cu avionul prin ţară, 
părăseam cabina imediat după decolare și mă 
duceam lângă pilot în cockpit și pilotam. Atunci 
când, în mod oficial, am învăţat să zbor, aveam 
deja de fapt mai multe ore de zbor la activ. Am 
obţinut brevetul în septembrie 1943. 

A trebuit să învăţ "în secret”, deoarece 
Antonescu se opunea acestui proiect, 
pretextând că era prea periculos. Trebuia deci 
să fac uz de șiretlicuri. îmi amintesc că, în 
Transilvania, pentru a putea să zbor, le-am dat 
o falsă întâlnire oamenilor însărcinaţi cu 
siguranța mea și cu supravegherea mea” Ei s- 
au dus acolo și m-au așteptat patru ore întregi. 
în acest timp, noi am luat-o spre aeroport unde 
m-am urcat la bordul unui mic aparat împru- 
mutat de la aeroclubul din București. 


- In ce fel se exercita dominația lui Antonescu 
asupra Majestății Voastre? Spuneţi că erați 
supravegheat? 


- Fuseseră plasați în preajma mea oameni pe 
care eu nu li alesesem. Unii dintre ei, de altfel, 
se achitau foar- 


a 83 a 
O DOMNIE ÎNTRERUPTĂ 


te bine de obligaţiile lor, dar nu îmi inspirau 
nici o încredere. Era mareșalul Curţii, un șef de 
stat-major privat, aghiotanţi, care fuseseră toţi 
numiți de Antonescu. Ofițerii prea credincioși 


tatălui meu fuseseră îndepărtați, cred chiar că 
au fost obligaţi să părăsească armata. ” Spionii” 
în solda lui Antonescu aveau întotdeauna o ati- 
tudine ireproşabilă faţă de mine. însă eu știam 
foarte bine că ei trimiteau șefului lor rapoarte 
în care descriau în mod amănunţit cele mai 
mici fapte și gesturi ale mele. 

în 1942, am reușit totuși să introduc în 
anturajul meu pe unul dintre apropiații mei: fiul 
marelui maestru de vânătoare, un tânăr foarte 
cult, care lucrase pe lângă Titulescu pe vremea 
când acest fost ministru al afacerilor externe 
ocupa un post la Societatea Naţiunilor. Acest 
nou venit studiase la Oxford și vorbea mai 
multe limbi, printre care engleza, franceza, 
româna și germana. L-am numit secretar 
particular. Faptul i-a displăcut lui Antonescu, 
dar nu putea să se opună. L-am păstrat lângă 
mine până în 1945. 

Cu toată atitudinea sa foarte protocolară, 
Antonescu supraveghea totul, până și trezoreria 
mea personală. Se temea că mama mea și cu 
mine am putea scoate bani din România, așa 
cum o făcuse mai înainte tatăl meu împreună 
cu Magda Lupescu. 

Antonescu era, de asemenea, extrem de 
corect faţă de Regină, mama mea. Cred chiar 
că, în mod inconștient, îi era puţin frică, de ea, 
de influenţa pe care o putea avea asupra mea. 
Era extrem de circumspect în ce privește 
încrederea pe care ea o avea în englezi, într- 
adevăr, mama mea rămăsese foarte apropiată 
de Marea Britanie. între noi, fie chiar în 
prezența unor germani, nu vorbeam decât în 
engleză. 

în aceste condiţii, închipuiţi-vă cât am fost 
noi de tulburaţi atunci când Antonescu a 
declarat în mod oficial, la sfârșitul lui 1941, 
război Marii Britanii. îmi aduc aminte că l-am 
primit pe șeful reprezentanţei diplomatice a 
Regatului Unit. El venise la Sinaia să își ia 
rămas bun de la mama mea si de la mine. A fost 
un 

moment cumplit, deoarece îi consideram pe 
englezi ca pe prietenii mei, chiar familia mea. 
îmi amintesc că a- veam inima strânsă văzând 
că acest diplomat ne părăseşte. A trebuit să 
aşteptăm trei ani îndelungati, înainte de a ne 
putea alătura taberei forțelor aliate. 

Totuși, ceea ce este interesant de știut - și ce 
se uită prea adesea - este faptul că Antonescu 
nu era în mod fundamental antibritanic. Aș vrea 
să vă povestesc, în legătură cu aceasta, o mică 
anecdotă. într-o zi, pe la sfârșitul lui 1943, trei 
ofițeri englezi au fost parașutați în România; 
greșiseră zona. Au fost făcuţi prizonieri - unul 
dintre ei este astăzi încă în viață. Gestapo-ul a 
încercat imediat să pună mâna pe ei pentru a-i 
supune unui interogatoriu dur și, oricât de 
ciudat ar putea să pară lucrul acesta, 
Antonescu a refuzat. El nu i-a predat. I-a ţinut 
închiși, bineînțeles, însă sub controlul 
jandarmeriei București. S-a comportat față de 
ei într-un mod foarte civilizat. Acesta era 
Antonescu: pe de o parte, se arunca în braţele 
nemților, dar, din când în când, avea atitudini 
contrare, ceea ce constituia un ansamblu destul 
de greu de înţeles. 


- Care a fost în România soarta evreilor, înainte 
și după ridicarea extremei drepte? 


- înainte, nu a existat o situaţie deosebită. 
Evreii beneficiau de aceleași drepturi ca toţi 
ceilalţi români. Comunitatea evreiască din 
România număra opt sute de mii de persoane, 
la o populaţie totală de optsprezece milioane de 
locuitori. Ea era prezentă în special în Moldova 
și în nordul ţării. 

Cred, totuși, că anumitor studenţi evrei, chiar 
imediat după primul război mondial, li s-a 
interzis intrarea în unele facultăţi, cum ar fi cea 


de medicină din lași, capitala Moldovei. Dar 
această  ostracizare nu era nici foarte 
răspândită, nici sistematică. Eu însumi nu 
aveam practic nici un fel de contacte cu 
comunitatea evreiască. în clasa mea de 
doisprezece elevi, îmi amintesc că 

nu era nici un evreu, fără să știu exact dacă era 
vorba de o opţiune deliberată a tatălui meu. 

Nu se poate însă nega că, ulterior, Garda de 
Fier, violent antisemită, a comis mai multe sute 
de asasinate printre evrei. în ceea ce îl privește 
pe Antonescu, el nu avea, la drept vorbind, o 
politică de segregare și de exterminare a 
evreilor. însă, fără nici o îndoială, era supus 
presiunilor germane. Mie. personal, naziștii nu 
mi-au cerut niciodată nimic: cunoșteau prea 
bine poziţia mea și pe cea a mamei mele, 
poziție pe care orice formă de rasism o șoca 
profund. în timpul războiului, eu am avut un 
dentist evreu, iar mama mea un oculist evreu. 
Unul dintre aghiotanţii mei, ofițer de aviaţie, 
era căsătorit cu o evreică. Ministerul de război 
i-a impus să divorţeze. El a refuzat, dar întrucât 
îmi era apropiat, nu au îndrăznit să meargă mai 
departe faţă de el. 

La insistențele nemților, Antonescu a 
deportat mii de evrei în apropierea Basarabiei. 
Construise un fel de lagăr în Transnistria. 
Mama mea și cu mine eram în contact cu 
Marele Rabin al României. El a fost cel care ne- 
a vorbit pentru prima oară de ''soluţia finală”. 
Am exercitat atunci presiuni asupra lui 
Antonescu ca să oprească totul. Mama 
ameninţa că va părăsi România. Ea îmi spunea 
că, dacă nu reacţionam, aș fi rămas în istorie 
sub numele de ''Mihai cel Cumplit”. Antonescu 
a înţeles, se pare. Și pot să afirm că nici un 
evreu din România nu a fost predat naziștilor 


pentru a fi trimis în lagărele de concentrare din 
Germania sau din Polonia. Nici unul! De 
asemenea, niciodată sub domnia mea nici un 
evreu nu a purtat steaua galbenă! Este foarte 
important să precizăm aceste lucruri, căci mă 
îndoiesc că ele sunt foarte bine cunoscute, cu 
atât mai mult cu cât o anumită confuzie a fost 
întreţinută în mod voit. Unii spun că evreii din 
nordul Transilvaniei au fost deportaţi din ordi- 
nul guvernului român. Aceasta înseamnă însă a 
uita că acea parte a Ardealului se afla atunci 
sub administraţie ungară! 

Marele Rabin din acea vreme, Alexandru 
Safran, a scris un volum de memorii în care 
menționează acțiu- 

nea curajoasă a Reginei mame Elena. Nu 
demult, am întâlnit un profesor român, evreu, 
care a găsit documente confirmând spusele 
mele. El mi-a arătat astfel raportul înaintat de 
un șef SS, în care sunt menţionate protestele 
mamei mele și consemnate eforturile noastre 
pentru salvarea evreilor. în limitele mijloacelor 
noastre, din nefericire... 

Chiar foarte recent, am primit o mărturie 
emoţionantă de la Paris. Mă dusesem să 
particip la o conferinţă a Institutului francez 
pentru relaţiile internaţionale. La sfârșit, un 
domn a venit să spună deschis în faţa tuturor: 
"Sunt o treime evreu, o treime român și o 
treime argentinian. înainte de război, aveam 
rubedenii în Franţa și în România. După război, 
când m-am întors în Franţa, rudele mele 
dispăruseră. în România, însă, familia mea 
există î. acum”. 


- Vorbiţi-mi, Sire, despre momentul în care ați 
hotărât să intrați in contact cu Aliaţii, în timp 
ce România se afla oficial în război împotriva 
lor. 


- Am început să am contacte personale cu 
Aliaţii la sfârșitul anului 1942. Chiar imediat 
după declarația de război împotriva rușilor, 
şefii partidelor trimiseseră scrisori şi memorii 
lui Antonescu pentru a-i cere să sfârșească cât 
mai repede cu putință cu recucerirea Ba- 
sarabiei şi să se oprească acolo. Există în 
legătură cu acest aspect un mare număr de 
documente care sunt clasate pe undeva pe la 
Bucureşti. însă Antonescu nu a vrut să audă de 
nimic. Prin intermediul secretarului meu, am 
început atunci să intru în contact secret cu 
mediile politice românești. Consideram cu toţii 
că lucrurile se vor termina foarte prost și că 
trebuia să intervenim într-un fel sau altul. 

Eu am trecut cu adevărat la acțiune în 1944. 
Am trimis Aliaților doi emisari. Este vorba de 
Constantin Vi- 

șoianu, fost ambasador la Haga si membru al 
delegației române la Societatea Naţiunilor, și 
de prinţul Știrbei, apropiat de Familia Regală. 
Acești doi emisari aveau drept misiune să 
propună o pace separată între România și 
Aliați. în fond, noi ne desolidarizam de Axă. Era 
o iniţiativă plină de riscuri, deoarece Gesta- po- 
ul se afla peste tot. 

Cei doi au plecat la Cairo și am început în 
mod serios negocieri cu Aliaţii cu scopul de a 
ieși din război. Aceste tratative au durat timp 
îndelungat, însă nu au fost încununate de 
succesul scontat de noi. Ceream ajutor pentru 
a-i alunga pe nemti de pe teritoriul nostru. Am 
trimis chiar și un comunicat oficial Aliaților: 


dacă ar parașuta masiv trupe pentru eliberarea 
țării, noi le-am indica zonele unde germanii se 
aflau în numărul cel mai mic. Nici uh răspuns! 
Nu am înţeles decât după aceea că fuseserăm 
deja  predaţi lui Stalin... Era îngrozitor: 
ascultam BBC-ul care ne îndemna la rebeliune: 
"leșiţi din război, români, ieșiţi din război, căci 
altfel nu vă veţi mai putea arăta faţa în lume...” 
lar eu răspundeam prin misive secrete: "Nu 
așteptăm nimic altceva! Dar nu o putem face 
singuri!” 

Dacă a fost posibil să organizez toate aceste 
contacte într-un Palat aflat totuși “sub control”, 
este pentru că Antonescu mă considera un 
copil. El nu își închipuia că eu aș fi capabil să 
iau o astfel de iniţiativă. Numai Ges- tapo-ul 
avusese unele bănuieli; se pare că îl informase 
despre acestea pe Antonescu care a zâmbit și i- 
a liniștit, spunând: "Nu vă faceţi griji din cauza 
Regelui, este un puști, nu face altceva decât să 
se joace”. Şi nemţii l-au crezut. 

Grupul nostru de conjuraţi se întâlnea la 
început o dată pe lună, apoi de două ori pe 
lună. După căderea nopţii, eu trimiteam pe 
cineva să îi aducă pe partici- panți într-un 
automobil banal. Ei pătrundeau în casă printr-o 
ușă ascunsă, în spatele Palatului, ușă care con- 
ducea direct la apartamentele mele. Secretarul 
meu asista la discuţia care dura, în general, 
două sau trei ore. Câteodată, mama mea ni se 
alătura. Aveam cu to- 

ţii același obiectiv: să ieşim cu orice preţ din 
război. 

Dispuneam de mijloace radio de legătură. 
Secretarul meu avea un om sigur, care lucra la 
serviciul cifrului din ministerul afacerilor 
externe. El trimitea și primea toate mesajele pe 
care le codifica și le descifra el însuși. Ceea ce 


trebuia să ajungă la Antonescu trecea; în 
schimb, mesajele noastre erau puse deoparte și 
transmise discret secretarului meu. In felul 
acesta comunicam noi. 


- La 23 august 1944, Majestatea Voastră a 
hotărât să pună capăt situaţiei. Nu împliniserăți 
atunci douăzeci și trei de ani și aveati să 
realizați o lovitură de stat care va răsturna 
complet datele problemei și va modifica 
sfârșitul războiului... 


- Din cauza felului său de a fi, autoritar, 
Antonescu își pierduse tot sprijinul de care 
dispusese la venirea sa la putere. Eu, pe de altă 
parte, cu toată vârsta mea tânără, beneficiam 
de sprijinul partidelor politice, cu care eram în 
contact secret din 1942-1943. Am stabilit deci 
ca “Ziua Z” să fie pe 26 august 1944. Am 
redactat eu însumi o telegramă care a fost 
expediată către comandantul suprem al forţelor 
aliate din Italia. Prin această telegramă îl 
informam despre hotărârea mea de a-l răs- 
turna pe Antonescu și, cu aceeași ocazie, de a 
rupe alianța noastră cu Germania. îi ceream 
ajutorul sub forma unui bombardament masiv 
asupra a patru sau cinci locuri întărite pe care 
nemţii le ocupau în jurul Bucureștiu- lui și ale 
căror coordonate exacte i le indicam. 

Acest plan a fost însă dat complet peste cap 
întrucât, pe 22 august, am aflat printr-o 
indiscreţie, că Antonescu urma să plece pe 
front pe 24. Nu știam cât timp avea să lipsească 
din București. închipuiţi-vă că nu s-ar fi întors 
până pe 26! Totul ar fi rămas baltă. 

Rușii tocmai străpunseseră frontul la nord- 
est, în Moldova, iar nemţii trimiseseră în 
Polonia două dintre diviziile blindate care 
staționau în România. Ceea ce 

însemna o ușurare a situaţiei noastre. în faţa 
înaintării rușilor, în guvernul Antonescu s-a 
produs un moment de șovăire. Situaţia, atât 
militară cât și politică, ne era deci favorabilă 
nouă. Nu erau prea mulţi soldaţi la București. 
Cei mai mulţi erau dispersaţi în jurul orașului 
sau mai departe. Şeful de stat-major al orașului 
se ra- liase cauzei noastre. Ocazia era unică. De 
aceea, noi am ales data de 23 august pentru a-l 
aresta pe Antonescu, și nu 26 cum fusese 
prevăzut. 


x 
x * 


în acea zi de 23 august deci, i-am cerut lui 
Antonescu să vină pe la mijlocul după-amiezii, 
pe la ora patru, în apartamentele mele, chiar în 
spatele Palatului Regal. Ca de obicei, a venit cu 
întârziere. Am stat de vorbă timp de trei 
sferturi de oră despre situația politică. Nu eram 
singur, în birou se afla un general dintre 
oamenii mei. Tonul discuţiei a devenit iritat 
atunci când am abordat situaţia dezastruoasă 
de pe front și iminenţa unei invazii a Armatei 
Roșii. l-am spus lui Antonescu că trebuie să 
cerem armistițiul fără să mai întârziem nici o 
clipă. Mi-a răspuns că nici măcar nu se poate 
gândi la o astfel de posibilitate și că trebuie să 
discute problema cu Hitler... 

I-am replicat că, în fața unei astfel de situaţii, 
noi nu ne mai puteam permite să tergiversăm. 
Generalul care mă însoțea a mers chiar mai 
departe, aruncându-i lui Antonescu: 

- Dacă nu putem să  acţionăm cu 
dumneavoastră, o vom face cu un alt guvern. 

La care Antonescu a răspuns, furios: 

- Cum, dumneavoastră credeţi că voi lăsa 
tara în mâinile unui copil? 

Până în ultima clipă, el a refuzat să mă 
considere un adult. 

Trei subofiteri din gardă și căpitanul lor 


așteptau în spatele ușii biroului meu. Ei 
trebuiau să apară la un 

semnal convenit. Văzând că Antonescu se 
încăpăţânează, i-am spus, cu o voce destul de 
puternică: 

- Dacă așa stau lucrurile nu îmi mai lăsaţi 
decât o singură ieșire... 

Acesta era semnalul. Oamenii mei au intrat 
brusc în încăpere, m-au salutat, apoi s-au 
îndreptat spre Antonescu. Căpitanul a pus 
mâna pe braţul Conducătorului care, cel puţin 
surprins, i-a spus: 

- Ce înseamnă asta? Luaţi mâna! 

Căpitanul a avut un moment de ezitare; nu 
mai știa de cine să asculte. Mi-am spus că el va 
face să eșueze totul. Din fericire, imul dintre 
aghiotanţii mei, un colonel care veghea în 
spatele ușii, a intrat urlând: "'Executarea!”. 

A strigat atât de tare încât cei trei subofiţeri 
l-au apucat pe Antonescu, spunându-i: 

- Sunteţi în stare de arest. 

L-au dus la primul etaj și l-au închis într-o 
cameră blindată în care, altădată, tatăl meu își 
ţinea colecţiile de timbre. înainte de a urca, 
totuși, Antonescu s-a întors brusc și l-a scuipat 
în față pe căpitan. 

- Mâine dimineață, veţi fi cu toții 
împușcați! 

+ 


x * 


L-am convocat apoi pe generalul comandant 
al Bucu- reştiului. A rămas mut când l-am 
informat asupra celor petrecute. Nu fusese 
prevăzut să se întâmple atât de devreme. Ela 
dat imediat ordin trupelor să se întoarcă la 
București. între timp, trebuia format un guvern. 


L-am numit prim-ministru pe generalul-șef al 
Casei mele militare. Am trecut din mica mea 
casă în Palat, unde- au fost improvizate 
birouri, racordate telefoane etc. încetul cu 
încetul, am găsit oamenii care să ocupe 
diferitele ministere. Mi-au trebuit două ore 
pentru a constitui guvernul. A fost arestată 
toată suita lui Antonescu, miniștrii săi, cu 
excepţia șefului Siguranţei, de negăsit. Au fost 
închiși în cazarma batalionului Gărzii 

Regale. 

La ora opt și jumătate, von Killinger, faimosul 
ambasador german, un SS, s-a prezentat la 
Palat împreună cu aghiotantul său. Amândoi 
erau foarte tăioși. Am refuzat să stau de vorbă 
cu ei în nemţește. Secretarul meu traducea 
ceea ce eu totuși înțelegeam. Von Killinger mi-a 
aruncat: 

- Am auzit că Antonescu ar fi fost arestat. 

Am răspuns calm: 

- Nu, a venit să îmi spună că situaţia este 
disperată. Mi-a prezentat demisia sa și a plecat. 

Fără îndoială că von Killinger nu m-a crezut, 
dar asta mi-a permis să câștig timp. Am 
adăugat: 

- Ascultaţi radioul la ora zece în seara asta. 
Veţi afla mai multe despre ceea ce s-a petrecut. 

După plecarea lor, am înregistrat un mesaj 
către naţiune. Prin el anunțam că încetasem 
ostilitățile împotriva rușilor și că, de acum 
înainte, locul nostru va fi de partea libertăţii și 
a democraţiei. 

Mesajul a fost difuzat prin radio la ora zece 
seara. în doar câteva minute, o mulţime imensă 
s-a strâns în piața Palatului Regal. Oamenii 
urlau de bucurie: "Trăiască Regele!”. BBC-ul a 
transmis vestea în străinătate, urmată de imnul 
nostru naţional. Am dispus apoi eliberarea celor 


trei parașutiști englezi pe care Antonescu îi 
sustrăsese nemților. l-am chemat la Palat. 
Mulțimea a recunoscut uniformele lor engleze, 
a oprit mașina, iar sărmanii de ei erau să cadă 
victime  entuziasmului românilor! Am dispus 
apoi să fie pregătit un avion pentru a pleca la 
Ankara. Tineam ca acești trei soldaţi britanici 
să depună mărturie asupra felului în care se 
petrecuseră lucrurile. 


- Nu v-a fost o clipă teamă, Sire, că nemţii ar 
putea să intervină? 


- Ba da, puţin. Unii ofițeri români mi-au 
sugerat să părăsesc Bucureștiul: se temeau că 
nemţii, încă foarte 

numeroși în ţară, mă vor aresta. într-adevăr, 
Hitler a trimis o telegramă înaltului său 
comandament în România de îndată ce a aflat 
de răsturnarea situaţiei. în esenţă, textul 
spunea: ”Găsiți un general român care să 
aresteze Regele și clica sa”. Intr-un alt 
document căzut în mâinile noastre, se afla 
următorul răspuns al nemților către șeful lor: 
“Imposibil de găsit un astfel de general. Este 
sfârșitul”. Nu a existat nici o singură defecţiune 
în cadrul armatei noastre! 

Dar acestea se petreceau la câtva timp după 
23 august. în acea zi însă, noi nu puteam fi 
siguri de nimic. Pentru a scăpa de posibile 
represalii, am părăsit Bucu- reștiul pe la ora 
două și jumătate dimineaţa, împreună cu 
aghiotantul meu și cu trei sau patru 
automobile. La ieșirea din oraș, am fost ţinta 
unei rafale de pistol-mi- tralieră: trupele 
rechemate la București aveau drept consemn să 
nu lase pe nimeni să iasă. De aceea au și 


deschis focul asupra automobilului meu. Eram 
la volan și am simţit căldura flăcării. Mergeam 
însă prea repede pentru a mă opri. 

Călătoria nu s-a desfășurat fără peripeții. 
Aproape de orașul Craiova, am zărit o coloană 
germană care venea în direcţia noastră. Ne-am 
ascuns repede într-un stog de paie. Deodată, i- 
am văzut pe soldaţii nemți pu- nându-și căștile. 
Am privit în sus. Un avion de vânătoare 
american se învârtea în aer și, în mod sigur, 
fotografia. I-am spus secretarului meu 
particular: 

- Pun pariu că a venit să fotografieze locurile 
pe care noi le-am indicat generalului Wilson, în 
Italia. 

Și nu mă înșelam. Mulțumită acestor clișee, 
după cum mi s-a spus ulterior, americanii au 
putut bombarda anumite concentrări de trupe 
germane. 

Ne-am continuat drumul spre vest, până la 
micul sat Dobriţa, unde mama mea a venit și ea 
de la Sinaia. Am fost instalaţi într-o casă pusă 
la dispoziția noastră de niște prieteni siguri. 
Trebuia să stăm acolo vreo zece zile, până când 
se va ști mai bine cum stau lucrurile. 

Și bine am făcut că am plecat! A doua zi după 
arestarea lui Antonescu, adică pe 24 august, la 
numai câte- 

va ore după plecarea mea, nemtii au bombardat 
Bucu- reștiul. Ei și-au concentrat tirul asupra 
Palatului Regal. Casa în care locuiam a fost 
distrusă. 

în mod oficial, noi nu declaraserăm război 
Germaniei pe 23 august, deși am indicat 
limpede care urma să fie de atunci înainte 
tabăra noastră. Am dat ordin statului-major să 
nu îi provoace în mod inutil pe nemti, temându- 
mă de o ripostă prea dură. Avuseserăm totuși 


rijă să tăiem liniile lor telefonice pentru ca să 
li dezorganizăm. Noi i-am sfătuit chiar să stea 
linștiţi. Atunci când au hotărât să bombardeze 
Bucureștiul, ceea ce echivala cu o declaraţie de 
război, am spus statului meu major: ''Mergem 
înainte...”. La început, rușii nu vroiau să creadă 
că suntem efectiv în război împotriva nemților. 
Ei au așteptat mult timp înainte de a recunoaș- 
te faptul: România nu a semnat armistițiul cu 
puterile aliate, la Moscova, decât pe 12 
septembrie. 


- în timp ce Majestatea Voastră erați refugiat la 
munte, rușii au ajuns la București... 


- Fără să tragă un foc de armă... Românii s-au 
eliberat singuri! între plecarea și reîntoarcerea 
mea în capitală, adică între 23 august și 7 
septembrie 1944, armata română i-a capturat 
pe toţi nemţii rămași pe teritoriul românesc. I- 
am făcut pe toţi prizonieri, de la simplul soldat 
până la cei cu jgradul cel mai înalt, inclusiv 
membrii Gestapo-ului. In plus, au fost câteva 
bombardamente americane și britanice la nord 
de București asupra a două sau trei păduri 
ticsite de trupe ale Reich- ului. Unul dintre 
foștii mei  aghiotanţi, care comanda un 
regiment, mi-a spus că nici în Rusia nu văzuse 
vreodată un asemenea măcel. De atunci înainte, 
Wehr- macht-ul a încetat practic să mai existe 
în România. 

Când istoricii vorbesc de pretinsa eliberare a 
României de către ruși, ei spun povești. 
Sovieticii au făcut o "plimbare de sănătate” de- 
a lungul întregii ţări, pentru a merge apoi să se 
bată prin părţile ungurești. Ei nu au 

tras nici măcar un singur'glonte... 


La 7 septembrie, mama și cu mine am hotărât 
să ne întoarcem la București. Mergând cu 
mașina la gară, am întâlnit primele trupe 
rusești. Dacă se poate spune așa. Erau trei 
călăreţi, fără îndoială originari din Mongolia, 
deoarece semănau cu gravurile lui Gingis Han. 
Mama mea i-a privit fix, puţin îngrozită: 

- Dacă asta este ceea ce ne așteaptă... Să ne 
păzească Dumnezeu! 

Am călătorit într-un fel de automotor. De-a 
lungul întregului parcurs, șoselele ne-au oferit 
spectacolul unor interminabile coloane de ruși, 
cu camioane, căruţe, cai, oameni mergând pe 
jos... 

Am ajuns în cele din urmă fără probleme în 
gara București, unde ne aștepta întreg 
guvernul provizoriu pe care îl numisem. 


- Ați primit vreun mesaj de la tatăl Majestății 
Voastre? 


- Nu. 


- Ziua de 23 august 1944 a fost într-un fel ziua 
încoronării Majestății Voastre. In ce stare de 
spirit vă găseaţi atunci când v-aţi întors la 
București? 


- în ziua loviturii de stat, nu prea m-am gândit 
să îmi analizez reacţiile! Făceam ceea ce 
consideram că este de datoria noastră, atâta 
tot. Abia mai târziu, mi-am dat seama pe deplin 
de ceea ce noi înfăptuiserăm. încetarea alianţei 
noastre cu un ocupant, iără ajutor din afară, 
organizarea unui complot la numai câţiva metri 
de sediul Gestapo-ului, aceasta era culmea 
îndrăznelii. 

Cât despre “alianţa” cu rușii, cei care mai 
spun și astăzi că ne-am debarasat de nemți 
pentru a da România Rusiei, nu știu despre ce 
vorbesc. Ungaria și Cehoslovacia s-au bătut 
împotriva rușilor până în ultimul minut, și unde 


le-a dus aceasta? în același punct. Cu această 
dife- 

rență, totuși, că ele au fost fizic distruse, ceea 
ce nu a fost cazul nostru. 


CAPITOLUL IV 


PUTEREA COMUNISTĂ: 
DE LA REZISTENTĂ LA 
SURGHIUN 


Hoardele mongole se  revărsau peste 
România! în- tr-adevăr, avangarda armatei 
sovietice era alcătuiă din soldaţi veniţi din 
stepele asiatice, bărbaţi cu umerii obrajilor 
înalți și cu pielea arsă de soare. După toate 
aparențele, nu li s-a spus că ei vin în această 
țară în calitate de eliberatori și nu de 
cuceritori: de-a lungul înaintării lor prin ţară, 
nu s-a auzit decât despre prădă- ciuni și violuri. 

în spatele mongolilor, venea armata sovietică 
regulată, la fel de primitivă, la fel de flămândă. 
Roșii au făcut prizonieri zeci de mii de soldaţi 
români care îi așteptau cu arma la picior, au 
rechiziționat vehiculele şi caii. Populația 
îngrozită avea impresia că retrăiește invaziile 
de odinioară, când rușii năvăleau în țară sub 
pretextul că se duc să lupte împotriva turcilor. 

”Eliberarea” Bucureştiului nu a fost salutată 
cu entuziasm de locuitori. Numai câteva 
grupuri de comunişti români au aruncat flori pe 
blindatele care străbăteau bulevardele. Urcați 
pe tancuri, soldații sovietici făceau ochii mari în 
fața bogățiilor și a făgăduințelor capitalei. Era 
oare bariera limbii? Ei au luat, fără să ceară, în 
pofida tuturor protestelor înaintate de 
autoritățile române către înaltul comandament 
sovietic. Peste tot, betțiile se sfârșeau prin 
încăierări și jafuri. Soldații pe pământ jtrăin nu 
au faima de a se purta prea bine, însă aceștia se 


Momportau ca și când s-ar fi aflat într-o ţară 
cucerită. in 

fond și la urma urmei, nemţii erau mai 
disciplinati... 

Din fericire, grosul trupelor ruseşti şi-a 
continuat drumul spre apus, pe urmele unui 
Wehrmacht care bă- tea în retragere. Dar Roșii 
au lăsat în urma lor, la sate ca și în uzine, 
"reprezentanţi ai poporului” însărcinaţi să 
organizeze regruparea maselor muncitoare în 
sânul unui “'sindicat revoluţionar”. Pentru a le 
da o mână de ajutor, ei au găsit oameni care 
cunoșteau terenul și care nu se dădeau în lături 
de la acţiunile în forță: foștii legionari ai Gărzii 
de Fier au făcut rapid schimbarea de macaz. 

întors la București, Regele Mihai a primit 
autorităţile sovietice, dar a descoperit cu 
îngrijorare că acestea nu sunt dispuse să 
acorde României creditul datorat loviturii sale 
de stat de la 23 august. El a așteptat cu ne- 
răbdare întoarcerea emisarilor săi plecaţi la 
Moscova pentru a negocia cu rușii convenţia de 
armistițiu. A negocia este o vorbă mare pentru 
acest nou "'dictat” impus românilor. în faţa lui 
Molotov, abilul diplomat Vișoianu a încercat în 
zadar să adauge o clauză prin care să se 
specifice că “trupele sovietice vor părăsi 
teritoriul românesc de îndată ce pacea va 
reveni”. Ministrul lui Stalin a refuzat să adauge 
această clauză, considerând că "aceasta se 
înțelege de la sine”. 

Regele Mihai reușise să răstoarne dictatura 
unui om: Antonescu; el trebuia să înfrunte pe 
cea mult mai eficientă a unui sistem. 


* 
x x 


- Ce s-a întâmplat cu Conducătorul, Ion 
Antonescu, după lovitura de stat din 23 august? 


- în noaptea plecării mele din București, un 
comando comunist foarte bine organizat, a 
pătruns în Palatul Regal și l-a ridicat pe 
Antonescu, care era în continuare reţinut în 
interior. Contrar celor ce s-au spus, eu nu 
dădusem ordinul să fie predat. Dar generalul pe 
care îl numisem prim-ministru cu  titltu 
provizoriu a avut un 

moment de slăbiciune și a îngăduit acest act. La 
scurt timp după aceea, când rușii au intrat în 
București, Antonescu a fost dus la Moscova. 

însă procesul său s-a deschis, optsprezece 
luni mai târziu, la 6 mai 1946, în capitala 
română. Pe 17 mai, el a fost condamnat la 
moarte. Am încercat să comut sentința într-o 
condamnare la închisoare, însă presiunile 
taberei comuniste au fost atât de puternice, 
încât nu mi s-a permis să intervin în favoarea 
sa. De altfel, Anto- + nescu nu mi-a cerut 
niciodată să îmi exercit dreptul de grațiere. 
Acest demers a fost întreprins numai din ini- 
țiativa avocatului său. 

Privind lucrurile retrospectiv, nu mă îndoiesc 
că Antonescu a fost un bun român, un patriot 
care nu se gândea decât la binele ţării sale, 
chiar dacă aceasta l-a condus la opţiuni greșite. 
încăpățânarea sa în materie militară a fost cea 
care l-a împins, în mod sigur, la pierzanie. El a 
avut dreptate să le ia înapoi rușilor Basarabia și 
Bucovina, dar a greșit când a hotărât să meargă 
înainte, până la Stalingrad. Nu aveam nimic de 
câștigat ci totul de pierdut într-o astfel de 
aventură. 

Execuţia lui Antonescu s-a desfășurat într-un 
mod scandalos. Comuniștii nu au îndrăznit să 
formeze un pluton de soldaţi din armata 
română, în care considerau că nu pot avea încă 
deplină încredere. Au luat deci oameni de-ai lor, 


despre care nimeni nu știa nimic. Acest pluton a 
tras la întâmplare. Prima salvă nu a făcut decât 
să-l rănească pe Antonescu. El s-a ridicat pe 
genunchi și le-a strigat executorilor săi: "Nu 
sunteţi în stare nici măcar să trageţi corect!”. 
Pentru a isprăvi, comandantul închisorii a 
trebuit să îi tragă un glonte în cap... 


- Ați domnit din 1944 până în 1947. La început, 
aproape singur... Ce idee aveati despre funcţia 
Majestății Voastre? 


- Obiectivul pe care mi-l stabilisem era 
întoarcerea 

la normalitate. încă din seara zilei de 23 august, 
am repus în vigoare Constituţia democratică 
din 1923. însă Parlamentul nefiind încă 
reconstituit, am guvernat prin decrete al căror 
conţinut era dezbătut în fiecare dimineaţă cu 
miniștrii guvernului. Partidele politice erau din 
nou autorizate: Partidul Naţional Ţărănesc, 
liberalii,  social-democraţii şi, bineînțeles, 
Partidul Comunist. Primele trei erau, cred eu, 
sincere în omagiul pe + care mi l-au adus 
pentru a fi pus capăt dictaturii. Comuniștii însă 
nu și-au dezvăluit adevăratele intenţii... 

Pentru a pecetlui această întoarcere la 
normalitate, am întreprins călătorii frecvente 
prin ţară într-un automobil banal. Nu purtam 
nici un însemn distinctiv, dar oamenii mă 
recunoșteau și îmi făceau semne cu mâna. 

Palatul Regal făcea eforturi, de asemenea, 
pentru a-și regăsi ritmul de altădată. Era o 
organizaţie întreagă, moștenită de la Regele 
Carol I. Mareșalul Curţii îndeplinea funcţia de 
șef al Palatului. El era asistat în sarcina sa de 
patru înalți demnitari, printre care maestrul de 


ceremonii. Exista, de asemenea, 
administratorul 'domeniilor Coroanei, un fel de 
trezorier. în ce privește Casa mea militară, 
aceasta era comandată de un general. în sfârșit, 
dispuneam de patru aghiotanțţi, aleși din 
diferite arme, care se succedau de la o 
săptămână la alta. 

Nemţii bombardaseră casa pe care o ocupam 
împreună cu mama mea, situată în spatele 
Palatului Regal, așa că mătușa mea, Elisabeta, 
a pus la dispoziţia noastră propria sa locuinţă, 
amplasată pe Şoseaua Kis- selef. Ne-am instalat 
acolo. Locul era relativ strâmt. Mama mea 
ocupa un apartament, în timp ce eu dispuneam 
de altul de trei camere, în cealaltă parte a 
casei. 

Propaganda comunistă a spus de toate și 
orice referitor la modul nostru de viaţă și la 
averea noastră, de exemplu că posedam 
proprietăți de multe mii de hectare în 
România... Toate acestea au fost consecinţa 
unei confuzii între bunurile noastre private și 
cele ale Coroanei. Noi beneficiam de o listă 
civilă - o sumă alocată de Parlament, la care se 
adăugau veniturile obţinute 

din domeniile Coroanei, administrate de patru 
înalți funcţionari. Aceste domenii erau 
proprietăţile statului. Noi aveam uzufructul, 
ceea ce permitea tocmai să se reducă lista 
civilă pentru a nu greva prea mult bugetul 
naţional. 

Eu nu posedam, în nume propriu, decât două 
proprietăţi: Sinaia, despre care am vorbit mult 
deja, și o casă în Transilvania, pe care o 
cumpărasem în 1943. La început, era vorba de 
menţinerea unei prezenţe simbolice: Regele 
României trebuia să aibă o proprietate în 
această provincie care fusese sub control 


austro-un- gar. Ulterior, m-am atașat de această 
clădire, care nu este un castel, ci mai curând o 
casă boierească având vreo zece camere. Ea 
aparținuse odinioară unei vechi familii din 
nobilimea maghiară. 


- începutul domniei Majestății Voastre este 
marcat de semnarea armistițiului cu puterile 
aliate. Care au fost condițiile acestuia? 


- Au fost deosebit de dure. Convenţia de 
armistițiu a fost semnată la Moscova, la 12 
septembrie 1944, a- tunci când eu tocmai mă 
reîntorsesem la București. Fusese numită o 
comisie de către guvernul provizoriu și trimisă 
la Moscova. Făceau parte din ea, între alţii, 
prinţul Știrbei și Vișoianu, cei doi emisari pe 
care eu îi trimisesem la Cairo în 1944, precum 
și Pătrășcanu, membru al Partidului Comunist 
Român. Ei nu au putut obţine nici o clemenţă 
din partea unui Molotov inflexibil: clauzele 
acestui armistițiu nu au fost discutate, ci pur și 
simplu impuse. Comisia noastră a încercat să 
salveze tot ceea ce a putut. Din nefericire, 
englezii şi americanii prezenți la masa 
tratativelor au rămas muţi. Sovieticii au obținut 
tot ceea ce voiau. 

România a trebuit să se supună unor 
revendicări teritoriale abuzive și unor reparaţii 
de război exorbitante. Ea recăpăta Ardealul de 
nord, cedat Ungariei prin Dictatul de la Viena, 
dar Uniunea Sovietică păstra Ba- 

sarabia și Bucovina. Noi trebuia să plătim trei 
sute de milioane de dolari-aur în trei ani, la 
care s-a adăugat o taxă zdrobitoare în natură. 
La sfârșitul primului an, rușii ne luaseră deja un 
miliard de dolari! Ei au demontat uzinele, au 


golit magazinele, au confiscat o parte din 
producţia de petrol etc. 

Un astfel de regim se aplică unei naţiuni 
dușmane și învinse. Si, într-adevăr, așa păreau 
rușii să ne considere, în pofida răsturnării 
noastre de alianţe efectuate la 23 august 1944 
și a riscurilor pe care mi le asumasem în acea 
zi. De asemenea, în pofida participării noastre 
la victoria finală! România a angajat, într- 
adevăr, şaisprezece divizii, iar apoi încă 
paisprezece suplimentare, în lupta împotriva 
nemților. Plasate sub comandament rusesc, 
întotdeauna în prima linie, ele au suferit 
pierderi considerabile. S-a putut chiar stabili 
prin calcule că România se află pe locul al 
patrulea în ce privește numărul de soldaţi 
participant la bătălia împotriva nazismului. Noi 
ne-am vărsat sângele alături de cel al Aliaților 
și iată care ne-a fost recompensa! 

în cursul ultimelor luni de război, eu nu m-am 
putut duce pe front pentru a-i susține pe 
soldaţii noștri, deoarece la București trăiam în 
situaţie de urgenţă. Guvernul provizoriu numit 
încă de la 23 august era însărcinat să rezolve 
problemele curente. La drept vorbind, aducea 
oarecum a juntă militară. însă, la urma urmei, 
actul de la 23 august nu fusese el în mare parte 
un eveniment militar? Fără armată, noi nu am fi 
putut duce la bun sfârșit lovitura de stat. 

Oricum, acest prim guvern nu a durat decât 
trei săptămâni. El a fost curând înlocuit cu un 
cabinet având o coloratură mai politică, chiar 
dacă șeful său nu era altul decât generalul 
Sănătescu, cel care venise în sprijinul meu în 
ziua arestării lui Antonescu. Cele patru 
principale partide erau reprezentate în acest 
guvern remaniat, inclusiv Partidul Comunist, 
prin persoana lui Pătrășcanu. 

De la 28 august, Armata Roșie se afla la 
București, în total, aproape un milion de soldaţi 
ocupau ţara, fără 


- 104- 


PUTEREA COMUNISTĂ 


ca noi să știm încă prea bine care erau 
intenţiile acestor trupe. Noi încă mai speram să 
avem posibilitatea de a restaura o viaţă politică 
normală. Ne-am dat însă repede seama că nu 
putem mișca nici degetul cel mic fără acordul 
sovieticilor. La încheierea convenției de 
armistițiu, am încercat să obținem ca măcar o 
parte din teritoriu să nu se afle sub controlul 
Armatei Roșii: în zadar. 

Primul ministru Sănătescu nu era agreat de 
sovietici. Aceștia ar fi preferat, în mod evident, 
ca frâiele puterii să fie ţinute de un comunist. 
Au exercitat atunci tot felul de presiuni asupra 
mea, organizând ei înșiși manifestații prin care 
se cerea căderea lui Sănătescu. 

Vroiau să îl schimb pe primul ministru? L-am 
schimbat! La 5 decembrie 1944, l-am numit în 
acest post pe generalul Rădescu... un 
anticomunist notoriu! Un om foarte integru, 
care nu prea se încurca în formule de politeţe 
pentru a spune ce gândea. Rușii se arătau iritaţi 
ori de câte ori deschidea el gura. 

Această numire a avut, deci, puţin aerul unei 
provocări, sau măcar al unei încercări a 
forțelor. Comuniştii au început atunci o 
adevărată acţiune de subminare, în care erau 
conduși de Ana Pauker, una dintre somităţile 
secretariatului lor general. Această 
”passionaria” roşie, care urcase treptele 
ierarhiei trimiţându-i pe mulţi la moarte prin 
împușcare, a declarat că se va organiza de 
către comuniști câte o criză ministerială la 
fiecare cincisprezece zile, dacă nu obțineau 
numirea unui șef de cabinet ales de ei. 


- Aceeași Ana Pauker a spus că, la sfârșitul 
războiului, nu erau mai mult de opt sute de 
comuniști în România. Cum este posibil ca, 
având o bază atât de slabă, să pretinzi să ajungi 
la vârful puterii? 


- După 23 august, cu sprijinul direct și 
energic al Armatei Roșii, comuniștii își 
sporiseră în mod considerabil rândurile 
partidului lor. Ei au adus ruși cu mii- 

le, dintre care unii au rămas. La sate sau în 
uzine, ei făceau înrolări cu forța, sau prin 
șantaj. Un mare număr de oportuniști, în 
special legionari* din fosta Gardă de Fier, 
simțind schimbarea vântului, treceau de partea 
învingătorului. în câteva luni, Partidul Comunist 
Român a ajuns, de la câteva sute de membri, la 
aproape un milion.... 

După domnia terorii naziste, se deschidea cea 
a terorii comuniste. Celelalte partide nu mai 
îndrăzneau să miște. Fiind din ce în ce mai des 
ținta unor sloganuri asasine, primul ministru 
Rădescu se temea pentru viața sa. în cele din 
urmă, s-a dus să ceară azil la legația engleză! 

M-am trezit strâns cu ușa. De data aceasta, 
se părea că, într-adevăr, nu mai exista nici o 
ieșire. Totuși, am refuzat și de astă dată să 
numesc un comunist în fruntea guvernului. Am 
încercat să numesc mai multe personalităţi, 
printre alţii pe unii dintre membrii comisiei 
care fusese la Moscova pentru negocierea 
armistițiului. Dar candidaţii nu prea se 
înghesuiau să ocupe această funcţie... 

Când rușii și-au dat seama că eu nu eram încă 
hotărât să le dau satisfacţie și că eram'în 
căutarea altor soluţii ale crizei, mi l-au trimis pe 
Vâșinski, ministrul adjunct sovietic al afacerilor 
externe, însărcinat în mod special cu 
problemele României. îl mai întâlnisem o dată: 
făcuse eforturi să pară amabil pentru a-mi 
adormi neîncrederea. La 5 martie 1945, la cea 
de-a doua vizită a sa, și-a arătat adevăratul 
chip, cel al unui om rece și brutal. 

în timpul audienţei' pe care i-am acordat-o, el 


a dezvoltat tema instabilității politice. Cu o 
ipocrizie totală - când se știe că la originea 
crizelor succesive care zdruncinau ţara se aflau 
conducătorii comuniști -, el mi-a declarat că 
lucrurile nu mai pot merge așa. Tonul discuţiei 
noastre a urcat repede. Vâșinski a început să se 
enerveze și, întrucât îi tineam piept, mi-a 
aruncat: 

”- în două ore vreau să știu pe cine numiţi 
prim-mi- nistru”. 

Si, spunând acestea, s-a întors și a plecat. 

£)ouă ore mai târziu, pe ceas, se afla din nou 
în biroul meu. Bineînţeles, eu nu mă 
supusesem.A început să strige și să bată violent 
cu pumnul în masă. Apoi a ieșit trântind ușa cu 
atâta putere încât o bucată de tencuială s-a 
desprins de perete! Era uluitor! 

Mult mai târziu, la Londra, i-am povestit 
această scenă unui rus care îl cunoștea pe 
Vâșinski. A rămas perplex: ''Vâșinski nu se 
înfurie niciodată”, m-a asigurat el. De fapt, asta 
fusese și impresia mea la acea vreme, ieșirea 
lui teatrală nu a fost decât o scenă bine 
regizată. Vroia să mă impresioneze și să îmi 
pună la încercare sângele rece. 

Situaţia s-a înrăutățit chiar de a doua zi după 
întrevederea mea cu ministrul adjunct sovietic. 
Comandamentul militar rus a adus tancuri pe 
străzile Bucureştiului. Mareșalul sovietic 
Malinovski, care era președintele Convenţiei de 
armistițiu, a venit să stea de vorbă cu mine. M-a 
făcut să înţeleg că s-ar putea să se producă 
tulburări grave dacă mă încăpăţânam pe poziţia 
mea. Această desfășurare de tancuri în capitală 
m-a pus pe gânduri: la ce bun o baie de sânge? 

Vâșinski a făcut cunoscut că, pentru postul de 
prim- ministru, el mă ''sfătuia” să îl numesc pe 
un anume Petru Groza, “singurul om în care 


Stalin avea încredere”.  Vâșinski mi-a 
recomandat să păstrez acest sfat pentru mine. 
El nu vroia să își dezvăluie rolul în ochii 
Aliâţilor. Am aflat, într-adevăr, mai târziu, că 
englezii și america- W nii se interesaseră pe 
lângă el cu privire la alegerea primului 
ministru. 

”- Dumneavoastră aveți pe cineva în 
vedere?”, l-ar fi întrebat ei. 

”- Nu, aceasta este treaba Regelui, nu a 
mea!”, ar fi răspuns Vâșinski. 

Iată deci circumstanţele în care am apelat la 
Petru Groza pentru a forma un guvern. Era în 6 
martie 1945. La numai șase luni după lovitura 
de stat care lichidase dictatura lui Antonescu, 
România vedea impunându-i-se un nou jug, cel 
al stalinismului. Acesta se va dovedi 

mult mai greu de scuturat decât precedentul. 


Petru Groza, noul prim-ministru, era un 
afacerist care făcuse o avere frumoasă 
mulțumită diverselor speculaţii. Devenise mare 
proprietar de pământ în împrejurimile orașului 
Deva. Avea un aer prefăcut, comportamentul 
aparent al unui om blajin. Dacă ar trebui să îi 
găsesc un calificativ, acesta ar fi cel de 
unsuros... Groza se credea foarte spiritual și își 
copleșea interlocutorul cu glume vulgare. 

El și-a format guvernul imediat după ce a fost 
numit, ceeea ce demonstrează că totul fusese 
pregătit de multă vreme. îmi aduc aminte de o 
scenă destul de hazlie care a avut loc în ziua 
depunerii jurământului: puţinii membri ai 
guvernului care nu erau comuniști au pus mâna 
pe Evanghelie pentru a depune jurământul, dar 
când a venit rândul comuniștilor, preotul și-a 
strâns toate lucrurile și a plecat. Comuniștii 
anunţaseră că ei nu vor jura pe Biblie... 


- începând cu acel 6 martie 1945, ati devenit de 
fapt ostaticul comuniștilor? 


- Da. însă lucrurile nu s-au petrecut ca pe 
vremea lui Antonescu. De exemplu, comuniștii 
nu au încercat să înlocuiască tot anturajul meu 
prin oameni de-ai lor. Ei au lăsat Curtea în 
starea în care se afla, dar m-am trezit la fel de 
izolat ca și sub Antonescu și, probabil, spionat 
de personal, poate chiar de unii ofițeri. Știu, de 
exemplu, că fiul comandantului Batalionului de 
Gardă povestea comuniștilor tot ceea ce făceam 
noi. Când am descoperit acest lucru, l-am dat 
imediat afară, dar asta nu a fost de ajuns... 

Am trecut atunci la o “rezistenţă pasivă”. 
Acţiunea mea a rămas în Istorie sub numele de 
"greva regală”. în august 1945, președintele 
american Truman făcuse o declaraţie oficială in 
care afirma că nu va semna un tratat de pace 
cu România decât dacă aceasta va avea un gu- 

vem cu adevărat democratic. Am profitat de 
această ocazie pentru a-i cere demisia lui Groza 
care, evident, a refuzat categoric. Am redactat 
un document în care explicam motivele pentru 
care cerusem în mod imperios această demisie. 
L-am chemat pe generalul rus de la comisia de 
armistițiu pentru a i-l remite. Acesta aproape 
că a rămas cu gura căscată! 

A doua zi, generalul a venit din nou să mă 
vadă și să îmi spună că transmisese nota mea la 
Moscova, dar că autorităţile sovietice o 
considerau ca pe un act de ostilitate faţă de 
ţara lor. I-am răspuns acestui om: "'Păcat!”. Mi- 
a cerut atunci să îl pedepsesc pe cel care 
trimisese copii după acest document 
americanilor și englezilor. L-am privit în ochi și, 
cu mult calm, i-am răspuns că eu singur eram 
răspunzător. Am adăugat că, de acum înainte, 


consideram că nu mai am nimic de-a face cu 
guvernul Groza. 

”- Dar acesta este un act de ostilitate!”, a 
repetat generalul sovietic cu vocea sugrumată. 

”- Nu pot decât să îmi exprim regretul.” 

Chiar în aceeași seară am plecat la Sinaia. Și, 
începând cu acel moment, am refuzat categoric 
să semnez decretele pe care mi le supunea 
guvernul. M-am ţinut tare până ce, în 
decembrie 1945, cele trei mari puteri - Statele 
Unite, Anglia și Uniunea Sovietică - au înscris 
chestiunea românească pe ordinea de zi a 
conferinţei de la Moscova. Renăștea speranţa: 
americanii si britanicii nu îl vor lăsa pe Stalin 
să dispună cu atata ușurință de România... 

învinseserăm! Ei bine, nu! Mi s-a trimis o 
comisie alcătuită din Vâșinski și din cei doi 
ambasadori - american și englez - aflaţi în post 
la Moscova. Această delegaţie tripartită era 
însărcinată să găsească un aranjament. Și, într- 
adevăr, a găsit unul! Ea a remaniat guvernul în 
care a inclus doi responsabili politici, ai 
Partidului Naţional-Ţărănesc și ai Partidului 
Liberal, însă... fără portofolii. Ei erau miniștri la 
nimic! Nişte fi- guranti! 

Acest nefast protocol de acord a fost semnat 
de toți. 

Comisia mi-a permis cel puțin să îi întâlnesc, 
împreună cu mama mea, în particular, pe 
ambasadorii american și englez. Mama s-a 
adresat americanului: 

”- Dar faceți ceva, pentru numele lui 
Dumnezeu!”. 

”- Dacă mișc vârful degetului, voi fi acuzat că 
mă amestec în ciorba dumneavoastră”, a 
răspuns diplomatul. 

”- Cum, m-am înfuriat eu, comuniștii mi-au 
pus deja mâna în gât și dumneavoastră vă este 


frică să vă amestecați în ciorba noastră?”. 

Se pare că el a raportat acest schimb de 
replici la Washington într-o telegramă, fără să 
modifice nimic, înainte de plecarea celor doi 
ambasadori, le-am spus: 

”- Si mai ales nu insistaţi să se organizeze 
repede alegeri. kezultatele ar fi falsificate și 
aceasta nu ar face decât să întărească 
dictatura.” 

Bineînţeles, ei nu au ţinut seama de această 
punere în gardă. Alegeri așa-zis libere au avut 
loc la sfârșitul lui 1946: ele au dat mai mult de 
optzecișicinci la sută din voturi comuniștilor... 

Mult mai târziu, am aflat că Stalin fusese 
întrebat, în primăvara lui 1946, șase luni 
înainte de scrutin: 

”- Dar dacă, din întâmplare, opoziţia va 
câștiga alegerile în România, ce aţi face 
dumneavoastră?”. 

La care Stalin a răspuns: 

”- Nu vă faceţi griji. Comuniștii vor câștiga!”. 


- Ați fi putut refuza să recunoasteti aceste 
alegeri din noiembrie 1946? 


- Nu, deoarece prezenţa rusească s-a 
manifestat din nou printr-o demonstraţie de 
forță a Armatei Roșii. Spaţiul meu de manevră 
devenea cu atât mai îngust cu cât aproape toți 
ofițerii armatei române rămași credincioși 
Coroanei fuseseră destituiţi. 

"Epurările” se aplicau de altfel asupra 
ansamblului populaţiei. Oricine se opunea 
noului regim era aruncat în închisoare sau 
executat. La acea vreme, îmi era greu să îmi 
formez o imagine privind amploarea acelei 
represi- 

uni. Ulterior, am aflat că numărul victimelor 
regimului comunist a fost evaluat la peste 
șaizeci de mii pentru anii 1946 și 1947. 

Propria-mi neputinţă mă revolta. Populaţia 
era pusă la respect, jandarmeria, ca și armata, 
căzuse în mâinile comuniștilor. Pe cine m-aș fi 
putut sprijini pentru o acţiune de rezistenţă? 

In aceste condiţii, mai merita oare să rămân 
în România, unde nu mai eram decât un 
suveran de paie? Am abordat problema cu 
Maniu, preşedintele Partidului National- 
Tărănesc. Era cu puţin timp înainte ca această 
figurii integră și prestigioasă a vieții noastre 
politice să fi fost arestată şi condamnată la 
muncă silnică. Maniu mi-a răspuns: 

”- Trebuie să rezistăm cât mai mult cu 
putinţă, pentru a salva ceea ce mai poate fi încă 
salvat”. 

Oamenii politici liberali, în ansamblul lor, 
încercau să mă convingă să nu plec. 
Mărturisesc, totuși, că m-am gândit la această 
posibilitate, fie și numai pentru a nu fi asociat la 
această prăbușire. în gândul meu, nu se punea 
problema să îmi părăsesc ţara și nici pe compa- 
trioţii mei aflaţi în nenorocire, ci mai curând să 
plec pentru a pregăti în altă parte revolta. 

O sarcină care se dovedea complicată. Căci 
sfârșisem prin a înţelege că nu prea mai aveam 
ce sprijin să aştept din partea Aliaților. După 
câteva figuri de balet diplomatic, ei s-au 
mulțumit să trimită doi figuranţi lipsiţi de 
responsabilitate pentru a recunoaște un guvern 
comunist legitimat prin alegeri grosolan 
falsificate. 


- Aliaţii au intrat cumva în secret în contact cu 
Majes- tatea Voastră pentru a vă spune să 
rezistați? 


- Nu am avut nici un contact, nici oficial nici 
neoficial, cu șefii de stat din ţările libere. Ştiu 
numai că reprezentantul francez la București 
trimisese la Paris un raport asupra situaţiei. 


Noi îi prezentasem un tablou complet al 
acesteia. Dar nu a ieșit nimic. Chiar și as- 

tăzi, aș vrea foarte mult să pun mâna pe acest 
document care trebuie să se găsească prin 
arhivele de la Quai d'Orsay (sediul Ministerului 
Afacerilor Externe al Fran-ţei, n.t.). 

Tăcerea Franţei, aliata naturală a României, 
m-a dezamăgit profund, dar, în comparaţie cu 
acel angrenaj teribil în care ne zbăteam, 
aceasta era, la urma urmei, o problemă 
secundară. 

îmi amintesc, totuși, de un concert la 
București la care orchestra a cântat imnurile 
naţionale ale tuturor puterilor aliate, cu 
excepţia Marseillaise-ei. Cei patru 
reprezentanţi francezi care asistau la acea 
serată s-au ridicat ca un singur om și au plecat. 
în fond, ei aveau dreptate să își manifeste în 
felul acesta dezaprobarea. Dar, în spiritul 
diplomaților francezi, era vorba mai mult de a 
salva o onoare ultragiată decât de a protesta 
împotriva unui regim antidemocratic. 

Ceea ce mi se părea atunci mai puţin de 
înțeles era atitudinea Angliei, lipsa ei totală de 
sprijin pentru noi, cu toate că familiile noastre 
erau atât de apropiate. Nici un mesaj, nici un 
cuvânt nu mi-au parvenit vreodată din Marea 
Britanie! 

Cât despre americani, desigur, ei m-au 
decorat cu Legiunea Meritului. Este una dintre 
cele mai înalte decoraţii ale lor, după cât se 
pare! Un general american a venit la Sinaia 
împreună cu micul său stat-major, în total opt 
sau zece persoane. Mi-a înmânat o medalie, 
odată cu citaţia președintelui Truman. 


- Comuniștii erau deci stăpâni în România, iar 


Regele era ultimul bastion de rezistenţă 
împotriva "mareei roșii". Dar, surpriză, Stalin v- 
a decorat cu Ordinul sovietic al Victoriei! 


- Stalin a vrut să-și manifeste personal 
recunoștința față de mine pentru acţiunea mea 
din 23 august 1944. Am fost întotdeauna 
convins că el spera de fapt să mă câștige pentru 
cauza sa, sau, mai realist, că el spera să 

închid ochii în legătură cu manevrele sale. 

Rușii au organizat o ceremonie imensă în 
onoarea mea. Ei reuniseră întregul lor stat 
major, zeci de ofițeri ruși cărora li se 
alăturaseră cei din armata română. A trebuit să 
suport un șir nesfârșit de discursuri, apoi un 
imens banchet. A trebuit, după aceea, să mă 
duc la aeroport pentru a primi darurile lui 
Stalin - două avioane. Am prezidat apoi un al 
doilea banchet! Ofițerii Armatei Roșii inghițeau 
litri de vodcă, printre alte alcooluri pe care le 
amestecau din belșug. Ne aflam sub un hangar 
din tablă, în plină lună iulie. Căldura era 
îngrozitoare. Ofițerii se descheiau la nasturi și 
sfârșeau prin a se rostogoli sub masă... Mă mai 
întreb și acum cum am făcut de am suportat o 
astfel de zi. Din fericire, medicul meu american 
mă sfătuise să consum mult unt. Este singurul 
lucru pe care l-am făcut înainte de a mă culca, 
la ora șapte seara. Am dormit până a doua zi la 
prânz... 

Această bacanală și aceste cadouri nu m-au 
cucerit, însă. Nu putea să existe vreun teren de 
înțelegere între comuniști și mine. Doctrina lor 
politică și filozofică era împotriva firii mele. 
Ştiam, de asemenea, că toate nenorocirile 
românilor veneau întotdeauna de la răsărit. Noi 
aproape că ne născuserăm cu acest sentiment. 
Iar comportarea rușilor de la venirea lor în ţara 


noastră excludea orice idee de colaborare. 


x 
x * 


- La 20 noiembrie 1947, ati fost invitat să 
reprezentati România la căsătoria prințesei 
Elisabeta a Angliei, viitoare Regină a Angliei, cu 
prințul Philip. Cum s-au desfășurat lucrurile? 


- Regele George al VI-lea îmi adresase o 
invitație. L-am informat imediat pe Groza 
despre ea. De obicei, atunci când îi adresam 
vreo cerere, răspunsul nu venea decât după 
câteva săptămâni. De data aceasta, nu a șo- 

văit nici măcar o clipă: 

”- Trebuie neapărat să vă duceţi* altfel se va 
pretinde că sunteţi ţinut prizonier.” 

Graba lui de a mă vedea plecat ar fi trebuit să 
îmi dea de gândit... însă nu i-am dat prea multă 
atenţie. Eu însumi aveam tot interesul să mă 
duc la Londra pentru a-mi pleda dauza, pentru 
a explica în amănunt și prin viu grai ceea ce se 
petrecea la București. 

Atitudinea prevenitoare a lui Groza s-a limitat 
la acceptarea ''diplomatică' a călătoriei mele. în 
rest, nu m-a autorizat nici măcar să îmi 
alcătuiesc suita. El a permis doar ca, la cererea 
mea, mareșalul Curţii și doi dintre aghiotanțţii 
mei să ia parte la această călătorie. Ceilalţi 
însoțitori au fost aleși de el. Mama mergea, 
bineînţeles, cu mine. O parte din suita mea a 
plecat cu trenul care transporta darurile de 
nuntă ale României pentru tânăra pereche 
regală. Mama și cu mine am părăsit Bucureștiul 
cu avionul, împreună cu un alt ofițer. Am făcut 
o escală de două sau trei zile în Elveţia, înainte 
de a ne continua drumul spre Londra, unde am 


fost instalaţi la hotelul Claridge. 

Atmosfera de fericire evidentă care scălda 
Curtea de la Saint-James (nume sub care este 
cunoscută Curtea britanică, după palatul 
omonim din Londra, n.t.) contrasta în mod 
foarte tranșant cu ambianța tensionată din 
Palatul nostru regal. Un astfel de contrast nu 
putea să ne lase indiferenți. Am fost eu însumi 
cuprins de bucuria de a-mi revedea verii, 
printre care Familia Regală a Greciei, pe care 
nu o mai întâlnisem de la începutul războiului. 

Am profitat de prezența mea în Anglia pentru 
a explica, oricui vroia să mă asculte, care era 
situaţia noastră. Făceam eforturi pentru a găsi 
sprijinitori în rezistența mea față de comunism. 
Reacţiile, însă, nu erau entuziaste! La 
întrebarea: "Ce credeţi dumneavoastră despre 
situație?”, unii răspundeau "'Nimic”, alții mă 
sfătuiau să nu mă mai întorc în ţara mea... 

Cât despre Churchill, el mi-a declarat simplu: 
"Eu am apucat întotdeauna pe un drum 
curajos”. Aveam im- 

presia că el nu știa absolut nimic despre 
eforturile noastre de a rezista la invazia 
comunistă. în orice caz, nici măcar nu a 
încercat să îmi dea impresia că ar vrea să ne 
ajute! 

Regele George al VI-lea a avut amabilitatea 
să îmi aranjeze o întrevedere particulară cu 
ministrul britanic al afacerilor externe. 
întrevederea a avut loc într-o mică încăpere de 
la Palatul Buckingham. Timp de peste două ore, 
mama mea și cu mine i-am povestit toate 
evenimentele din ultimele luni. L-am întrebat 
atunci ce intenţionează să facă pentru a ne veni 
în ajutor. 

Nu vreau să vă las speranţe deșarte. Anglia 
nu este în măsură să facă nici cel mai mic lucru 


pentru dumneavoastră.” 

Un răspuns dur, dar care avea meritul 
sincerității! Pe moment am fost șocați. Anglia 
era totuși una dintre cele trei mari puteri 
victorioase. Am înţeles atunci multe lucruri 
referitor la împărțirea lumii... 

Mi-au rămas, din fericire, din această 
călătorie la Londra amintiri mai plăcute. Și nu 
atât ceremonia căsătoriei - de altfel splendidă. 
Nu, cea mai frumoasă amintire a mea este 
serata pe care a dat-o vărul meu, prinţul Jean 
de Luxemburg: acolo am întâlnit-o pe prinţesa 
de Bourbon-Parma, care avea să devină soţia 
mea. 


- Care erau constrângerile impuse unui Rege al 
României în materie de căsătorie? 


- Acestea erau aceleași ca și pentru prinţul 
moștenitor: Regele trebuia să obțină 
consimțământul guvernului, iar viitoarea 
Regină trebuia să fie de familie regală, ceea ce 
excludea în mod automat o româncă. La drept 
vorbind, nu prea mă gândisem până atunci la 
căsătorie: trăisem nişte ani prea dramatici. 
Totuşi, cu câtva timp înainte, un membru al 
opoziţiei liberale îmi spusese: ”A sosit timpul să 
vă gândiţi să vă căsătoriți”. Acest sfat își 
urmase poate calea în mod inconștient... 

Prințesa Anne de Bourbon-Parma era fiica lui 
Rene de Bourbon și a  Margarethei de 
Danemarca. Bunicul ei patern, Robert I, duce 
de Parma, se căsătorise cu prințesa Marie- 
Antoinette a Portugaliei. Pe”nie maternă, 
prințesa Anne era strănepoata Regelui 
Christian al IX-lea al Danemarcei. 


Ea își exprimase dorinţa de a mă întâlni, din 
curiozitate. Si atunci verii mei au invitat-o la 
serata lor. A venit deci în Anglia. într-o după- 
amiază, după ce asistasem în uniformă militară 
la ceremonia înmânării darurilor de căsătorie la 
Buckingham Palace, m-am dus la cinema cu 
Michel de Bourbon-Parma, viitorul meu cumnat. 
După film, ne-am întors la Claridge și eu am 
urcat direct la mama mea în cameră. Toată 
familia era reunită. Prinţesa Anne de Bourbon- 
Parma se afla acolo. Ea abia părăsise armata 
franceză în care fusese angajată în timpul 
războiului ca asistentă pe ambulanţă. Văzându- 
mă intrând în uniformă, ea a luat imediat po- 
ziția de drepţi în fața mea! Putin surprins, i-am 
spus să ia pe loc repaus și i-am strâns mâna. 
Ne-am plăcut imediat. Am fost cucerit de 
francheţea luminoasă a privirii ei și de zâmbetul 
radiind simplitate și cutezanţă. 

întâlnirea noastră a fost cu adevărat o 
dragoste fulgerătoare, căci într-una din zilele 
care au urmat i-am propus să devină soţia mea! 
Ştiam că, din cauza situaţiei politice din ţara 
mea, căsătoria noastră nu va putea fi celebrată 
imediat. Nu i-am ascuns prinţesei dificultăţile 
care ne așteptau. Cred că i-a fost puţin teamă. 
A început prin a-mi răspunde ”nu”. A acceptat 
însă să mă însoțească în Elveţia, unde trebuia 
să stau câteva zile cu suita mea înainte de a ne 
întoarce la București. Prinţesa și cu mine am 
făcut lungi plimbări pe jos, în timpul cărora am 
învăţat să ne dunoaștem mai bine. In această 
ambianţă mai senină, prinţesa a acceptat în 
cele din urmă să se căsătorească cu mine. 

Ne-am logodit în cadrul unei ceremonii 
private, la Lausanne. L-am rugat atunci pe 
mareșalul Curţii să plece la București pentru a 
informa guvernul despre intenţia mea de a mă 
căsători cât mai curând. Răspun- 

sul mi-a parvenit abia după o săptămână: era 
negativ! 

Guvernul Groza se opunea categoric la 
căsătoria mea, luând drept pretext.cheltuielile 
mari ocazionate de o astfel de ceremonie. Noi 
am obiectat că ne-am putea căsători în 
străinătate, într-o oarecare intimitate. Si de 
astă dată, Groza a refuzat să își dea acordul. De 
fapt, el se temea că această căsătorie ar întări 
atașamentul românilor față de Familia Regală și 
de o monarhie pe care comuniștii se luptau să o 
doboare. Am simţit că trebuie să mă întorc cât 
mai repede la București. 

Prinţesa Anne nu a primit cu prea mare 
supărare această încercare, care nu a clintit cu 
nimic hotărârea ei de a se căsători cu mine. 
Trebuia să dăm dovadă de răbdare. Când am 
ajuns la Bucureşti, Anne mi-a trimis o 
telegramă pentru a-mi spune că “se gândea la 
mine”. Acest mesaj, însă, nu mi-a parvenit 
niciodată. Corespondenţa noastră de dragoste 
era cenzurată! Eu o pusesem, de altfel, de mai 
multe ori în gardă pe logodnica mea, prin 
telefon. Atunci când îi scriam, mă duceam eu în- 
sumi la ambasada Danemarcei pentru a fi sigur 
că scrisoarea mea va ajunge la destinaţie. 


- V-aţi întors la București în decembrie 1947. 
Cum s-a desfășurat întoarcerea Majestății 
Voastre? Cine v-a primit? 


- Așa cum o cere uzanţa, membrii guvernului 
erau toţi prezenţi la gară. însă atitudinea lor se 
schimbase mult. în ziua plecării mele, erau toţi 
cu zâmbetul pe buze. Atunci când m-au văzut 
coborând din tren, au făcut niște mutre de 
înmormântare. Primirea lor a fost glacială. Era 
limpede că întoarcerea mea nu le făcea plăcere. 
în această atmosferă sinistră, mama mea și cu 
mine am hotărât să nu rămânem în Capitală și 
să ne ducem cât mai repede la Sinaia. 

în pofida aparentei normalităţi care domnea 
la București, simțeam că se pregătește ceva. 


Primisem unele 

informaţii referitoare la o modificare «iminentă 
a Constituţiei. De altfel, la scurt timp după 
întoarcerea mea, am avut cu primul ministru 
Groza o convorbire în cursul căreia el a 
strecurat, într-o conversaţie voit anodină, mici 
fraze cum ar fi: “lumea s-a schimbat” și cuvinte 
ca ''socialism” sau “libertate”... 

Am petrecut un Crăciun mai curând 
posomorât, după chipul situaţiei* generale din 
țară. Mama și cu mine îi invitasem la masa 
noastră pe unul dintre aghio- tanţii mei și pe o 
doamnă de companie. Ceasul era atât de greu, 
minţile noastre atât de preocupate, încât abia 
dacă am respectat tradiţia de a oferi daruri, 
schimbând între noi câteva mici obiecte 
simbolice. 


* 
x x 


Pe 29 decembrie 1947, am primit, târziu, un 
telefon de la mareşalul Curții. Mă informa că 
Groza doreşte să mă reîntorc cât mai repede la 
Bucureşti pentru a discuta cu mine despre o 
"problemă de familie”. La auzul acestor 
cuvinte, m-am gândit, natural, că este vorba 
despre proiectele mele de căsătorie. A doua zi 
dimineață, la prima oră, descindeam la 
Bucureşti. 

întâlnirea trebuia să aibă loc în casa mătușii 
mele, pe șoseaua Kiseleff. Când am ajuns, 
Groza s-a prezentat însoţit de Gheorghiu-Dej, 
ministrul comunicațiilor, despre a cărui 
prezenţă nu fusesem anunţat. Gheor- ghiu-Dej 
aparţinea, împreună cu Ana Pauker, secretaria- 
tului general al Partidului Comunist... 

Ne-am instalat în salonul mamei mele. Groza 


a luat loc pe sofa cu Gheorghiu-Dej, mama și cu 
mine în faţa lor, pe o canapea. în chip de 
introducere, Groza a crezut de cuviinţă să ne 
potopească cu glumele sale dubioase, pe care le 
considera atât de spirituale și care nu îl făceau 
să râdă decât pe el. Apoi dintr-odată a intrat în 
miezul problemei. 

”- Am venit să vă vorbim despre o problemă 
de familie. Am dori deci să discutăm despre un 
divorț prin înţe- 

legere”. 

”- Ce reprezintă pentru dumneavoastră un 
divort prin înțelegere?”, am replicat eu de 
îndată. 

Mi-a debitat atunci tot felul de platitudini, 
cum,că ţara vrea să își schimbe politica, că 
socialismul şi democrația se vor instala în 
sfârșit și că monarhia este un obstacol în calea 
progresului... La sfârşitul acestui discurs 
dogmatic, Groza a scos din buzunar o hârtie pe 
care mi-a întins-o. Parcurgând-o rapid, am 
înțeles că este vorba... de actul meu de 
abdicare! 

Tonul discuţiei a urcat, s-a transformat într-o 
adevărată altercaţie verbală. Principalul meu 
argument a constat în faptul că demersul lor 
era anticonstituţional. Numai printr-o 
consultare populară se va putea hotări o 
modificare a Constituţiei. 

”- Nu avem timp să procedăm în felul acesta”, 
mi-a aruncat Groza. 

Mama mea a intervenit pentru a reaminti de 
datoria care mă leagă de poporul meu și de ţara 
mea. Ei au replicat că tocmai această datorie 
îmi dicta să plec. Pentru a câștiga timp, le-am 
cerut să citesc cu capul limpede actul pe care l- 
au redactat în numele meu. Părăsind încăperea, 
m-am retras într-un mic salon, la celălalt capăt 


al casei. Imediat, am pus mâna pe telefon 
pentru a-l chema pe mareșalul Curţii. Linia era 
tăiată... 

Am aflat atunci din gura secretarului meu că 
batalionul de Gardă Regală a fost dezarmat și 
înlocuit cu o trupă alcătuită din soldaţi 
îndoctrinaţi de comuniști. în aceeași clipă, mi- 
am dat seama că locuinţa este în totalitate 
încercuită de blindate, care ocupaseră poziţiile 
de cum am sosit, fără știrea mea. 

M-am reîntors în salonul mare și i-am cerut 
lui Groza să îmi dea niște explicaţii. Mi-a 
răspuns că trebuie să semnez pe loc, adăugând 
că, dacă refuz, va dispune să fie executaţi 
imediat o mie de studenţi care fuseseră arestaţi 
pentru că și-au manifestat atașamentul faţă de 
tron. 

Nu-mi puteam asuma riscul de a pune la 
îndoială cuvântul său. Nu-mi puteam asuma 
responsabilitatea de a trimite la moarte niște 
tineri pentru a mă agăța de 

tron - pentru cât timp încă? Groza a devenit din 
ce în ce mai ameninţător, afirmând chiar că ar 
deţine un dosar despre mine - ce dosar? - pe 
care îl va face public dacă încerc să intru în 
contact cu englezii sau americanii. Garda mea 
arestată, telefonul tăiat, casa noastră în- 
cercuită, eu nu puteam face absolut nimic. 
Constrâns și forțat, am semnat actul meu de 
abdicare. 


- Comuniștii v-au cerut în mod imperativ să 
părăsiți România? 


- Nu. Făcând pe generosul, Groza mi-a spus 


să rămân. A rămâne nu mai avea însă nici un 
sens. Aș fi fost un prizonier în mâinile lor, cu 
toate riscurile pe care o astfel de situație le 
comporta, mai devreme sau mai târziu. Pe de 
altă parte, în timpul acestei scene, nu mă 
gândisem deloc la riscurile la care mă 
expuneam: soarta ţării mele mă interesa mai 
mult decât a mea proprie, iar durerea lăsa prea 
puţin loc fricii. 

Din prevedere, mama mea întrebase într-o zi 
la ambasada americană dacă noi ne-am putea 
refugia în această incintă în cazul în care 
situația ar deveni periculoasă pentru vieţile 
noastre. Americanii au răspuns că, într-un astfel 
de caz anume, putem să contăm pe ei. De fapt, 
noi am renunţat repede la această idee. 

în după-amiaza zilei de 30 decembrie, am 
plecat înapoi la Sinaia. Am părăsit casa noastră 
de pe șoseaua Kiseleff... pe care nu am mai 
revăzut-o de atunci. Tot personalul se strânsese 
pentru a-și lua rămas bun de la noi. Bieţii 
oameni erau cu ochii în lacrimi... Ei știau că 
totul era pierdut. Pentru noi, bineînţeles, dar și 
pentru ţară... 


- Abdicarea Majestății Voastre a schimbat ea de 
îndată relațiile cu oamenii? Aţi simţit vreo 
diferență de comportare față de Majestatea 
Voastră? 

- Aproape că nu am mai avut contacte, 
exceptând cele câteva persoane care ne erau 
apropiate. Dar a fost, totuși, o schimbare 
perceptibilă. Când am ajuns la Sinaia, o comisie 
se și pusese pe treabă la faţa locului pentru a 
inventaria bunurile noastre. Comuniștii vroiau 
să se asigure că nu luăm nimic cu noi. Era de-a 
dreptul ridicol! O urmăreau pe mama prin toate 


încăperile casei. Ea nu avea dreptul să ia nici 
cel mai mic lucru, nici măcar o masă sau un 
bibelou. Nimic! 

Timp de trei zile, am stat închiși în casa de 
sus, să ne facem bagajele. Administratorul 
Coroanei a cerut pentru noi uzufructul anului 
1947: acesta reprezenta aproximativ patru 
milioane de franci elveţieni. Comuniștii au 
răspuns că tezaurul Băncii Naţionale era gol. 
Ne-au acordat suma de două sute optzeci de mii 
de franci elveţieni și cincizeci de mii de dolari. 
Groza îi spusese mamei mele să nu își facă griji, 
că el nu "îl va lăsa pe fiul ei să moară la umbra 
piramidelor”. Făcea aluzie la Regele Victor- 
Emmanuel care, alungat din Italia, se refugiase 
în Egipt, unde murise fără un ban. Dar Groza, 
ca de obicei, minţise: noi nu am obţinut 
niciodată nimic de la el. 

în ultima zi, m-am mai uitat o dată prin toate 
dulapurile pentru a mă asigura că nu mai erau 
obiecte- amintiri pe care le-aș fi putut lua cu 
mine. Dar, până la urmă, nu am putut lua decât 
lucruri strict personale: îmbrăcăminte, aparate 
de fotografiat etc. 

Eram foarte supravegheați. Comuniștii au 
mers până la a ne scotoci bagajele! 

Nu am putut nici măcar să controlez 
organizarea plecării. Cineva din personal s-a 
ocupat de luarea cuferelor noastre, precum și a 
celor patru automobile pe care guvernul mă 
autorizase să le păstrez. Am reușit să le urcăm 
într-un vagon. Groza îmi promisese că mă va 
lăsa să îmi iau avionul meu și marele iaht care 
fusese oferit tatălui meu. Aghiotantul meu de la 
marină a plecat numaidecât pentru a scoate 
această ambarcaţiune din apele teritoriale 
românești. Nu a fost lăsat să urce 

la bord... în ceea ce privește avionul, guvernul a 
retractat și în acest caz cele spuse iniţial, însă 


pilotul meu a reușit să îl scoată din ţară 
decolând sub nasul comuniștilor! El mi l-a adus 
în Elveţia. însă, câteva săptămâni mai târziu, 
aveam totuşi să fiu obligat să-l vând, 
întreținerea lui mă costa prea scump. Era 
avionul cu care fusesem la Londra pentru a lua 
parte la căsătoria prințesei Elisabeta. îl 
cumpărasem de la americani. Cât despre cele 
două avioane pe care mi le oferise Stalin, 
acestea au rămas în România. Nu mi-a părut 
rău de ele: erau niște vechituri construite 
potrivit concepţiilor din anii douăzeci. 


La Sinaia nu a avut loc nici o scenă de 
despărţire sfâșietoare pentru simplul motiv că 
nu am văzut aproape pe nimeni... Ne întrebam 
ce se întâmplase cu personalul, cu acei soldaţi 
rămași credincioși Coroanei. Pe șoseaua pe 
care o luasem pentru a ne întoarce la Sinaia, cu 
două zile înainte, ne-am încrucișat cu două ca- 
mioane pline de soldaţi din garda mea, făcuţi 
prizonieri de comuniști. Ce s-a întâmplat cu ei? 
La Sinaia nu mai era decât un singur ofiţer, 
care scăpase printr-o minune acestei razii. l-am 
cerut să rămână în preajma mea. Faptul a ajuns 
la urechile lui Groza, care a devenit suspicios. 
După plecarea noastră, acest soldat din gardă a 
fost probabil arestat și el. Am aflat ulterior că 
Groza a dispus împușcarea a doi ofiţeri dintre 
cei apropiaţi nouă... 

Trebuia să plecăm cu trenul regal. Ne 
însoțeau opt persoane, cărora li se alăturase 
puțin personal; erau mareșalul Curții, 
secretarul meu particular, un aghiotant și patru 
sau cinci funcţionari de la Palat cu soțiile lor. 

în toiul nopţii am părăsit, în cele din urmă, 
castelul de la Sinaia. Am coborât spre gară în 
automobilul meu, iar acolo ne aștepta trenul 
exilului. De obicei, protecţia mea era asigurată 
de o singură mașină a poliţiei, însă în acea zi 
erau cel puţin trei. Comuniștilor le era oare 
teamă să nu mă opresc pentru a vorbi popu- 
laţiei? 


- 122 - 


PUTEREA COMUNISTĂ 


- Care este ultima imagine a României, Sire, cu 
care ați plecat in acel 3 ianuarie 1948? 


- Gara din Sinaia fusese pusă sub înalta 
supraveghere a armatei. Peronul era gol, cu 
excepţia a două rânduri de ofițeri care străjuiau 
calea până la vagonul regal. Dar ei nu se aflau 
acolo pentru a ne da onorul. Stăteau cu spatele 
la noi, astfel încât nu ne puteau vedea. Totuși, 
în momentul în care ne-am urcat în vagon, unul 
dintre ei a întors capul spre mine. l-am văzut 
chipul, timp de câteva secunde. Plângea ca un 
copil... Ușile s-au închis, trenul s-a pus în 
mișcare, iar Sinaia a rămas în urma noastră. 

Acel soldat cu chipul înlăcrimat a fost, pentru 
mine, semnul că populaţia rămânea 
credincioasă Coroanei. Profund atașați 
persoanei mele, românii erau totodată 
înmărmuriți, neputincioşi în fața întorsăturii 
evenimentelor. Dar, până la capăt, comuniştii 
au făcut tot ce le era în putință pentru a 
falsifica această dragoste a poporului pentru 
Regele său. Atunci când trenul a părăsit Sinaia, 
am văzut că așezaseră vreo douăzeci de oameni 
la ieșirea din gară. La trecerea noastră, au 
început să strige: "Trăiască republica, trăiască 
republica populară!” 


Am călătorit toată noaptea. Pe la ora patru 
dimineaţa, ne-am oprit în Transilvania, în 
apropiere de proprietatea mea, pentru ca 
administratorul bunurilor Coroanei să poată 
cobori. El trebuia să se intereseze de ceea ce 
mai rămăsese acolo. Apoi trenul și-a continuat 
drumul. 

Populaţia încă nu știa că noi părăseam ţara. 
Deci, nici o manifestaţie nu a salutat trecerea 
noastră. Perdelele trenului erau lăsate. în 
interiorul vagoanelor, noi discutam despre 
viitorul României. Ne preocupam, de asemenea, 


de destinaţia noastră finală. Nu ne pregătiseră 
cumva comuniștii vreo capcană? O oarecare 
neliniște domnea printre noi. Mi-eraiteamă ca 
trenul să nu fie deviat și să ne ducă în Rusia. 
îmi aminteam, de acel comando care ciuntise cu 
gloanţe vagonul în care tatăl 

meu și Magda Lupescu luaseră loc... 

Deodată, trenul s-a oprit pe un pod. Nu se 
vedea nimic, deoarece era încă prea întuneric, 
însă auzeam zgomotul unui râu care curgea pe 
dedesubt. 

”- Ce se întâmplă?”, a întrebat mama mea, 
puţin înspăimântată. 

Dar trenul s-a repus în mișcare. Câţiva 
kilometri mai departe, s-a.oprit din nou... Mama 
era din ce în ce mai nervoasă, în compartiment 
tensiunea creștea. 

în acel moment, am auzit apropiindu-se 
motorul unui automobil. Acesta s-a oprit în 
dreptul vagonului nostru. S-a trântit o portieră. 
Unul dintre noi a șușotit: 

”- lată, vin să ne asasineze!”. 

Mă aşteptam să văd apărând un soldat 
sovietic, cu pistolul mitralieră în mâini. Ușa 
vagonului s-a deschis și un căpitan a luat 
poziţia de drepţi în faţa mea: 

”- Sire, Majestatea Voastră este liberă!”. 

Era un american! După ce traversasem 
Ungaria și o parte a Austriei, intrasem în zona 
de influenţă americană. Eram salvaţi! 

Ne-am reluat apoi drumul spre Lausanne. La 
frontiera dintre Austria și Elveţia, nu a fost nici 
o complicaţie. Un funcţionar ne-a ștampilat 
pașapoartele și am trecut. Trenul regal ne-a 
depus la Lausanne și a plecat aproape imediat 
înapoi spre București, luând cu el personalul 
care asigurase serviciul în timpul călătoriei. Pe 
peronul gării, un mic grup ne aștepta. Se afla 


acolo sora mamei mele, care trăia deja în 
Elveţia, unchiul meu Nicolae și mai mulţi 
români  expatriaţi. Numeroși locuitori ai 
orașului Lausanne au venit în întâmpinarea 
noastră, strigând: "Trăiască Regele! Trăiască 
libertatea!”. Această primire a bătrânei 
confederații helvetice m-a emoționat foarte 
mult. 


- Ati emis vreun protest oficial imediat după 
sosire? 


Mi-am interzis să o fac în Elveţia, din respect 
pentru neutralitatea elvețienilor. Până la 
sfârşitul lui februa- 

rie, am încercat să ne venim în fire la munte, 
după emoţiile prin care trecuserăm. 
Evenimentele din ultimele luni ne puseseră la 
grea încercare puterile. Am reîntâlnit-o pe 
prințesa Anne de Bourbon, în tovărășia căreia 
am putut să schiez putin. 

După aceste câteva zile petrecute la aer, 
mama mea și cu mine am hotărât să luptăm, să 
răscolim cerul şi pământul pentru a informa 
lumea. Trebuie să recunosc că nu am găsit prea 
mulți care să vrea să ne audă. Nici măcar în 
Franța! Şi totuși, atunci când fusesem la Londra 
pentru căsătoria prinţesei Elisabeta, 
ambasadorul Franţei venise la mine la hotelul 
Claridge pentru ca să îmi spună că președintele 
Auriol ar fi bucuros să mă primească la Elysee 
(reședința oficială a președinților Franţei, n.t.) 
în cazul în care aș trece pe la Paris. l-am 
mulțumit călduros, dar i-am răspuns că lucrul 
era imposibil în viitorul imediat, deoarece 
programasem deja să ne întoarcem la 
București, prin Elveţia. Vom merge la Elysee cu 


altă ocazie... O lună mai târziu, trenul exilului 
ne aducea înapoi în Elveţia. Am transmis atunci 
către ambasada Franţei din Berna un mesaj 
spunând că am fi fericiți să acceptăm invitaţia 
președintelui Auriol. Ni s-a răspuns că situaţia 
nu mai era aceeași, că oferta nu mai era 
valabilă... Este una dintre primele amintiri 
amare din exil. 

Mama mea și cu mine ne-am îndreptat atunci 
către Londra. Regele Angliei, George al VI-lea, 
ni-l trimisese pe ambasadorul său la Berna 
pentru a-i povesti în mod amănunţit condiţiile 
plecării noastre. La Londra, am întrunit câţiva 
ziariști fără ca să fie vorba propriu- zis de o 
conferință de presă. Am făcut o declaraţie în 
care afirmam că abdicarea îmi fusese impusă cu 
forţa și că eu o consideram ca nulă. 

După aceea, am convenit că ar fi bine să 
mergem să realizăm unele contacte în Statele 
Unite. La New York, am ţinut din nou un 
discurs în fața a peste o mie de persoane. Apoi, 
am fost primit de președintele Truman, la 
Washington. 

i drept vorbind, această convorbire la Casa 
Albă 

nu a durat decât vreo zece minute. Țineam, 
totuși, să îl văd pe președintele american 
pentru a-i explica atitudinea noastră în timpul 
celui de-al doilea război mondial și pentru a 
face o distincţie clară între politica lui An- 
tonescu și a mea. Truman mi-a spus că speră că 
mă voi întoarce în România cât mai repede cu 
putință. Era, desigur, o urare făcută din simplă 
curtenie... 

Ceea ce nu a împiedicat autoritățile 
comuniste de la București să fie foarte iritate de 
această desfășurare de publicitate. Ele s-au 


ferit să facă cunoscută public această iritare, 
dar în luna mai 1948, naționalitatea română a 
fost retrasă, printr-un decret, tuturor 
membrilor Familiei Regale... 

La Washington, am făcut turul comunităţilor 
române. Am fost, de asemenea, invitaţi cu mare 
pompă la Pentagon. Un dineu a reunit pe toţi 
șefii militari. Aici, m-a frapat un lucru: ofiţerii 
americani erau mult mai interesaţi de ceea ce 
făcusem la 23 august 1944 decât de dificultăţile 
actuale ale României. Am încercat, bineînţeles, 
să îi atrag pe acest teren, dar ei reveneau fără 
încetare la acea zi istorică de 23 august. 
Singurul lucru despre care m-au întrebat 
referitor la prezent a fost dacă eu consideram 
că rușii vroiau, sau dacă vor pomi, războiul în 
Europa. Le-am răspuns că nici nu se punea 
problema. Comuniștii nu erau complet idioţi: lor 
nu le trebuia o Europă în ruine! 

Pe măsură ce trecea timpul, eram tot mai 
miraţi constatând că nimeni nu părea să se 
intereseze de ceea ce erau rușii în curs de a 
face de cealaltă parte a “cortinei de fier”. Abia 
în anii cincizeci o comisie de reprezentanţi 
americani a procedat la o anchetă asupra 
"'colonizării” Europei de Est. 

Noi stăteam atunci în Anglia. Acești 
reprezentanţi americani au venit la Londra și 
mi-au cerut să depun mărturie asupra celor ce 
le trăisem. Am vorbit timp de peste două ore. 
De altfel, totul este consemnat în arhive, la 
Washington. Dar asta nu a servit la mare lucru, 
întrucât americanii nu au avut nici o inițiativă 
specială ca urmare a acestei anchete. 

- De ce nu ați format imediat un guvern în exil? 


- M-am gândit că este inutil. Cine l-ar fi 
recunoscut? în loc de guvern, noi am format 


deci un Comitet Naţional Român, ceea ce este 
aproape același lucru. Acest Comitet cuprindea 
opt sau nouă persoane provenind din partidele 
politice care mă ajutaseră la reușita loviturii de 
stat din 23 august 1944. Noi făceam eforturi 
pentru a mobiliza diaspora românească. 
Deoarece erau numeroşi românii care 
părăsiseră ţara. Ceva mai târziu, prin anii 
șaizeci, fuga a devenit aproape imposibilă, doar 
dacă erai gata să treci Dunărea înot. Acestea 
fiind spuse și din nefericire pentru Comitetul 
nostru, cei care fugiseră nu făceau cu toții 
parte din elita politică. Din această cauză, am 
întâmpinat mari dificultăţi pentru a găsi 
persoane capabile să reprezinte forțele vii ale 
mișcării noastre. 

Acest Comitet Naţional a primit, totuși, 
sprijinul americanilor. Puţină lume știe, dar 
Statele Unite ne-au alocat fonduri până în anii 
șaizeci. întocmeam memorii, publicam un ziar, 
plachete etc. Toate acestea costau scump. însă 
americanii ne-au tăiat subvenţiile atunci când 
relaţiile Est-Vest au intrat într-o fază di- 
plomatică mai subtilă. 


- Cum ați suportat, Sire, șocul exilului? 


- Trebuie să vă reamintiţi tot ceea ce am trăit 
noi în anii care au premers plecării noastre. 
Căderea tatălui meu, dictatura lui Antonescu, 
teroarea impusă de Garda deFier, crimele 
Gestapo-ului, apoi ocupația sovietică... în 
România, eu am trăit, în permanenţă, în pericol 
și în nesiguranţă. Aici, în străinătate, liniștea 
compensa în parte tristețea exilului. 

în fond, după toţi acești ani de luptă, acest 
exil putea să mi se pară ca un fel de eliberare. 
Prima mea reacţie a fost aproape de ușurare: 
aceea de a nu mai avea de rezolvat acele crize 
guvernamentale pe care le pro- 

vocau în mod artificial comuniștii. însă, în 
curând, viitorul ţării a început să conteze mult 
mai mult. De-a lungul istoriei sale, România a 
cunoscut multe invazii ale barbarilor veniţi de 
la răsărit. Ocupaţia sovietică era cea din urmă 
și catastrofală. îngrijorarea nu mă mai părăsea. 


CAPITOLUL V 


ASPRIMEA EXILULUI 


Orice om alungat din ţara sa lasă în urma lui 
oamenii și locurile care au făcut din el ceea ce 
este. Un monarh în exil părăsește și ceea ce îi 
orienta viața, simţul datoriei faţă de ţara sa. 
Mai mult decât lipsa onorurilor, el este apăsat 
de sentimentul inutilităţii. A munci pentru a-și 
câștiga existența nu i se pare degradant: ceea 
ce îl face să sufere este faptul de a nu mai 
putea să își consacre această energie servirii 
poporului său. 

Este greu de închipuit că această cădere 
brutală în anonimat nu este, ea însăși, o 
încercare dureroasă. Pentru a o depăși, Regele 
Mihai I al României a fost sprijinit de soţia sa, 
Regina Anne, care cunoscuse deja vicisitudinile 
exilului. La începutul celui de-al doilea război 
mondial, înainte de a se angaja ca infirmieră pe 
ambulanță în grupul Rochambeau, Anne de 
Bourbon- Parma se refugiase, într-adevăr, 
împreună cu familia, în Statele Unite, unde 
mama sa - prinţesa Margarethe a Danemarcei - 
confecţiona pălării, în timp ce tatăl său lucra la 
o companie de gaz menajer... 

Regina Anne a refuzat întotdeauna să admită 
că a suferit din cauza acestei situaţii care ar 
putea fi considerată ca precară pentru o 
persoană de rangul său. Arborele său 
genealogic nu îi cuprinde pe ultimul Rege al 
Franţei, Carol al X-lea, și pe primul Rege al 


francezilor, Ludovic-Filip 1? Nu este ea 
strănepoata lui Christian al IX-lea al 
Danemarcei și nepoata lui Robert I, 

duce de Parma? 

în timpul copilăriei sale, îşi împărțea 
vacanțele între vila Pianore, la ducesa văduvă 
de Parma şi castelul Berhstorffs, la prințul 
Waldemar al Danemarcei. Acolo, ea putea să le 
întâlnească câteodată pe surorile bunicului său: 
Regina Alexandra a Marii Britanii, Țarina Maria 
Fedorovna a Rusiei, mama lui Nicolae al îl-lea, 
sau ducesa Thyra de Brunswick, bunica Reginei 
Frederika a Greciei. 

în pofida apartenenţei sale la aceste case 
ilustre, Anne a României are oroare de 
protocol. Ea posedă acea calitate supremă a 
adevăratelor prințese: simplitatea. Peste tot pe 
unde a dus-o exilul Regelui Mihai, ea s-a arătat 
întotdeauna foarte accesibilă, ducând cu se- 
ninătate o viaţă aproape obișnuită: era văzută 
făcân- du-și cumpărăturile sau mergând să își 
aștepte copiii la ieșirea de la școală. Răbdarea 
și bucuria sa de a trăi i-au permis, cu siguranţă, 
Regelui Mihai I să suporte frustrările exilului. 

X 


La dorul chinuitor s-a adăugat un sentiment 
de neputinţă în fața zidului de tăcere și rușine 
care a închis, de atunci înainte, graniţele 
României... 


* 
* 0 


- Cum v-ati organizat, Sire, viata de exilat? De 
ce resurse dispuneaţi? 


- Spre deosebire de tatăl meu, eu am plecat 
cu mâinile goale. Mobilele, tablourile de 
familie, obiectele care îmi erau scumpe, totul a 
rămas acolo, în România. După acel 3 ianuarie 


1948, nu am mai avut niciodată nici un contact 
cu Guvernul român. Fostul mareșal al Curţii și- 
a asumat sarcina de a prezenta anumite recla- 
maţii, care s-au dovedit zadarnice. Autorităţile 
comuniste au golit palatele și au împrăștiat 
mobilierul și tablourile în diferite clădiri ale 
Capitalei, fie muzee, fie case particulare. 
Comuniștii au dat dovadă, în acest 

domeniu, de o lipsă de consideraţie asociată cu 
aroganță, însușindu-și obiecte istorice pentru a- 
și împodobi saloanele! 

în ceea ce privește bijuteriile, eu nu 
dispuneam decât de două piese, moștenite de la 
bunica mea. Trebuie spus că, la drept vorbind, 
nu mai existau “bijuterii ale Coroanei”. 
Tezaurul românesc fusese trimis în Rusia, în 
timpul primului război mondial, când nemţii au 
ocupat o parte din teritoriul nostru, obligând 
Curtea să se refugieze la lași. La acea vreme, 
noi eram încă aliaţii rușilor. Bunicii mei - Maria 
și Regele Ferdinand I - nu au ezitat deci să-și 
încredinţeze bijuteriile familiei imperiale ruse, 
însă, după Revoluţia din Octombrie, bolșevicii 
au pus mâna pe ele și nimeni nu le-a mai 
revăzut vreodată. Se pare, totuși, că sovieticii 
ar fi restituit o parte din tezaur lui Ceaușescu. 
Restul ar fi încă tot la Moscova. După plecarea 
mea în exil, toate aceste obiecte au fost depla- 
sate de nenumărate ori și, astăzi, este greu să 
le dai de urmă: coroana Regelui Carol, turnată 
din oţelul tunurilor din bătălia de la Plevna 
împotriva turcilor, s-ar afla la Moscova; cea a 
bunicii mele - Maria - ar fi, însă, tot la 
București. 

Oricum, noi nu am putut lua nimic din toate 
acestea, în afară de suma - mai mult modică 
pentru o Casă Regală - pe care fusesem 
autorizaţi să o luăm cu noi, mai dispuneam de 


ceva economii pe care mama mea le plasase în 
străinătate, unde trăise ani îndelungaţi. însă 
contul său bancar din Anglia fusese blocat la 
începutul războiului, România fiind considerată 
națiune dușmană, iar noi am întâmpinat 
dificultăţi foarte mari pentru a obţine ridicarea 
acestei interdicții. în afară de aceasta, mai 
posedam o sută de mii de franci francezi din 
acea epocă pe care îi depusesem în Elveţia, 
rămășiță din suma ce ne fusese alocată pentru 
cheltuieli de reprezentare cu ocazia căsătoriei 
prinţesei Elisabeta, la Londra. însă acestd 
sume, care pot părea confortabile, erau totuși 
derizorii pentru poziția mea. Dificultatea consta 
în aceea că, pentru românii în exil, eu rămăse- 
sem Suveranul lor. Ei încă mai refuzau să vadă 
în 

mine doar o persoană particulară. Trebuia deci 
să fac eforturi pentru a împăca aceste două 
aspecte ale personalităţii mele. în fqnd, noi 
trebuia să păstrăm un minimum de aparenţe 
când, de fapt, nu mai aveam mijloacele de a o 
face. 

Fără bani, puteam cu greu întreţine o 
întreagă casă, militară. A trebuit să mă despart 
de colaboratorii mei și de o parte din personalul 
meu,  acordându-le o sumă modestă, dar 
suficientă pentru ca să se poată descurca. 
Mareșalul Curţii a găsit o slujbă și ne-a părăsit. 
Aghiotantul meu, însă, a rămas lângă mine 
până la moartea sa. Cel care, la București, se 
ocupa de organizarea internă a Palatului, a 
preferat și el - timp îndelungat - să rămână cu 
noi. Trăiește astăzi în Statele Unite. Tot acolo s- 
a dus să se instaleze și secretarul meu particu- 
lar. Am rămas în legătură cu el până la 
dispariția sa. Cât despre valetul meu, acesta, la 
fel ca alţi doi membri ai personalului, a plecat 


înapoi în România, unde se aflau familiile lor. 


- V-aţi trezit, deci, aproape de la o zi la alta, 
singuri si obligați să vă rezolvati toate 
problemele... 


- Da. A trebuit să luăm în mână, mai mult 
decât o făcusem vreodată, finanţele cotidiene! 
Salarizarea an- gajaţilor, apoi intendenta... Nu 
făcusem niciodată cumpărături, a trebuit să 
învăţ să  gestionez un buget. Sarcinile 
domestice, la urma urmelor, nu mi se păreau a 
fi “mai prejos” de condiţia mea. Nu era sfârșitul 
lumii, însă a trebuit să ne “'reciclăm” și se știe 
că acest lucru nu este niciodată ușor... 

Mulţi se arătau miraţi de decalajul care 
exista între viaţa fastuoasă pe care o dusese și 
pe care o mai ducea încă în exil Regele Carol al 
II-lea, tatăl meu, și propria mea existenţă. Mi s- 
a sugerat chiar să îi cer un ajutor financiar. Am 
refuzat întotdeauna. Noi știam bine că el 
scosese din ţară sume foarte importante în 
timpul celor zece ani ai domniei sale, dar acest 
lucru nu mă interesa 

pe mine. Nici măcar nu am căutat să îl revăd. 
El continua să își împartă cu Magda Lupescu 
viața în Portugalia și numai gândul de a o 
întâlni din nou mă indispunea. 

în schimb, tatăl meu părea să dorească să ne 
reîntâlnim. La începutul anului 1948, el ne 
telefona adesea. De asemenea, îmi scria, 
spunându-mi că trebuia neapărat să vin să îl 
văd la Lisabona. îmi era, însă, foarte greu să 
răspund acestei invitaţii, întrucât românii nu ar 
fi acceptat ca eu să mă duc să îl îmbrăţișez pe 
cel pe care ei îl considerau responsabil, în 
parte, de nenorocirile lor. I-am scris tatălui meu 


pentru a-i explica situaţia. Citind scrisoarea 
mea, a fost probabil foarte dezamăgit și poate 
îndurerat. Contactele dintre noi s-au rărit... 


- Aceste prime luni în exil au fost, de asemenea, 
marcate de pregătirea căsătoriei Majestății 
Voastre. Lucrurile nu s-au desfășurat fără 
dificultăți... 


- Este exact și asta pentru mai multe motive. 
în primul rând, se punea problema religiei. 
Familia prințesei era în cea mai mare parte 
catolică, noi eram ortodocși. La acea epocă, 
Vaticanul pretindea ca toţi copiii năs- cuţi dintr- 
o căsătorie ''mixtă” să fie crescuţi în credinţa 
catolică. Pe de altă parte, Constituţia română 
conținea prevederea conform căreia copiii 
regali urmau, în mod obligatoriu, să fie crescuţi 
potrivit normelor Bisericii Ortodoxe. Această 
contradicţie de neconciliat a provocat unele 
tensiuni. Mama mea și viitoarea mea soacră au 
plecat deci la Roma unde au fost primite de 
Papa Pius al XII-lea. Se punea problema găsirii 
unui aranjament. Dar Sfântul Părinte a rămas 
neînduplecat. 

Cazul nostru nu era unic. Existaseră în istorie 
precedente celebre. Astfel, Regele Boris al 
Bulgariei, atunci când s-a căsătorit cu fiica 
Regelui Italiei: ea era catolică, el era ortodox. 
Este drept că eljiromisese că își va boteza copiii 
în credinţa catolică... îmi era imposibil să 

fac o asemenea promisiune. l-am explicat lui 
Anne că nu puteam să mă pun în contradicţie 
cu Constituţia ţării mele: copiii noștri nu vor 
putea fi decât ortodocși. Prinţesa a înţeles 
raţiunile care motivau această luare de poziţie. 
Ea a acceptat o căsătorie ortodoxă. însă nu a 


fost obligată, bineînţeles, să își renege credinţa: 
a rămas catolică. 

Mai subzista, totuși, un obstacol foarte 
serios: nu știam unde să ne căsătorim. într- 
adevăr, nimeni nu vroia să știe de noi! Făceam, 
într-un fel, figură de ”ciu- maţi”. Singurul care 
ne-a întins o mână a fost fratele mamei mele, 
Regele Paul al Greciei. El a fost ușor iritat de 
acest ostracism bine înrădăcinat în care eram 
ţinuţi. Ne-a spus: "Dacă așa stau lucrurile, eu 
vă voi oferi căsătoria la care aveţi dreptul!”. 
Mulțumită lui, ne-am putut căsători, aproape 
normal, în cadrul splendid al Palatului Regal de 
la Atena. 

Spun “aproape normal”, din cauza 
contenciosului religios dintre familia mea și cea 
a soţiei mele. Familia Bourbon-Parma, viitorii 
mei socri, nu au putut asista la căsătoria fiicei 
lor, care s-a desfășurat potrivit ritului ortodox. 
La drept vorbind, familia soţiei mele nu era 
reprezentată decât de unul dintre unchii ei. 

A fost, totuși, o ceremonie magnifică. Regele 
Paul considera că ea trebuia să aibă loc în 
condiţii identice cu cele ale unui Suveran din 
țara sa. Tot guvernul grec se afla acolo, toată 
ierarhia Bisericii Ortodoxe. 

Ne-am petrecut călătoria de nuntă chiar la 
Atena, într-o reședință de vară a Familiei 
Regale grecești, o mare proprietate pusă la 
dispoziția noastră timp de vreo zece zile. 

Mai târziu, mult mai târziu, am rezolvat 
problema religioasă ridicată de căsătoria 
noastră “mixtă”. Eram într-o zi invitaţi la 
Monaco la prinţul Rainier. Prinţesa Grace, pe 
care soţia mea și cu mine o iubeam foarte mult 
și care era foarte atentă cu chestiunile 
religioase, ne-a povestit că unul dintre prietenii 
săi americani s-a găsit confruntat cu o situaţie 
asemănătoare. A fost consultat preotul capelei 
princiare, care a pus întrebarea supe- 

riorilor săi. Aceștia au răspuns că era de-acum 
suficient... să se facă o dublă ceremonie. 
Timpurile se schimbaseră, Papa de asemenea. 
Regulile Bisericii deveniseră mai puţin rigide. 
Bazându-ne pe această nouă realitate, ne-am 
căsătorit, din nou, după douăzeci de ani! Era 
vorba de o simplă ceremonie privată, conform 
ritului catolic. Ni s-a eliberat un certificat de 
căsătorie. Anne și cu mine  deveneam, 
astfel,fiecare, în regulă cu religia sa. 


în momentul primei noastre căsătorii de la 
Atena, autorităţile române au păstrat tăcerea. 
După aceea, au început să dea semne de iritare 
în faţa atitudinii binevoitoare a Regelui Greciei 
faţă de noi. Unchiul meu era un om cu adevărat 
excepţional. Foarte atașat de familie, el 
încerca, în mod constant, să strângă legăturile 
între noi toţi. Ne invita întotdeauna de Paște și 
de Crăciun. De fiecare dată când ne duceam la 
Atena, o companie de onoare ne primea în 
sunetele  fanfarei. Cu ocazia ceremoniilor 
oficiale, unchiul meu mă obliga să îmbrac 
uniforma și mă lua lângă el. Pe scurt, Regele 
Paul mă trata ca pe un șef de stat și manifesta 
față de mine aceeași atitudine de consideraţie 
ca pentru un principe domnitor. De aceea, 
Ambasada română a emis în cele din urmă 
proteste oficiale. Pentru a le răspunde, Regele 
Paul l-a trimis pe mareșalul Curţii sale la am- 
basadorul român ca să-i aducă acestuia la 
cunoștință că “lucrurile stăteau astfel și nu în 
alt fel”. Regele nu avea obiceiul să o ia pe căi 
ocolite! Oarecum impresionați, românii nu au 
mai îndrăznit să spună nimic. Paul al Greciei a 
fost singurul care s-a arătat a fi atât de integru. 

Trebuie spus că el însuși cunoscuse 
experienţa exilului... 

Rari sunt suveranii străini care au dat dovadă 
faţă de noi de atâta prietenie. Cei mai mulţi s- 
au arătat surprinzător de discreţi. Abia în 1954 
mi-a propus Regina Elisabeta să ne dea o casă 


în apropiere de Londra. Dar chiar în acea 
perioadă, mi se oferise prilejul de a lucra la 
Geneva. A trebuit deci să renunţ la oferta 
Reginei 

pentru a veni să mă instalez în Elveţia. Regina 
Angliei este singura care ne-a oferit într-adevăr 
ceva, chiar dacă a făcut-o tardiv. 


- Căci între 1950 și 1954 ati stat în Marea 
Britanie? 


- Ne-am instalat acolo în mai 1950, într-o 
casă pe care o închiriasem. Lipsiţi de orice 
ocupaţie, ezitam încă asupra drumului pe care 
să o apucăm. Apoi, proprietarul a vândut casa 
și am fost obligaţi să ne mutăm din nou. Banii 
începeau să ne lipsească, trebuia să găsim un 
mijloc de subzistență. 

Am descoperit atunci o casă într-un sat la 
nord de Londra. De cum am ajuns acolo, am 
remarcat grădina casei, cu foarte multe flori. 
Regina Anne și cu mine ne-am spus că am 
putea să ne ocupăm noi înșine de ea și, poate, 
să scoatem de acolo unele venituri. în felul 
acesta am devenit noi fermieri... 

La început, am cultivat flori și legume, cu 
ajutorul unui grădinar. Apoi am înființat o 
crescătorie de găini de care ne ocupam singuri. 
în fiecare dimineaţă, trebuia să strângem ouăle 
și să pregătim hrana pentru păsările noastre. 
Vindeam produsele “'fermei” noastre oferindu- 
le din poartă în poartă locuitorilor din vecini. 
Apoi, ne-am dus să le vindem pe pieţele din 
împrejurimi. în cele din urmă, am recurs la 
intermedierea unor cooperative care ne luau 
ouăle cu sutele. Pe de altă parte, grădinarul 
nostru trecea pe la florăriile din apropiere, 


cărora le oferea trandafirii și crizantemele 
noastre. 

Vecinii știau cine suntem, dar ne lăsau în 
pace. Cu flegmatismul lor bine cunoscut, 
englezii nu se prea miră de ce văd... 

O dată pe săptămână, ne duceam la Londra 
unde mă întâlneam cu aghiotantul meu care 
locuia într-un mic hotel. El mă ţinea la curent 
cu situaţia politică de la București. Foștii mei 
colaboratori și ansamblul comunităţii românești 
nu prea vedeau cu ochi buni faptul că Regele 
lor crește găini, dar au fost nevoiţi să se împace 

cu această idee, deoarece eram într-adevăr 
obligaţi să ne asigurăm un minimum de 
venituri. 

Am stat în această fermă din 1951 până în 
1954. La capătul acestor trei ani, începuseră să 
ne simțim obosiţi de această viață. Munca la. 
fermă nu ne lăsa, la urma urmelor, decât foarte 
puţin timp liber. Trebuia, uneori, să ne sculăm 
în toiul nopţii, de exemplu în zilele cu vânt 
puternic, pentru a vedea dacă adăpostul nostru 
rezista. în cele din urmă, am angajat o persoană 
care să se ocupe de găini, iar noi am plecat în 
Elveţia pentru a căuta altceva de lucru. 


- Acolo l-aţi întâlnit pe americanul Lear? 


- Da. Auzisem vorbindu-se de el de foarte 
multă vreme. Era foarte cunoscut în lumea 
radiofonică, întrucât el este cel care a fabricat 
primele mini-casete. El se afla, de asemenea, la 
originea aparatelor de radio pentru 
comunicaţii, utilizate în aviaţie, precum și a 
punerii la punct a pilotajului automat. Aveam 
foarte multă admiraţie pentru acest inventator. 
La prima noastră întâlnire în Elveţia, am vorbit 


desigur foarte mult despre aviaţie, care 
rămânea principala mea marotă. Avusesem 
șansa de a putea continua să zbor, de bine de 
Tău. 

La câtva timp după această primă luare de 
contact, în 1955, Lear a venit la Florenţa, în 
timp ce eu mă aflam la mama. Am efectuat un 
zbor cu avionul său particular și acolo am 
hotărât să lucrăm împreună. Lear a înfiinţat o 
societate în Elveţia. El a construit o mică 
întreprindere care fabrica aparate de radio și o 
stațiune service care se ocupa de întreţinerea și 
repararea avioanelor particulare. Eu 
răspundeam de încercarea în zbor a aparatelor. 
Timp de patru luni, Lear m-a luat în Statele 
Unite pentru a urma acolo cursuri de pilotaj 
fără vizibilitate, la Santa Monica. în această 
școală specializată am obţinut eu brevetul 
american. 

îmi aduc aminte de o întâmplare hazlie ce a 
avut loc în cursul unei șederi de-ale mele în 
Michigan, unde își 

aveau sediul întreprinderile Lear. Pentru a ne 
întoarce la Santa Monica, trebuia s$ luăm 
avionul de la Chicago. La acea vreme, 
stewardesele verificau numele pasagerilor în 
timpul zborului, pentru a întocmi o listă 
definitivă. Atunci când una dintre ele s-a 
apropiat de mine, mi-am spus numele: '“'Mihai 
al României.” Ea s-a uitat la mine strâmb, cu un 
aer ușor exasperat. Apoi a început să râdă 
nigându-mă să fiu serios și să îi spun care este 
numele meu adevărat! 

Altă dată, eram invitat la cină la un prieten 
de-al lui Lear. Se aflau acolo vreo cinsprezece 
invitaţi. Când am intrat în salon, gazda noastră 
m-a prezentat tuturor pe un ton declamatoriu: 
''Majestatea Sa Regele României”. Apoi, în timp 


ce ne serveam la bufet, înainte de a a ne duce 
să ne instalăm unde doream, am nimerit lângă 
o americancă ceva mai în vârstă care, pentru a 
face conversație, m-a întrebat - ca toţi 
americanii - cu ce mă ocupam. l-am explicat că 
eram pilot de încercare. 

”- Şi tatăl Dumneavoastră ce făcea?”, m-a 
întrebat ea cu nevinovăție. 

Am avut o clipă de ezitare. Biata de ea a vrut 
să mă ajute întrebându-mă dacă se ocupa de 
afaceri sau de politică... Neștiind ce să răspund, 
m-am mulțumit să-i repet că eram Regele 
României. Aceasta nu a avut darul să o 
lămurească. Și cum eu insistam, m-a privit 
deodată, oarecum surprinsă: 

”- Da, am auzit când aţi fost prezentat astfel 
adineauri, dar nu am dat nici o clipă crezare 
acestei prezentări!” 

Acest gen de situaţii erau mai curând 
amuzante, decât supărătoare. De altfel, în 
timpul lucrului, astfel de probleme erau puţin 
frecvente. După ce surprinderea din prima clipă 
a trecut, oamenii au știut să se adapteze foarte 
bine acestei prezenţe “regale”. întreţineam, de 
altfel, relaţii de foarte bună camaraderie cu toţi 
colegii mei. Ei mă numeau domnul Mihai, ceea 
ce dovedește totodată simţul lor de prietenie, 
dar și înţelegerea situației mele. Ei nu mi se 
adresau cu nici un fel de titlu și era foarte bine 
așa.” în engleză, totuși, americanii spuneau 

”King Michael” (Regele Mihai, n.t.). 

Era greu să scap complet de condiția mea. 
îmi amintesc de un mic incident fără 
importanţă, dar care a avut darul de a mă irita. 
într-o zi, m-am dus la atelier să văd un avion 
căruia i se aduceau o serie de modificări. Un 
grup de muncitori mi s-a adresat întrebându-mă 
de ce muncesc ca să trăiesc! Ei nu puteau să 


creadă că eram obligat să îmi câștig existenţa! 
l-am privit o clipă, apoi le-am spus că 
întrebarea lor mă surprinde foarte mult, își 
închipuiau ei oare că, pentru că eram Rege, îmi 
puteam permite să stau de pomană până la 
sfârșitul zilelor mele? Credeau ei oare că aveam 
acasă o cloșcă cu pui de aur? 

în fond a fost o plăcere deosebită să lucrez cu 
Lear. Puteam să îmi câştig existenta, 
satisfăcându-mi o adevărată pasiune. Şi, de 
altfel, îi  pusesem anumite condiții. îl 
prevenisem pe Lear că eu mai aveam și alte 
obligaţii. Astfel, în timpul cât am stat la Santa 
Monica, a trebuit să lipsesc o săptămână pentru 
a face o vizită comunităţilor românești din 
Washington. Lear nu protestase, apreciind de 
altfel faptul că are un pilot de sânge regal! 

Din nefericire, la sfârșitul anului 1957, 
întreprinderea a avut dificultăţi foarte serioase- 
și a fost constrânsă să își închidă porţile. Am 
fost concediat... 

Ne găseam din nou în plină nesiguranţă. A 
trebuit să reacţionăm repede. împreună cu doi 
parteneri, am hotărât să înfiinţăm o mică 
întreprindere de electronică, care a funcţionat 
timp de opt ani, din 1958 până în 1966. Ne 
ocupam, de asemenea, de vânzări de avioane, 
însă concurența cu germanii și americanii a 
devenit atât de aprigă, încât nu am putut 
rezista. După opt ani de trudă, am fost 
constrânși să închidem întreprinderea. 

Reconversiunea nu s-a făcut ușor. Unchiul 
meu, Regele Paul al Greciei, ne-a întins din nou 
mâna. El s-a adresat unor foarte mari armatori 
greci și am devenit curier la bursă pentru 
aceștia. Totuși, cu excepţia unuia singur, toţi m- 
au abandonat. Mi-am găsit eu sin- 

gur, după aceea, unul sau doi clienţi fideli. Nu 


aveam o înclinaţie deosebită pentru această 
activitate care mă obliga să frecventez mediile 
financiare. Trebuie să știi “să calci peste 
cadavre”, ceea ce nu făcea parte nici din 
mentalitatea mea, nici din cultura mea, nici 
atunci și - de altfel - nici acum. 

. însă toate aceste experienţe profesionale mi- 
au putut permite să descopăr sfere diferite de 
cele în care evoluasem cu. Nu aș putea spune 
dacă frecventarea persoanelor pe care le-am 
întâlnit acolo era mai plăcută sau mai puţin 
agreabilă decât cea a ''mărimilof ’ acestei lumi. 
Dar era altceva și de aceea îmi lărgea orizontul. 

Am învăţat foarte multe despre ființa umană, 
în special în anii care au urmat imediat plecării 
mele în exil. Mi s-a întors de multe ori spatele. 
Comportarea faţă de mine a unor persoane pe 
care le consideram a-mi fi prietene s-a schimbat 
cu totul. Acesta a fost un lucru pe care mi-a fost 
extrem de greu să îl admit, la acea vreme. 
Educaţia pe care o primisem mă învățase să îi 
ajut pe cei aflaţi în nenorocire, onoarea mea îmi 
interzisese întotdeauna să lovesc un om la 
pământ. Din nefericire, am fost adeseori 
confruntat, la începutul exilului nostru, cu o 
indiferență, dacă nu chiar cu o ostilitate, 
jignitoare. 

Nu le port pică acelor oameni care m-au 
atacat pe mine ca persoană. în schimb, nu îi pot 
ierta pe cei care, prin mine, au adus prejudicii 
intereselor României. 


- S-ar putea spune oare, Majestate, că Istoria v- 
a uitat foarte repede? 


- Poporul nu și-a uitat niciodată Regele. în 
ceea ce privește Istoria, lucrurile sunt ceva mai 
complicate... Am mai curând impresia că eram 
foarte stânjenitor pentru Occident. în fond, 
abdicarea mea și instaurarea dictaturii 
comuniste în România erau în mare parte re- 
zultatul unei anumite inconştiențe a 
Occidentului, care 

a abandonat cu desăvârşire Europa de Est. 
Rege detronat, eu eram în acelaşi timp victima 
și simbolul acestei “lăsări de izbeliște”, sau al 
acestei “lașităţi”. Când le explicam aceste 
lucruri, nu le făceam nici o plăcere interlo- 
cutorilor mei. Aveam, de fapt, defectul de a 
reaminti Occidentului că ar fi trebuit să aibă o 
conștiință. Pentru el, ar fi fost preferabil ca eu 
să tac. 

Cei care, dimpotrivă, m-ar fi dorit mai activ în 
lupta pentru o Românie liberă mi-au reproșat 
faptul că am intrat prea repede în viața 
profesională. In afară de faptul că am fost 
constrâns să o fac, ei uită că eu nu am încetat 
niciodată să am, în paralel, și o activitate 
politică. Am fost întotdeauna preocupat de 
soarta ţării mele. Numai indiferența 
manifestată de Occident m-a determinat să îmi 
duc acţiunea într-un ritm mai lent. 

Gândiţi-vă că nu am primit nici un semn de 
încurajare din partea șefilor de stat străini, cu 
excepţia suveranilor cu care mă înrudeam și cu 
care am păstrat relaţii constante. Verii mei ţnă 
ascultau și îmi dădeau dovadă de înţelegere, 
însă posibilităţile lor de acţiune erau limitate de 
Constituţia ţării lor. în Anglia, de exemplu, 
monarhul nu poate acţiona din propria sa 
inițiativă. Acolo lucrurile stau altfel decât în 
alte ţări din Europa, în care suveranii au 
păstrat mai multe responsabilităţi. Dacă, din 
întâmplare, verii mei ar fi vrut să ajute 
România, pe plan politic sau economic, ei s-ar fi 
lovit probabil de guvernele lor. 

Așa stând lucrurile, când spuneţi că am fost 
"repede uitat”, această uitare este, poate - de 
asemenea - consecinţa unei opinii personale. 
Nu s-a prea întâmplat, de exemplu, să ocup 
pagina întâi a rubricii mondene a ziarelor sau 
să strălucesc în societate precum unii membri 
ai familiilor detronate. Am refuzat întotdeauna 


să profit de atracţia pe care o putea exercita 
condiția mea regală. Consideram că nu aveam 
dreptul să duc o viață mondenă, să particip la 
marile baluri sau la dineuri de gală, în timp ce 
poporul meu era în pragul agoniei. Era o ches- 
tiune de decenţă. Consideram că familia mea 
trebuia, într-un fel, să poarte doliu după 
România. 

Aparițiile noastre publice au fost deci limitate 
la un strict necesar. Ne duceam la balul Crucii 
Roșii de la Monte-Carlo, datorită caracterului 
său umanitar. Celelalte recepții erau legate 
numai de familie, și chiar și acestea doar în 
circumstanțe excepţionale: mă gândesc, de 
exemplu, la căsătoria prinţului Charles sau la 
cea, mai îndepărtată, a Regelui Baudouin. Noi 
nu asistam, în mod obișnuit, la mari spectacole, 
la premiere foarte pretenţioase. Aceasta era o 
atitudine care risca să nu fie întotdeauna corect 
interpretată, dar din care noi ne-am făcut o 
datorie. 


- In mod evident, altele au fost rațiunile pentru 
care nu ați asistat la funeraliile tatălui 
Majestății Voastre, Regele Carol al II-lea, în 
1953? 


- Nu vroiam să mă întâlnesc cu anturajul său. 
Era ceva ce mă depășea. Și în,acest caz, 
absența mea a făcut obiectul a numeroase 
critici sau neînţelegeri. Dar nu am regretat 
această hotărâre. Ce vreţi, am im prea mare 
respect pentru morală. Ruptura fusese totală, 
eu mă obișnuisem cu ea. Adolescent fiind, am 
visat uneori să am un tată care să se afle lângă 
mine, care să mă susțină, care să mă 
pregătească să îmi slujesc ţara, să domnesc. în 


locul acestuia, am cunoscut un om care și-a 
mascat întotdeauna sentimentele, un om ale 
cărui acte îi dezminţeau făgăduinţele. 

Ţin să precizez că, la moartea Regelui Carol 
al II-lea, eu nu i-am moștenit averea. Şi asta 
pentru bunul motiv că așa ceva nu exista... 
Lucru întrutotul surprinzător întrucât se știe 
că, în cursul celor zece ani de domnie, tatăl 
meu ar fi scos din România sume considerabile, 
evaluate de unii la peste cincizeci de milioane 
de dolari din acea vreme. Se crede că le-a 
plasat în societăţi fictive, sub diferite nume de 
imprumut. La moartea sa, nu s-a găsit aproape 
nimic: zece mii de franci ici, treizeci de mii 
colo, o sută de mii de escudos în altă parte, 
zece mii de lire sterline în Anglia, și cam asta a 
fost 

tot. Chiar și fabuloasa sa colecție de timbre a 
dispărut! De altfel, cred că el a vândut-o. 
Există, desigur, un tezaur Carol al Il-lea, dar 
nimeni nu a putut să îl descopere... 

La drept vorbind, nu a existat nici măcar un 
testament, nici ”ultimele dorințe”. Şi totuşi, 
tatăl meu a redactat nişte memorii care au fost 
sustrase din moştenire, după cât se pare, de 
către Magda Lupescu, care le-a trimis la 
castelul Hohenzollem din Germania. Când am 
aflat acest lucru, am înaintat imediat o 
plângere în Justiție. După zece zile, totul a fost 
adus înapoi în Portugalia. Memoriile au fost 
depuse la arhivele naționale de la Lisabona. 
Dar în pofida cererilor mele insistente, nu am 
putut niciodată să le recuperez. 

La moartea Magdei Lupescu, în 1977, soția 
șambelanului său a luat legătura cu mine prin 
intermediul fostului Rege al Italiei. Ea mi-a 
propus să îmi restituie memoriile Regelui Carol 
al Il-lea cu condița ca eu să le public, iar 


beneficiile acestei operaţii să fie consacrate în 
întregime educaţiei prinţeselor, fiicele mele. I- 
am răspuns prin avocatul meu că eram de 
acord în principiu, dar că, înainte de a semna 
vreun angajament, vroiam să iau cunoștință de 
conținutul acestor memorii. Ea mi-a răspuns că 
această condiţie era inacceptabilă și și-a retras 
oferta. 

In ce privește patrimoniul pe care Regele 
Carol al II-lea l-a luat cu el atunci când a fugit 
din România, nu am putut recupera decât un 
singur tablou care mă reprezintă pe mine la 
vânătoare. în fața tribunalului, Magda Lupescu 
negase existența acestuia. îmi aminteam însă 
foarte bine că eu însumi dădusem jos de pe 
peretele din încăperea Palatului această pânză, 
atunci când tatăl meu a plecat, în 1940. Am 
regăsit-o la Ciudad de Mexico. Mi s-a afirmat că 
acel șambelan pusese mâna pe tot ce putuse la 
moartea Magdei Lupescu și că el depusese 
acest tablou la soacra lui, în Mexic. Era 
singurul de urma căruia am dat. Dar au fost 
niște tablouri sublime, un El Greco, câţiva 
Reynolds și alți englezi. Dumnezeu știe unde au 
ajuns... 

- Ați amintit adineauri de fiicele Majestății 
Voastre, născute în exil. Cine sunt ele? 


- Am cinci fiice, care poartă toate prenume 
din familie. Margareta, cea mai mare, poartă 
numele soacrei mele daneze; cea de-a doua, 
Elena, pe cel al mamei mele; Irina, pe cel al 
mătușii mele, prinţesa Irina a Greciei; iar Sofia 
poartă numele Reginei Spaniei, nașa ei. Cea 
mai mică, Maria, a moștenit prenumele celei 
de-a doua Regine a României, soţia lui 
Ferdinand I. La nașterea lor, am avut dificultăţi 
cu autorităţile elveţiene care nu vroiau ca 


fiicele mele să poarte numele de "prințese ale 
României”, ci pe cel de Hohenzollem. Or, acest 
nume se stinsese odată cu bunicul meu! Era 
însă foarte greu să dovedești acest lucru - mai 
ales în exil -, deoarece era vorba de o situaţie 
de fapt. Nu exista nici un act, nici un document 
care să ateste acest lucru. Poate că părinţii mei 
dăduseră dovadă de lipsă de prevedere atunci 
când au stabilit clar acest nume. Dar cum ar fi 
putut ei atunci să își închipuie că soarta 
dinastiei noastre avea să se răstoarne atât de 
brutal? 

Fapt este că Margareta, Elena și Irina s-au 
născut la Lausanne și că elveţienii nu au vrut să 
audă de nimic. Acesta este motivul pentru care 
Sofia și Maria sunt născute, prima - în Grecia, 
iar cea de-a doua - în Danemarca. în aceste 
două ţări, ele au putut să fie înscrise fără 
dificultate, la naștere, sub numele de ”prințese 
ale României”. 

La fel ca toate familiile aflate în situaţia 
noastră, am regretat că nu avem un fiu, 
deoarece Constituţia regală din 1923, conformă 
cu legea salică, interzice femeilor să 
domnească în Regatul României. 

Margareta este totuși moștenitoarea 
probabilă, însă nimic nu este clar stabilit. 
Acesta este un punct pe care va trebui să îl 
rezolvăm la timpul oportun. Multe ţări, Suedia 
de exemplu, au renunţat la aplicarea legilor sa- 
lice (cod al francilor salieni, invocat în secolul 
al XIV-lea în Franţa pentru a exclude femeile de 
la succesiunea la tron, n.t.) care nu mai 
corespunde epocii 

noastre. Există o procedură bine definită în 
Constituţie cu privire la articolele care trebuie 
amendate. 

Dacă s-ar întâmpla ca eu să dispar înainte de 


a mă sui din nou pe tron, fiica mea cea mai 
mare ar deveni, după toate aparențele, șeful 
Familiei Regale. Apoi, dacă ea nu se 
căsătorește și nu are descendență, acest rol va 
fi jucat de fiul cel mare al următoarei mele fiice. 
Această alegere pare să corespundă 
preferințelor tuturor românilor pe care am 
putut să îi consult asupra acestei probleme. Dar 
nimic nu este încă definitiv stabilit. Eu nu pot 
lua de unul singur o astfel de hotărâre. 

Am astăzi patru nepoți. Nici unul nu poartă 
titlul de prinţ, deoarece pentru aceasta ar 
trebui să treacă prin Parlamentul român. Pe de 
altă parte, este neapărat necesar ca ei să fie 
cunoscuţi în România și să vorbească limba 
compatrioţilor lor. Nicolae, fiul cel mare al Ele- 
nei, are acum șase ani. Vârsta pe care eu o 
aveam când m-am urcat pe tron... Dacă destinul 
îl va chema într-o zi să domnească peste 
România, Nicolae va trebui să își îndeplinească 
îndatoririle. Aș dori, însă, ca el să fie plebiscitat 
de români. Ceea ce în momentul de faţă este 
destul de complicat... 


- Cum a condus Majestatea Voastră educația 
prințeselor? 


- Principala dificultate și primul imperativ au 
fost să înveţe românește. Din nefericire, școlile 
în care se predă această limbă sunt foarte rare. 
Vărul meu, Regele Constantin al Greciei, a avut 
norocul să își poată educa copiii la o școală 
grecească, chiar alături de domiciliul său din 
Londra. Fiicele mele au fost nevoite să înveţe 
cu mine și cu cei câţiva români care "'gravitau” 
în anturajul nostru. Dar atunci când au plecat 
în pensiune, de asemenea în Anglia, nu au mai 
avut această posibilitate. lar vacanţele nu au 
fost niciodată prea prielnice pentru studiu... 
Fiicele mele asistau, totuși, în mod regulat, la 
audienţele pe care le acordam în românește 
persoanelor 

care veneau să mă vadă, astfel încât, astăzi, 
prinţesa Margareta vorbește foarte corect 
limba noastră. 

Fiicele noastre au fost crescute conform unor 
principii morale și creștine. De asemenea, noi 
am făcut tot ce ne-a stat în puteri pentru a le da 
o conștiință românească. Eu le-am explicat care 
au fost evenimentele care au dus la plecarea 
noastră, le-am făcut o descriere a tuturor 
“actorilor” acestor evenimente. Această educa- 
tie comporta însă anumite riscuri. în școlile în 
care au învăţat, fiicele mele erau adeseori luate 
în zeflemea: ele erau altfel, erau prințese de 
sânge regal, exilate din ţara lor. 


Margareta și-a făcut studiile secundare la 
Londra, apoi a intrat la o universitate de științe 
sociale. Vorbește curent engleza și franceza: de 
altfel, ea și-a dat bacalaureatul în Franţa. 
Celelalte au mers, de asemenea, la școli 
engleze, iar apoi la pensionul francez din 
Geneva. 

încă de pe când eraa adolescente, noi le-am 
explicat că era necesar să înveţe o meserie. 
Faptul că erau prințese nu însemna că trebuie 
să aștepte să trăiască ca niște prințese. Am 
insistat cu atât mai mult asupra acestui punct, 
cu cât cunoașterea unei meserii a fost un lucru 
care mie mi-a lipsit foarte mult. Tatăl meu s-a 
împotrivit întotdeauna acestei idei, atitudine 
contrară tradiţiilor noastre strămoșești. Regele 
Carol I era specialist în problemele pădurilor și 
lemnului, Regele Ferdinand era un botanist 
emerit. Atunci când, adolescent fiind, mi-am 
exprimat dorinţa de a urma cursuri de mecani- 
că, tatăl meu a făcut totul pentru a mă convinge 
să renunţ. Am vrut ca lucrurile să fie altfel 
pentru fiicele mele. 

însă, în ceea ce le privește, prefer să vorbesc 


de formaţie decât de meserie. Margareta s-a 
specializat în sociologie și a lucrat la Naţiunile 
Unite și FAO (Food and Agriculture 
Organization). Celelalte prințese s-au pregătit 
în domenii diferite: Elena a făcut o școală de 
stewardese, Irina o școală de secretariat, apoi 
s-a căsă- 

torit. Sofia a urmat o școală de grafică. Maria, 
cea mai mică, este pasionată de copii. A făcut o 
școală de puericultura și se ocupă de copiii unei 
familii din Statele Unite. Fiicele noastre și-au 
găsit fiecare calea proprie. 

Atunci când au început să iasă cu prieteni, 
am încercat, ca toţi părinţii, să le supraveghem 
pe cât era posibil relaţiile. Dar nu le-am impus 
niciodată să frecventeze numai persoane de 
viță regală. Ar fi fost ridicol și oricum foarte 
greu, deoarece fiicele mele nu au fost niciodată 
prea bine integrate în “familie”. Când erau 
invitate la serate, tinerii lor veri se apropiau 
foarte puţin de ele. Cei din familia “de 
România” erau ei oare niște paria? 

Spus mai simplu, cred că ele nu au avut 
posibilitatea să cunoască bine familia noastră, 
împrăștiată în toată Europa și în lume: noi nu 
aveam întotdeauna mijloacele să le plătim 
biletele de avion necesare... Cu toate acestea, 
fiicele mele au rămas foarte bune prietene cu 
prinţul Charles și cu copiii Regelui Constantin 
al Greciei. Atunci când se aflau la Londra, 
prințul de Wales le invita câteodată la 
Buckingham. Am rămas foarte legaţi de familia 
regală britanică pe care o iubim foarte mult. 

Noi le-am spus, desigur, fiicelor noastre că 
am prefera să se căsătorească cu membri ai 
unor familii regale, însă nu puteam să le cerem 
mai mult. Elena s-a căsătorit cu un profesor de 
geografie de la universitatea din Dumham, iar 


Irina cu un industriaș suedez. 

Cazul Margaretei este puțin deosebit. 
întrucât ea este cea mai mare și ţinând seama 
de responsabilitățile care ar putea să îi revină 
într-o zi, problema căsătoriei ei era mai 
delicată. Din fericire, astăzi mentalităţile au 
evoluat. Margareta își cunoaște îndatoririle față 
de ţara sa. 

înzestrată'cu un solid bun simţ, ea analizează 
cu destul de multă fineţe evenimentele actuale 
din România. Ceea ce mă bucură în mod 
deosebit este faptul că, la fel cu surorile ei, ea 
este foarte mândră de a fi româncă. 

- în 1982, regina mamă Elena a murit. Aţi 
spune, Majestate, oare, că viața a fost 
nedreaptă cu ea? 


- Mama mea a avut o copilărie foarte fericită 
în familia ei în Grecia. Treburile s-au stricat, 
după aceea. Căsătoria sa a fost un dezastru. La 
fel ca mine, a suferit și ea foarte mult în acea 
perioadă în care nu ne puteam vedea decât de 
două ori pe an. Nici întoarcerea ei în România 
nu i-a adus prea multe bucurii: a fost nevoită să 
suporte dictatura lui Antonescu, pe cea a nem- 
ților și, în cele din urmă, pe cea a 
comuniștilor... De-a lungul tuturor acestor 
încercări, mama mea s-a lăsat întotdeauna 
condusă de grija constantă pentru ceilalţi, o 
atitudine care, pentru mine, a rămas un model. 

Este adevărat că, în fond, viaţa nu a fost prea 
generoasă cu mama mea. Dar ea nu s-a lăsat 
niciodată  doborâtă. întotdeauna a depășit 
obstacolele. în prima perioadă a exilului nostru 
nu știu ce ne-am fi făcut fără ea. Bunătatea și 
curajul său au făcut din ea o Regină foarte 
apreciată de români. Ea odihnește astăzi la 
Lausanne. 


în 1967, mama mea - născută Elena a Greciei 
- a fost foarte afectată de căderea Regelui 
Constantin al Greciei, nepotul său, pe care noi 
îl cunoșteam bine. El ne primise adeseori în 
palatul său de la Tatoi, reședința regală. în 
momentul loviturii de stat militare, îmi 
amintesc că i-am spus unui grec: 

”- Ţara dumneavoastră este una dintre cele 
mai vechi democraţii din lume și, totuși, printre 
naţiunile europene, sunteţi una dintre cele mai 
instabile din punct de vedere politic. Vă 
comportaţi față de familia voastră regală 
precum niște derbedei ordinari: îi alungaţi, îi 
chemaţi înapoi, îi alungaţi din nou. La urma 
urmelor, ce vreţi? Hotărâţi-vă!”. 

Interlocutorul meu a fost nevoit să îmi dea 
dreptate. 

în pofida înrudirii noastre cu monarhia elenă, 
regimul Coloneilor nu ne-a interzis accesul pe 
teritoriul grec. Dar nemaiavând pe nimeni din 
familie acolo, mi-am pierdut dorința de a mă 
mai duce în Grecia... 

Poate este, de asemenea, dorinţa de a scăpa 
de o anumită nostalgie? Când eram tânăr, eram 
înconjurat de regii și de monarhii care astăzi au 
dispărut. Gândi- ţi-vă că una dintre mătușile 
mele era Regină a Iugoslaviei, că bunicul meu 
era Regele Greciei... Mă simt însă mult prea 
implicat în viitor pentru a aparține trecutului. 
Eu mă preocup înainte de toate de interesele 
ţării mele, reflectez la soluţiile care trebuie 
găsite pentru problemele care se vor pune 
mâine: formarea guvernului, reformele pe care 
va trebui să le întreprindem... îmi consacru 
toate forțele mele renașterii României. Și eu 
știu că vremea mea va veni, f 


CAPITOLUL VI 


O REVOLUTIE SUB 
CONTROL 
9 


Kafkian, orwellian,  ubuesc... Regimul 
instaurat de Ceausescu a meritat desigur 
aceste trei calificative. Partea cea mai tristă 
este că lumea nu și-a dat seama de asta decât 
în ultimele luni ale domniei sale. '"'Condu- 
cătorul suprem”, cum îl numea propaganda 
oficială, această "Dunăre a gândirii”, “tezaur 
de înţelepciune strălucitoare”, a fost într- 
adevăr considerat, timp îndelungat, de către 
Occident ca o relaţie care trebuie întreţinută 
sau ca o armă cu care să fie doborât uriașul 
sovietic. Chiar în 1984, România nu a văzut ea 
adresându-i-se laudele unanime ale presei 
americane pentru că îndrăznise să sfideze 
boicotul decretat de sovietici faţă de Jocurile 
Olimpice de la Los Angeles? 

Contrar celor ce s-au spus, dominaţia lui 
Ceaușescu asupra poporului său se sprijinea 
mai puţin pe teroarea fizică decât pe o teamă 
psihologică.  Dominaţie mai insidioasă și 
incomparabil mai eficientă. Dacă faimoasa 
poliție politică, Securitatea (în românește în 
text, n.t.), înregistra convorbirile de la locul de 
muncă și câteodată și pe cele particulare, ea 
nu avea întotdeauna timpul necesar pentru a 
asculta acești munţi de benzi. îi era de ajuns să 
se știe că urechile poliţiei politice se aflau 
pretutindeni. în același mod, îi plăcea să 
răspândească zvonul că un român din patru 
sau din zece era agent de-al său, cu scopul de a 


întreține un climat de permanentă suspiciune. 
Locuitorii Bucureștiului îi dăduseră 

de-acum numele de ''Paranopolis” orașului lor. 
Și după cum s-a exprimat un scriitor disident, 
ei trăiau acolo "în capul unui nebun”. 

1965-1989: douăzeci și cinci de ani în cursul 
cărora românii au fost nevoiţi, prin forţa 
lucrurilor, să se  compromită pentru a 
supraviețui, să se dedea la josnicii pentru a 
obţine ceea ce li se datora: un loc de muncă, o 
locuinţă, o pensie, hrană... în acest timp, 
Nicolae Ceaușescu pusese să fie construit acel 
"Palat al Poporului” al său, cel mai mare 
edificiu din lume - și cel mai urât. în faţa unei 
atare măreţii, Ceaușescu avea să exclame într- 
O zi: 

”- Un om ca mine nu se naște decât o dată la 
cinci sute de ani!” 

lar colaboratorii săi au dat aprobator din 
cap, spu- nându-și că, la urma urmelor, era și 
aceasta o consolare. 

Pentru români, ca și pentru ţara lor, aceștia 
au fost ani furaţi, ani pierduţi. întreaga 
economie era zdrobită,  sclerozată de 
planificare, epuizată de acei “elefanţi albi” 
precum ''PalatulPoporului” sau de giganticele 
rafinării de petrol care nu funcționau nici la 
sfertul capacității lor. 

însă cel mai grav este faptul că un sfert de 
secol de astfel de regim a transformat poporul 
român, lăsându-i doar servilismul - ca 
perspectivă și cinismul - ca mod de gândire. Se 
poate pune întrebarea dacă românii l-au 
răsturnat pe Ceaușescu pentru a se debarasa 
de el sau de un întreg sistem. Amprenta 
comunismului nu se va șterge într-o zi. 


* 
x Æ 


- La 21 august 1968, într-un discurs pronunțat 
vis-a- vis de Palatul Regal din București, 
Ceaușescu declara: “Invadarea Cehoslovaciei 
de către tancurile Armatei Roșii este o mare 
greșală și o amenințare pentru pacea în 
Europa, pentru soarta socialismului în 

lume, și o zi a rușinii în istoria mișcării 
revoluționare”. O astfel de luare de poziție nu 
poate fi decât aprobată... 


- Mă îndoiesc foarte tare că a fost sinceră. 
Este posibil ca Ceausescu să fi dezaprobat 
represiunea împotriva experienţei lui Dubcek 
în Cehoslovacia, dar faptul nu este el pură și 
simplă demagogie? în orice caz, această luare 
de poziţie a fost de o abilitate supremă. 
Criticând intervenţia sovietică, Ceausescu a 
obținut un brevet de naţionalist din partea 
românilor și un brevet de disident din partea 
Occidentului. Era începutul unei confuzii 
fatale, care avea să îi permită să se menţină la 
putere timp de un sfert de secol... 


Atunci când, la 22 martie 1965, Nicolae 
Ceaușescu a fost numit prim-secretar al 
Partidului Comunist Român, pentru ţară a 
început "o nouă eră”. Noi nu știam mare lucru 
despre el, cu excepţia faptului că fusese 
președintele tineretului comunist. Unii 
considerau că este mai "'frecventabif decât Ana 
Pauker sau Gheor- ghiu-Dej. Destul de repede, 
totuși, ne-am dat seama că Ceaușescu fusese 
scos din același tipar stalinist. Şi o declaraţie 
în favoarea Primăverii de la Praga nu era sufi- 
cientă pentru ca acest fapt să fie uitat. Teoriile 
la care adera Ceaușescu s-au soldat cu un 
dezastru în planul uman. 

Faptul că nu fusese prea cunoscut înainte de 


numirea sa în postul de prim-secretar ar fi 
trebuit să ne incite să fim circumspecţi. Este 
întotdeauna ceva foarte suspect să vezi pe 
cineva de genul lui propulsat din- tr-odată în 
fruntea unei ţări, fără ca nimeni să știe prea 
bine de unde a apărut. Ştiu că fusese incapabil 
să își termine studiile, pentru că era prea puţin 
inteligent, și că începuse ca simplu ucenic 
cizmar. Organizaţia tineretului comunist în 
care s-a înscris a fost unicul lui “bagaj 
cultural”... Toate regimurile totalitare, fie ele 
de extremă dreaptă sau de extremă stângă, 
cărora li se atribuie o personalitate închipuită 
sfârșesc prin a-și pierde 

minţile. 


- începând cu 1952, s-a vorbit totuși despre o 
anumită liberalizare a regimului comunist 
românesc. Majestatea Voastră s-a bucurat de 
acest lucru sau aţi rămas sceptic? 


- în 1952, am asistat intr-adevăr la prima 
epurare a clanului ''moscoviţilof', printre care 
și Ana Pauker. A fost o ușurare văzând-o că 
părăsește prim-planul scenei. Faptul i-l 
datorăm lui Gheorghiu-Dej. însă această epu- 
rare a fost mult mai mult rezultatul luptei 
pentru putere decât o adevărată liberalizare a 
regimului. în acea vreme, mii de români au 
cunoscut închisoarea și tortura. 

Ceaușescu a dat poate dovadă de mai multă 
dibăcie în modul în care s-a impus. însă cele 
două guvernări erau tot atât de detestabile, 
una ca și cealaltă. Singurul punct pozitiv la 
activul regimului lui Gheorghiu-Dej este că 
acesta a durat mai puţin... 

Din 1965 până în 1970 - și chiar începând cu 


1964, când a fost acordată o amnistie de mari 
proporţii - în România s-a vorbit din nou de 
“liberalizare”, însoțită de o anumită 
prosperitate. Această apreciere este în mod 
evident foarte relativă. Dacă au existat 
progrese, între altele în aprovizionarea 
magazinelor, acestea au fost de scurtă durată: 
curând totul a basculat în haos! De fapt, a fost 
ca și când i-ai arăta cuiva o bucăţică de zahăr 
ca să poţi să îi dai mai bine cu ceva în cap. 

în realitate, sistemul nu se abătea de la 
modelul stalinist. în așa măsură încât, atunci 
când aud spunân- du-se că, de cum a ajuns la 
putere, Ceaușescu a încercat să rupă legăturile 
cu Uniunea Sovietică, îmi pun unele întrebări. 
Această atitudine nu a fost ea, de fapt, 
orchestrată de Moscova? 

în orice caz, asta a fost întotdeauna impresia 
mea.  Declarasem mai de mult că, dacă 
Ceaușescu ar reuși să ne elibereze de sub 
tutela sovietică, i s-ar ridica un monument la 
București. 

Acest lucru însă nu s-a produs. Se cunosc în 
prezent dedesubturile afacerii: această 
pretinsă independenţă faţă de Moscova era o 
combinaţie a KGB-ului, o fațadă care dădea 
rușilor posibilitatea de a-i trimite pe români să 
le îndeplinească toate treburile lor murdare. 


- Totuși, Occidentul a înghițit momeala. Atunci 
când de Gaulle a efectuat faimoasa sa vizită la 
București, în mai 1968, și când și-a punctat 
discursul cu un vibrant "Trăiască Ceaușescu!”, 
dumneavoastră Sire, consideraţi că a fost o zi a 
rusinii pentru Franța? 


- A fost o zi a rușinii pentru toţi cei care au 


luat parte la ea. Eu nu am acceptat niciodată 
atitudinea lui de Gaulle, nici a tuturor celor 
care s-au dus în România după aceea. Ori de 
câte ori un șef de stat se ducea la București, 
regimul Ceaușescu dobândea o nouă legiti- 
mitate. Occidentul ar fi trebuit să înțeleagă că, 
acordând o favoare statului român, nu aducea 
neapărat un serviciu unui popor care, încetul 
cu încetul, se scufunda în întuneric. 

Franţa, la fel ca tot Occidentul, ar fi trebuit 
să se arate mult mai strictă faţă de Ceaușescu. 
După aceea, pentru a se justifica, lumea liberă 
a lansat ideea că punând România sub blamul 
naţiunilor nu s-ar fi realizat decât o penalizare 
a poporului. Eu consider că acesta este un 
argument fără valoare: poporul român suferea 
deja, așa că diferenţa nu ar fi fost mare. 
Dimpotrivă, eu cred că o denunţare limpede și 
fără echivoc ar fi adus un sprijin moral unor 
oameni cărora acest lucru le lipsea enorm de 
mult. închipuiţi-vă consternarea și durerea 
acestui popor care îl vedea pe călăul său 
străbătând lumea în lung și în lat și primindu-i 
pe mai-marii planetei, care îi decernau tot felul 
de decoraţii... 

Când l-am văzut pe Ceaușescu la el acasă, 
alături de un Nixon zâmbitor, a fot pentru mine 
o sfâșiere. Căci, dacă populaţia l-a aclamat, 
acest entuziasm îi era destinat lui Nixon, nu lui 
Ceaușescu. Era ca un apel patetic 

către lumea liberă. Dar poate că președintele 
american profitase de călătoria sa pentru a 
obține informaţii mai exacte asupra situaţiei 
reale din România? lată cel puţin ce speram 
eu. 

Numai că, atunci când vezi creditul acordat 
lui Cea- ușescu până la căderea sa, ești în 


drept să îţi pui unele întrebări asupra acestui 
din urmă punct. în 1983, vicepreședintele 
american din acel moment, un anume George 
Bush, îl califica drept ”comunistul cel bun”. 
Până astăzi, acest tratament de favoare a 
rămas pentru mine de neînțeles. Și cu atât mai 
mult pentru români. Ei auzeau în permanenţă 
Statele Unite și Anglia prevalân- du-se de 
respectarea principiilor de dreptate, de 
libertate și de democraţie. Şi îi vedeau pe 
reprezentanţii lor lău- dându-l pe Ceaușescu... 
De-a ce se jucau ţările occidentale? Ce 
așteptau ele de la dictatorul român? Ele i-au 
conferit prestigiul pe care el îl dorea, fără a 
obţine nimic în schimb. Ceaușescu nu și-a 
onorat nici măcar o singură promisiune dintre 
cele pe care le făcuse. Banii pe care i- a primit 
cu titlu de ajutor internaţional s-au dus direct 
în buzunarul său. 

într-un anume fel, România a fost sacrificată 
relaţiilor est-vest. S-ar putea spune același 
lucru despre toate ţările din est, de altfel. Fără 
a se sinchisi nici măcar o clipă de soarta 
populațiilor, au fost susținute guvernele care 
manifestau cea mai mică veleitate de rezistență 
faţă de hegemonia sovietică. Ceaușescu a făcut 
atâta zgomot cu pretinsa sa independenţă faţă 
de Moscova, încât toată lumea a căzut în cursă. 

Pentru a explica acest compromis, 
Occidentul a invocat raţiunea de stat. Se știe 
că aceasta a constituit întotdeauna o explicaţie 
foarte comodă. Primirea cu mare pompă a lui 
Ceaușescu la Londra ne-a întristat foarte mult, 
date fiind legăturile care ne uneau cu familia 
regală britanică. Regina Elisabeta ar fi declarat 
în particular că aceasta a fost “ziua cea mai 
neagră din viaţa sa”. Această trecere pe la 
Buckingham fusese condiția stabilită de 
dictator pentru a cumpăra avioane de la 
englezi. Dar, deși a fost primit de Regină, el nu 
a cumpă- 

rat niciodată aparate. Sau poate unul sau 
două... 

Ulterior, Regina Elisabeta mi-a vorbit din 
nou despre acest urât episod, explicându-mi că 
fusese nevoită să se supună guvernului său. Ea 
â insistat asupra faptului că Ceaușeștii se 
dovediseră a fi niște oaspeţi extrem de 
dezagreabili. Se povestește că președintele 
Giscard d'Estaing o prevenise pe Regină că nu 
trebuia să așeze obiecte de valoare în 
apartamentul Ceaușeștilor căci odată primiţi la 
Paris, ei luaseră tot, până la ultimul bibelou! La 
Londra, Ceaușescu pusese condiţia să aibă 
propriul său bucătar care să îi pregătească 
mesele. îi era îngrozitor de frică să nu fie 
otrăvit. 

Dincolo de anecdotă, ceea ce rămâne astăzi 
cel mai greu de admis este să auzi lumea liberă 
adăpostindu-se în spatele "ignoranței sale cu 
privire la situaţia reală din Româniaf Că opinia 
publică occidentală nu era complet informată, 
asta o cred, dar să nu vină nimeni să îmi spună 
că guvernele nu cunoșteau adevărul! Nu 
dispuneau ele oare de servicii de informaţii 
eficiente? 

De altfel, încercasem eu însumi să le pun în 
gardă. Am trimis mesaje la Londra și în alte 
părţi. Şi totuși, am întâlnit un membru al 
guvernului britanic care a negat că ar fi luat 
vreodată cunoștință de ele... 

Eu consider că, într-un anume fel, lumea 
liberă s-a făcut complicele, desigur involuntar, 
al crimelor lui Ceaușescu. A spune că îi port 
pică ar fi prea mult. Regret însă faptul că, la 
căderea dictatorului, puţine voci, puţine state 
au avut curajul să își recunoască vina. Este 
totuși o calitate aceea de a ști să îţi recunoști 
erorile. Este însă esenţial că guvernele vizate 
își deschid astăzi ochii asupra celor ce se 
petrec în România, astfel încât să nu mai intre 


în același cerc vicios. 
> 


- în tot timpul perioadei lui Ceaușescu, 
Majestatea Voastră a mai păstrat contacte cu 
România? 


- Contacte directe, nu. Era imposibil! 
Românii nu puteau obţine viza de ieșire. Cei 
care, totuși, ieșeau, de 

exemplu cu ocazia unui congres, făceau să îmi 
parvină cărți poștale din străinătate. Singurul 
meu contact cu România era radioul, BBC-ul 
sau Radio Europa Liberă. Şi mai puteam, de 
asemenea, conta pe unele persoane, străini, 
care transmiteau anumite informaţii în 
România. Era o cale indirectă, dar la urma 
urmelor era totuși o cale! 

Această "manta de plumb” care apăsa 
asupra ţării noastre ni s-a părut foarte greu de 
străpuns. în orice caz, ea amâna din an în an 
perspectiva unei eventuale întoarceri. Totuși, 
nici o clipă nu mi-am închipuit c? nu voi mai 
revedea România. 

în așteptarea acestui moment, trebuia să mă 
îngrijesc de securitatea familiei mele, pe care 
lupta mea o expunea unor posibile represalii 
din parte regimului Ceaușescu. Primeam cu 
regularitate, în special în anii optzeci, scrisori 
de ameninţare sau insultătoare. Cele mai multe 
veneau nu din România, ci din Franţa, din 
Italia sau din Statele Unite. Corespondenţii mei 
anonimi le alăturau și fotomontaje: Regina, 
fiicele mele și cu mine eram reprezentaţi cu 
câte o pată neagră pe frunte pentru a simboliza 
sângele care curge. Sau a- veam desenat câte 
un pumnal în spate. Acestea fiind spuse, dacă 
această corespondenţă delirantă avea drept 
scop să mă impresioneze, încercarea a fost 
ratată! A fost atacată, folosindu-se aceleași 
procedee, familia mea, până și nepoţii mei. 


Aceste acţiuni nu s-au oprit decât pe la mijlocul 
anului 1989. Ori de câte ori primeam o astfel 
de scrisoare, o dădeam la tradus și le tri- 
miteam câte o copie autorităţilor elveţiene. 

Autorul lor nu era desigur altul decât 
Securitatea, faimoasa poliţie politică a 
regimului Ceaușescu, care avea agenţi în 
lumea întreagă. Fără îndoială pe unii dintre ei 
i-am primit chiar aici, în salonul meu de la 
Versoix. într-adevăr, de ani de zile, noi îi 
primim pe toţi românii care se prezintă aici. 
Chiar și astăzi, atunci când cineva sună și 
spune: “Sunt român, aș putea să îl văd pe 
Rege?”, ies și stau cu el de vorbă câteva clipe. 
în schimb, din motive de securitate, nu mai 
lăsăm pe ni- 

meni să intre în casă. Dar este destul de 
probabil ca a- genţi ai securităţii să se fi 
strecurat printre acești români în trecere. 

Elveţienii, în ceea ce îi privește, nu au luat 
măsuri de securitate deosebite: ei nu m-au 
considerat ca fiind o persoană oficială. Ei au 
pus totuși o mașină a poliţiei să facă în mod 
regulat un rond în fața porţii mele. Din când în 
când, atunci când mi se aducea câte un buchet 
mare de flori, acesta era de îndată confiscat de 
către polițiști. Doi jandarmi îmi aduceau înapoi 
buchetul după ce acesta era verificat. S-au 
arătat întotdeauna amabili și atenţi, dar fără 
exces de zel. 


- Sire, ce diferență faceți între Securitate și 
Garda de Fier? 


- Securitatea este o organizaţie de stat, în 
timp ce Garda de Fier era mai curând o 
organizaţie politică. Metodele lor, însă, rămân 


aceleași. în așa măsură încât anumiţi 
comentatori au crezut că pot identifica în a- 
ceastă violență organizată o caracteristică 
intrinsecă a firii românești. în mod evident, 
aceasta este o teorie ridicolă. Tortura nu face 
parte din tradiţiile noastre! 

Drama constă în aceea că aceste mișcări își 
recrutau adepţii din păturile cele mai 
defavorizate ale societăţii, teren privilegiat 
pentru niște manipulatori pricepuţi. Pentru 
mulți dintre acești ' aeclasaţi', violenţa deschi- 
dea o cale de acces către o anumită 
respectabilitate publică. 

Garda de Fier a primit, totuși, sprijinul 
anumitor intelectuali, în parte datorită faptului 
că își proclama adeziunea la o ordine creștină. 
Securitatea, însă, s-a sprijinit întotdeauna 
numai pe violenţă. Nici religie, nici credinţă, 
nici filozofie: era vorba pur și simplu de o 
organizaţie de ucigași dirijaţi de stat. 


- Pentru a-și întări dominația asupra populației, 
Ceaușescu hotărâse să radă de pe fata 
pământului cinci 

sute de sate și niște biserici ortodoxe care 
constituiau adevărate capodopere. Nu este 
oare România eternă, al cărei simbol sunteți 
Majestatea Voastră, cea pe care el încerca să o 
distrugă? 


- Este sigur așa. Dar acţiunea se înscria, 
înainte de toate, într-un proces de îndoctrinare 
a poporului. Tăranul este cel mai puţin 
vulnerabil la încercările de manipulare 
deoarece el se află "'înrădăcinat:' pe un pământ 
cu care întreţine o legătură afectivă. Prin 
deplasarea populațiilor, Ceaușescu vroia să 
rupă această legătură. Comuniștii au alungat 


familiile din casele lor, au săpat cu buldozerele 
gropi adânci în care au împins casele sărma- 
nilor oameni, sub ochii lor. Ţăranii s-au trezit 
apoi închiși în cuști de beton neterminate și 
folosiți în uzine unde erau mai ușor de 
supravegheat. 

Ţăranii constituiau coloana vertebrală a 
României. Distrugându-i astfel, Ceaușescu a 
comis o eroare fatală. La 27 iulie 1988, o serie 
întreagă de personalităţi s-au manifestat la 
București împotriva acestui proiect de 
sistematizare. Nu se mai văzuse niciodată aşa 
ceva sub Ceauşescu. Acest 27 iulie 1988 este, 
în această privință, o dată foarte importantă: 
începând cu această luare de poziție 
occidentalii și-au dat seama de faptul că în 
regimul Ceauşescu existau fisuri, ceea ce eu 
ştiam deja de multă vreme! Când stai la 
căpătâiul unei țări, ajungi să percepi și cel mai 
mic acces de febră care o zguduie. 

Dar asta nu însemna că se câștigase ceva. 
Ceaușescu era un om solid instalat care își 
sprijinea regimul de teroare pe o poliție 
secretă de o eficiență remarcabilă. Se simţea 
că se clatină, dar nu se vedea încă în ce fel ar 
putea fi răsturnat. 

Chiar și în 1989, când comisia drepturilor 
omului a condamnat România la ONU, era încă 
imposibil să mizezi pe o prăbușire a regimului. 
Ceaușescu nu era genul care să se lase 
impresionat de o condamnare internaţională, 
pe care o considera un amestec în treburile 
interne. 'Trimisesem eu însumi rapoarte la 
Naţiu- 

nile Unite cu privire la situaţia drepturilor 
omului în România. Nu știu dacă această 
acţiune a avut vreo influenţă oarecare. Oricum, 
nu îți pierzi niciodată timpul denunţând 


încălcarea libertăţilor fundamentale... 

în schimb, ceea ce este sigur este faptul că 
afacerea satelor și bisericilor a contribuit 
foarte mult la trezirea conștiinței ''popoarelor 
libere”. în acel timp, am luat o iniţiativă care 
consta în a cere unor personalităţi să pa- 
troneze anumite sate românești pe care 
Ceaușescu vroia să le demoleze. Astfel, l-am 
solicitat pe primarul Parisului, Jacques Chirac. 
Era vorba de a face cunoscută această afacere, 
deoarece tăcerea este cel mai rău dușman al 
nostru. Totuși, această acţiune rămânea 
extrem de delicată: occidentalii nu se 
hotărîseră încă să îl abandoneze pe Ceaușescu 
și ezitau să îmi răspundă, temându-se să nu se 
angajeze prea mult. Alte organizaţii au preluat 
ștafeta. Belgienii au început primii această 
acţiune de patronare, apoi a urmat Franţa, 
apoi Elveţia... 


- Primarul Parisului V-a răspuns? 


- Nu, nu direct. 


- Biserica Română nu ar fi putut oare să își facă 
auzit mai mult glasul? Se poate spune că ea s-a 
compromis cu guvernul? 


- Sunt încă foarte șocat de lipsa de reacţie a 
Bisericii noastre din România. Când regimul a 
început să distrugă aceste biserici, reducând la 
neant câteodată, dintr-o lovitură de buldozer, 
capodopere ale artei bizantine, ierarhia 
ortodoxă română nu a suflat o vorbă. Cum să 
explici această tăcere? în străinătate a fost 
scandal. Acolo, absolut nimic. Acești oameni ai 
bisericii au fost aceiași care, la alegerile din 
1990, au convins lumea să voteze pentru 
prietenii domnului Iliescu, care pentru mine 
sunt supraviețuitorii și moștenitorii sistemului 

comunist. 

Complezenţă, lipsă de caracter? Nu știu cum 
să explic inerția Bisericii noastre. în mod 
tradițional, ea s-a aflat în fruntea luptei pentru 
întregirea și independenţa ţării. Rolul său în 
istoria noastră este preponderent. De această 
dată, ea a strălucit prin absenţă. Bătrânul pa- 
triarh al României a recunoscut, după căderea 
lui Ceaușescu, că dăduse dovadă de lașitate. El 
a demisionat după răsturnarea dictatorului... 
pentru a se reîntoarce odată cu venirea 
domnului Iliescu. 

Totuși, ceea ce este adevărat pentru vârful 
ierarhiei nu este în mod obligatoriu valabil și 
pentru preoţii de la bază: eu știu că au fost 
numeroși cei care, la sate, au spus ceea ce 
gândeau, cu riscul vieţii lor. 

în ansamblu însă, sunt nevoit să acuz 
Biserica Română de neindeplinirea datoriei 
sale. Nu vreau să mă amestec direct în 
treburile Bisericii, chiar dacă Regele întreținea 
cu aceasta relaţii privilegiate: într-adevăr eu îi 
consacram pe episcopii aleși de Sinod. 
Consider că aceasta îmi dă dreptul să îmi 
exprim părerea. Apreciez că există doi sau trei 
mitropoliți, rezidând în alte centre decât 
Capitala, pe care se poate conta. Dar, deo- 
camdată, ei sunt subordonați celor de la 
București și sunt lipsiți de libertatea de 
acţiune. 

Ce păcat, în fond, că noi nu am avut un Papă 
român! Şeful Bisericii Ortodoxe, decanul- 
patriarh de la Con- stantinopol, nu intervine în 
nici un caz în treburile interne ale celorlalte 
țări. 


- Majestatea Voastră considerați că 
intelectualii români si-au jucat rolul în timpul 
dictaturii lui Ceausescu? 


- O bună parte dintre ei au alunecat înspre 


comuniști, ceea ce este întotdeauna o 
compromitere pentru spirit. Aceștia nu au fost 
la înălțimea a ceea ce puteam aștepta de la ei. 
Alţii, în schimb, au suferit pentru a rezista 
comunismului si nu au ieșit din închisoare 
decât 

după căderea lui Ceauşescu. Doina Comea, de 
exemplu, a dat dovadă de un curaj exemplar. 
Este o luptătoare convinsă pentru libertatfe și 
democraţie. * 

Trebuie să știi să desparţi grâul de neghină. 
Este însă de netăgăduit faptul că atitudinea 
celor care nu au înţeles pericolul comunismului 
a dăunat mișcării intelectuale românești în 
ansamblul său, cu toate că - în acest plan - noi 
am fost întotdeauna o mare naţiune. Gândiţi-vă 
la lohesco sau la Cioran... 

Mulţi scriitori români sau savanţi ar fi făcut 
desigur mai bine să părăsească România, 
pentru a evita să se compromită cu un regim 
care nega valorile elementare și fundamentale 
ale Omului. 

S-ar putea să pară surprinzător că, de-a 
lungul întregii "ere Ceaușescu”, nu a existat 
nici un mare disident de talia lui Mandela în 
Africa de Sud, a lui Soljeniţin în Uniunea 
Sovietică sau a lui Walesa în Polonia. Insă, tre- 
buie spus că presiunea era mult mai puternică 
la noi decât în alte ţări. Observatorii străini, 
singurii care ar fi putut să dea ecou vreunei 
acţiuni de rezistenţă, erau respinși sistematic 
la frontiere sau atât de bine încadraţi de 
mașinăria statului încât, în nici un caz, nu 
puteau percepe realitatea. lar dacă vreun 
român deschidea gura, el se trezea de îndată la 
închisoare. 

Ştiţi, caracterul unui popor se făurește în 
cursul istoriei sale. A noastră este plină de 


invazii și românii sunt sătui să tot fie atât de 
asupriți de soartă. Această realitate istorică a 
influențat mult reacţiile. Există la noi un 
proverb care spune ''capul ce se pleacă sabia 
nu-l taie”. 

Unii vor vedea în asta resemnare. Eu prefer 
să folosesc cuvântul ''demoralizare”. Tara 
noastră iese cu greu dintr-o lungă perioadă de 
descurajare. Nici un popor occidental nu a 
înţeles suferința românilor... 


* 
x x 


- Cum ați trăit venirea la putere a lui Mihail 
Gorba- ciov, prăbușirea Europei de Est și, mai 
ales, acel sim- 

bol spectaculos care a fost căderea Zidului 
Berlinului? 


- A fost o surpriză dumnezeiască. Din acest 
punct de vedere anume, țin să îi aduc omagiul 
meu lui Gorba- ciov. Dacă el nu se încumeta să 
o apuce pe această cale, ne putem întreba 
unde am fi ajuns astăzi. Dar trebuie să adaug 
că îmi menţin rezervele și rămân oarecum 
reticent asupra personajului ''Gorbaciov”, ca în 
faţa a tot ceea ce vine din Est. Omul nu mi s-a 
părut cu adevărat simpatic. Poate că am prea 
multă tinere de minte... în orice caz, după 
părerea mea, a fost o exagerare să i se 
decemeze Premiul Nobel pentru pace. 

Oricum, căderea Zidului Berlinului a fost o 
bucurie imensă. Familia mea și cu mine am 
urmărit acest spectaculos eveniment, ca toată 
lumea, la televizor. Am sărbătorit chiar acest 
moment cu șampanie! 

La început, totuși, ne temeam că România va 


scăpa mișcărilor de eliberare care se conturau 
în Est. Ca și Albania, ea apărea exclusă de la 
"dezgheţ”, părea o insulă insubmersibilă a 
stalinismului. Desigur, noi nu ne îndoiam că 
într-o zi acest bastion va sfârși prin a cădea, 
însă era greu să ne închipuim care va fi forta în 
stare să realizeze acest miracol. Revoluţia 
română era ineluctabilă, dar ea ne-a surprins 
totuși prin felul cum s-au precipitat 
evenimentele. Gândiţi-vă că o lună înainte de 
căderea sa, Ceaușescu fusese reconfirmat în 
funcţiile sale! 

Imaginea care va rămâne pentru mine 
simbolică pentru această prăbușire bruscă este 
cea a lui Ceaușescu apărând în balconul 
Comitetului Central, pe 21 decembrie 1989, și 
crispându-se deodată când a auzit crescând 
vuietul mulțimii, vuiet care s-a transformat în 
huiduieli și în fluierături: "Jos asasinii”, 
"'Românie,deș- teaptă-te”. în ochii dictatorului 
s-a citit mirarea. Să îl vezi pe acest tiran, atât 
de sigur de el de obicei, pierzân- du-se cu firea, 
era foarte tulburător. Aproape în direct, 
prăbușirea unui om era ceea ce se citea pe 
chipul lui. 


- Manifestaţia s-a transformat în răzmeriță, 
luptele de stradă in revoluție. Majestatea 
Voastră a urmărit eve- 

nimentele țintuit în fața aparatului de 
televiziune. Care erau sentimentele care vă 
însuflețeau? 


- Sentimentele noastre erau amestecate. 
După surpriză, a urmat spaima în faţa violenţei 
înfruntărilor și a imaginilor pe care le 
transmitea televiziunea. Noi am înregistrat în 
mod sistematic pe magnetoscop toate re- 


portajele ca să putem păstra aceste documente 
preţioase. 

în aceste filme, nu am mai recunoscut decât 
puţine dintre locurile familiare ale Capitalei. 
Planurile pe care le filmau operatorii erau 
întotdeauna puţin cam prea înguste. Am putut 
totuși să revăd Palatul Regal, cu emoția pe 
care v-o puteţi închipui. Și totodată cu tristeţe, 
văzând că arde. Fosta Sală a Tronului era ţinta 
tuturor trăgătorilor. Şi noi știam că acolo 
atârnaseră comuniştii tablourile noastre, 
printre care cele luate de la Sinaia. Din 
fericire, am aflat ulterior că ele au fost cruţate, 
ceea ce o datorăm custozilor muzeului. Ce cu- 
raj au avut acești oameni asediați și care, cu 
riscul propriei lor vieţi, au salvat aceste 
capodopere! 

între Sala Tronului și balconul în care 
Familia Regală apărea altădată în zilele de 
sărbătoare, se spune că Securitatea își 
amenajase puncte de apărare. Faptul nu mi-a 
fost niciodată confirmat. Remarc că, în mod 
ciudat, clădirile asupra cărora s-a tras nu au 
nimic de-a face cu partidul comunist. Sediul 
partidului, la oarecare distanță de Palat, a 
rămas practic intact... 

Am fost, de asemenea, foarte miraţi să 
constatăm că din aceste înfruntări ieșeau 
învingători Petre Roman, despre care nimeni 
nu auzise vorbindu-se, și Ion Iliescu, pe care îl 
cunoșteam puţin. Ceea ce se știa despre acesta 
din urmă nu era totuși deloc liniștitor: produs 
pur al sistemului, el fusese dat la o parte de 
Ceaușescu, dar trimis la Moscova ca 
“reprezentant: al partidului comunist. 

Această evoluţie ne neliniștea. Pe cât am 
susținut şi împărtășit, la început, acest 
formidabil elan de speranţă care a fost 
revoluţia română, pe atât ne-am îndoit după 
aceea că acest elan fusese spontan. Ca să fiu 
cin- 

stit, acum nu o mai cred deloc. însă chiar dacă 
declanșarea a fost artificială, ridicarea 
populară împotriva comunismului a fost, ea, 
foarte reală. 

Când Iliescu și Roman au ieșit la suprafaţă, 
primul ca președinte al republicii, cel de-al 
doilea ca  prim-mi- nistru, unele dintre 
presentimentele noastre s-au dove dit exacte. 
Astăzi, consider ca foarte posibil, așa cum o 
afirmă unii, ca KGB-ul să fi teleghidat aceste 
răsturnări. 

Rămâne de aflat care era scopul exact 
urmărit de Moscova. Eu nu văd decât o singură 
explicaţie plauzibilă. Rușii simțeau că edificiul 
Ceaușescu începuse să pârâie. Spiritul latin al 
românilor risca să ia foc și să arunce peste 
bord comunismul. Pentru a evita o răsturnare 
atât de radicală și cu speranța de a-și 

salvgarda totuși sistemul, rușii au hotărât să îl 
sabordeze pe Ceaușescu. în momentul în care 
Uniunea Sovietică cunoștea problemele interne 
grave și în timp ce Pactul de la Varșovia în 
ansamblul său ameninţa să se răscoale, a grăbi 
căderea dictatorului fără a o provoca pe cea a 
comunismului putea demonstra, în mod abil, că 
ideologia marxist-leninistă rezistă. 

Totul pare acum să confirme faptul că 
revoluţia română s-a desfășurat în realitate sub 
control și că sinistra Securitate primise 
asigurări în ce privește supraviețuirea sa. 


- Procesul Ceausestilor și executarea lor v-au 
bucurat? 


- Nu, absolut deloc! Ceaușescu merita 
desigur să fie judecat pentru fiecare din actele 
comise la ordinele sale în România, însă în fața 
unui tribunal liber și constituit în mod normal, 
cu respectarea drepturilor omului. Nu știu ce 
circumstanţe atenuante i s-ar fi putut găsi, în 
afară de faptul că soţia lui era mult mai cum- 


plită decât el. Ea este principalul vinovat, dar 
asta nu scuză în nici un fel crimele soțului ei. 

Oricum, oricare criminal are dreptul la un 
proces corect. Așa cum s-a desfășurat cel al 
soţilor Ceaușes- 


O REVOLUŢIE SUB CONIROL 


cu, el nu era decât o farsă, iar concluzia sa - un 
omor. 


Impresia generală lăsată de regimul 
Ceaușescu, ca și de această mascaradă finală, 
este cea de dezgust. Din punct de vedere 
omenesc, am simţit o oarecare milă. în faţa 
morţii, Ceaușescu a fost poate mai curajos 
decât s-ar fi putut crede. 


- V-aţi pus problema să vă întoarceţi imediat, în 
timpul acestor evenimente? 


- S-a pus, intr-adevăr, problema. Eu însumi o 
doream foarte mult. La urma urmelor, nu era 
acesta momentul pe care noi îl așteptam de 
mai bine de patruzeci de ani? Dar după ce am 
cumpănit, am considerat că situaţia nu era 
favorabilă sosirii mele. Domnea confuzia și eu 
nu vroiam să intervin într-o bătălie care nu se 
încheiase. Preferam să îmi păstrez poziţia de 
observator din afară. într-un astfel de moment, 
trebuie să știi să îţi păstrezi sângele rece. 
Prioritatea consta în a scăpa de un regim urât. 

înainte de a efectua întoarcerea mea, trebuia 
să îi măsor impactul. Cei mai mulţi dintre 
români nu știau nimic despre luptat mea 
pentru democraţie. Căci, timp îndelungat, în 
istoria oficială a Republicii Populare Române, 
eu nu am existat. Comuniștii scoseseră pur și 
simplu epoca monarhistă din manualele de 
istorie! Rămăsese o mare pagină albă... Apoi, 
dându-și seama, poate, că era cam prea de tot, 
au reintrodus familia regală în programe. Dacă 
stăteai să le dai crezare, noi eram niște 


"'măcelari”, niște ”hoţi” și niște "'profitori” care 
trăiau ca niște paraziți pe spinarea unei 
populaţii înfometate... Vă imaginaţi genul de 
inepţii pe care le poate vehicula propaganda 
comunistă! 

Mai rămăsese totuși o parte destul de 
importantă din populaţie care cunoscuse 
domnia mea și care transmisese spiritul 
monarhic copiilor și nepoților săi. Cu toate 
eforturile sale, Ceaușescu nu a reușit să 
suprime 

complet memoria poporului român. Scrisorile 
pe care le-am primit în momentul căderii lui 
Ceaușescu dovedesc îndeajuns că eficienţa 
propagandei comuniste nu fusese absolută. La 
început, erau scrisori ale unor români care ne 
comunicau cât se simțeau de ușuraţi după 
plecarea ''vampirilor”, apoi, treptat, au apărut 
scrisori care mă chemau să revin în ţară. 
Corespondenţa a devenit într-atât de 
abundentă, încât a trebuit să înființăm un 
secretariat pentru a organiza toată această 
activitate. Fiicele mele s-au întors pentru a ne 
ajuta.. 

în această corespondenţă, am remarcat o 
absenţă foarte importantă. Nici un mesaj de 
încurajare din partea șefilor de stat străini! în 
afară de membrii familiei, care doreau să afle 
vești, sau care vroiau să își exprime simpatia 
față de România. Primul a fost Regele Bau- 
doin, care mi-a telefonat în timpul luptelor de 
la Timișoara. Prințul Charles și Regele Spaniei 
au luat, de asemenea, legătura cu noi. în 
sfârșit, am schimbat numeroase faxuri cu fostul 
suveran al unei ţări care se elibera, Ţarul 
Simion al Bulgariei. Celelalte guverne abia se 
trezeau... 


- în cursul acestor evenimente, v-aţi recunoscut 
poporul? Sau patruzeci de ani de comunism l- 
au transformat in mod radical? 


- Am reflectat îndelung la acest aspect. Am 
ajuns la concluzia tristă că Ceaușescu a reușit 
să făurească un tip de "om nou”, care din 
nefericire nu seamănă deloc cu ceea ce 
cunoșteam eu despre poporul român. Metoda 
sa s-a sprijinit pe minciună, pe delaţiune și pe 
criticarea grosolană și fără nuanţe a României 
precomuniste. Noua generaţie nu știa absolut 
nimic despre istoria ei. Ceea ce este încă și mai 
grav este faptul că românii sunt astăzi acriţi de 
suferința lor. Ei și-au pierdut bucuria de a trăi, 
se suspectează unii pe alţii. Aș vrea să insist 
asupra acestui punct pentru că, după părerea 
mea, acest lucru nu a fost făcut îndeajuns. 
Dintre toate crimele odioase de 

care s-a făcut vinovat Ceaușescu, aceasta este 
fără îndoială cea mai gravă: el a strivit sufletul 
poporului român. 

Putem vedea în asta o umbră neliniștitoare 
pentru viitor. Dar ici și colo apar semne 
încurajatoare. îmi amintesc că am văzut tineri, 
și chiar soldaţi, care înge- nuncheau și își 
făceau semnul crucii. Religia a fost interzisă 
timp de mai multe decenii, dar acești oameni 
păreau să nu fi uitat nimic. Dacă se va reuși să 
se deschidă perspective în faţa românilor, să 
fie mobilizați asupra unui proiect de 
reconstrucţie care să o rupă definitiv cu 
obiceiurile trecutului recent, atunci ţara 
noastră va fi capabilă de un salt extraordinar. 

Românii au arătat că ei vor, în mod hotărît, 
democraţia și libertatea: ei le poartă în ei 
înșiși. Dorinţa de libertate nu este un 
sentiment care poate fi provocat - sau înăbușit 


-, ci o aspirație naturală, intrinsecă fiecăruia 
dintre noi. 


- Majestatea Voastră consideră la fel ca Silviu 
Bru- can, fostul ambasador român la Naţiunile 
Unite și "eminenta cenușie" a lui Iliescu, că va 
fi nevoie de douăzeci de ani pentru a face din 
România o țară democratică? 


- Totul depinde de modul în care se 
procedează. Dacă se va continua ca până 
acum, va fi nevoie poate de mai mult. Dar dacă 
țara va cunoaşte o ruptură netă cu 
comunismul, dacă ansamblul sistemului se va 
schimba, atunci eu vă garantez că nu va fi 
nevoie nici măcar de o generaţie pentru a trans 
forma această țară. Românii învaţă foarte 
repede. însă cu condiția să simtă că se 
conturează un adevărat proiect de societate. 

Ştiţi, când ai trăit patruzeci de ani sub un 
regim care se fraza pe minciună, pe 
îndoctrinare și pe delaţiune, în mod necesar 
este nevoie de ceva timp pentru a te reo- bișnui 
cu o anumită puritate. Roma nu a fost 
construită într-o singură zi. Principalul obiectiv 
este de a reda încrederea unui popor 
descurajat. Dacă reușim să facem 

asta, restul va urma aproape de la sine. 


Din nefericire, ultimile luni arată că nu 
aceasta este calea pe care mergem. Românii au 
sentimentul că revoluţia lor le-a fost confiscată. 
Ei au răsturnat un dictator abject: ar fi trebuit 
să cadă și sistemul. Dar nu s-a întâmplat așa. 
După atâtea lupte și speranţe, la putere sunt 
aceiași... 

Căci Președintele Republicii, Ion Iliescu, este 


un comunist. Și asta încă din tinereţe. El și-a 
făcut studiile la institutul Molotov din Moscova, 
școala cadrelor de partid. A fost membru al 
Comitetului Central al Partidului Comunist 
Român, responsabil cu ideologia, ministru al 
tineretului... El este prea puternic marcat de 
începuturile sale pentru a se schimba. 
Atitudinea sa din timpul revoluției şi 
interviurile sale demonstrează clar că el nu 
este hotărât să transforme în profunzime 
societatea românească. Când spune, de 
exemplu, că a da pământ ţăranilor ar fi o 
eroare! Cum explică el în acest caz că 
producţia agricolă se află astăzi la cel mai 
scăzut nivel? Că recoltele putrezesc pe câmp? 
Cum vreţi dumneavoastră ca oamenii să 
muncească un pământ pe care nu au siguranţa 
că îl vor stăpâni într-o zi? Atitudinea lui Iliescu 
nu este sănătoasă, ea se înscrie în mentalitatea 
comunistă. 

Se citează ca exemplu de liberalizare a ţării 
reintroducerea multipartidismului: se uită să se 
precizeze că totul este făcut pentru ca să se 
creeze aproape o sută de partide, ceea ce 
diluează forța acestora și nu face decât să 
contribuie la haosul general. Aceasta este 
metoda comunistă. Nu este vorba de 
democraţie, ci de o debandadă politică. 
Gândiţi-vă la perioda de după război: nu erau 
optzeci de partide, desigur, dar tot erau vreo 
zece sau cincisprezece... Fuseseră supranumite 
"ciupercile comuniste”. Astăzi, exact acelaţi 
lucru este în curs de a se produce. 

îmi exprim aceleași rezerve cu privire la 
liberalizarea pieţei, al cărei propovăduitor 
pretinde că este primul ministru Petre Roman 
(prim-ministru în 1990, 

până în septembrie 1991, n.t.). Eu sunt, 


bineînţeles, pentru piața liberă, condiţie sine 
qua non a progresului. însă programul de 
privatizare aplicat de Roman este mai mult 
decât suspect. Vechea nomenclatură este 
singura care a profitat de pe urma lui. Aceasta 
a câștigat milioane la bursa neagră, într-un 
moment în care populaţia este afundată în 
mizerie. 

Este locul aici să reamintim originile 
domnului Roman. Tatăl său, Valter Roman, era 
un comunist înfocat. El s-a căsătorit cu o 
spaniolă, foarte probabil comunistă, apoi s-a 
întors în România, în 1945, și a ajuns general, 
șeful politic al armatei române. Fiul său, Petre, 
este produsul pur al acestui mediu. Copil fiind, 
el nu a auzit decât un singur limbaj, cel al 
comunismului. Am citit recent undeva că la 
întrebarea : "Aţi accepta să trataţi cu Regele?”, 
el ar fi răspuns: “Nu, din cauza educaţiei 
mele.” Cum vreţi dumneavoastră ca un astfel 
de om să poată schimba ţara în mod radical și 
pozitiv? El a rămas mai puţin comunist în fapte 
decât în teorie, desigur, însă cele câteva 
reforme pe care le-a efectuat nu i-au modificat 
atașamentul său profund față de ''valorile” 
acestei ideologii. 


- Dacă vă veți intoarce în România și vă veți 
urca din nou pe Tron, consideraţi că unii 
membri ai ierarhiei Ceaușescu ar trebui 
judecaţi? Care este situația în cazul Iliescu? 


- Nu toţi sunt vinovaţi. Mulţi au fost 
constrânși să se încadreze într-un mecanism pe 
care nici nu îl inventaseră ei și nici nu erau 
beneficiarii lui. Trebuie în astfel de situaţii să 
dai dovadă de înţelegere și să știi să ierţi. Cu 
toate acestea însă, există responsabili pentru 
crimele comise în timpul acestor ultimi 
cincizeci de ani. Deoarece unii dintre ei, în mod 
voit și în cunoștință de cauză, au perseverat în 
a distruge această ţară și în a-i persecuta pe 
locuitorii ei. Există anumite lucruri de care nu 


poti fi absolvit. Este o chestiune de decenţă 

fată de oamenii care au fost uciși sau torturați 

în ceea ce îl privește în mod precis pe 
Iliescu, rea- mintiţi-vă afacerea cu minerii din 
iunie 1990, când Piaţa Universităţii mai era 
încă ocupată de manifestanți. Acești mineri, 
sosiți în număr mult prea mare pentru a se 
putea crede că porniseră la drum în mod 
spontan, au venit, cu trenuri speciale, să 
devasteze orașul, să omoare români, iar la 
televiziune a fost văzut Iliescu felicitându-i cu 
aceste groaznice cuvinte: “Bravo, aţi curăţat 
Bucureștiul!”. Aceste cuvinte au rămas 
întipărite în memoria multora. Un președinte 
sau un șef de stat legitim nu poate incita la 
omor fără a deveni el însuși un criminal. 

înțelegeţi-mă bine: nu este vorba de a 
satisface un spirit de răzbunare. Eu nu am 
intenția să mă întorc în România pentru a 
umple închisorile. Soluţia constă în a pune pe 
picioare o justiţie independentă care să-și facă 
treaba. Cei care au comis crime sau 
malversaţiuni vor trebui să răspundă pentru 
ele în faţa legii. Dacă sunt condamnaţi, vor mai 
putea să facă apel la Rege, care dispune de 
dreptul de grațiere și de comutare a 
pedepselor, conform Constituţiei noastre din 
1923. Insă justiţia este cea care trebuie să 
hotărască în primul rând. înainte de toate, 
trebuie evitate răfuielile arbitrare care ar face 
încă și mai dificilă reconcilierea naţională. 

Eu sunt pentru pacificarea ţării, dar afirm 
aici din nou că există totuși anumite crime care 
nu pot rămâne nejudecate! Cei care mai ţin 
încă frâiele ţării o știu bine, de altfel. Și, 
îndârjirea violentă cu care se opun la 
reîntoarcerea monarhiei se datorează, în parte, 
și acestui fapt... 


CAPITOLUL VII 


O COROANĂ DE REDOBÂNDII 


”Revoluţia” română, chiar dacă trebuie să o 
punem între ghilimele, a făcut să renască 
speranţa la Versoix, reședința familiei regale a 
României. Patruzeci de ani de exil nu au tocit în 
nici un fel dorința sa de a-și regăsi ţara și 
misiunea. Ceasul întoarcerii pare să se apropie: 
dar va mai trebui, totuși, provocat destinul... 

Nu este aceasta o tradiţie de familie? 
Strămoșii lui Mihai I au fost ei înșiși nevoiţi să 
dea dovadă de îndrăzneală pentru a-și pune pe 
cap acea coroană turnată din oţelul tunurilor 
luate de 1^ inamicul turc. în 1866, Carol I a 
sosit incognito la București, coborînd pe Du- 
năre. Șaizeci și patru de ani mai târziu, a fost 
rândul celui de-al doilea purtător al numelui, 
Carol al II-lea, să înfrunte primejdiile la bordul 
unui mic monomotor cu elice. După încă șaizeci 
de ani - istoria este ea, într- adevăr, ciclică? -, 
Regele așteaptă momentul oportun pentru '-'a- 
și lua zborul” spre regatul său. 

Trebuie să fii puţin aventurier sau să ai o 
foarte înaltă conștiință a datoriei, pentru a dori 
să guvernezi România de astăzi. Unii vorbesc 
de sinucidere politică. Este adevărat că 
pericolele sunt imense. Se știe măcar încotro se 
merge? 

Dar Regele Mihai este însufleţit de o 
certitudine: monarhia este o soluție de viitor. 
De o parte, Regele- arbitru garantează 
pluralismul și, deci, democraţia. Pe de altă 


parte, familiile regale nu au descoperit ele Eu- 

ropa comunitară, de care atâta se vorbește 
astăzi, cu câteva secole mai înainte? Prin 
ascendenta sa, Regele Mihai este german, grec, 
englez; soția sa, franceză, italiană, daneză... 
Care alt șef de stat ar putea simboliza mai bine 
deschiderea și reancorarea la Occident a unei 
Românii izolate timp îndelungat pe "'banchiza” 
comunistă? înainte de asta însă, va trebui - în 
mod evident - făcută ordine în “casă”. Atunci 
când instituţiile vor fi stabile și democraţia 
românească recunoscută, atunci ţara va putea 
pretinde să se alăture Comunităţii europene. 
Fără îndoială, în acel moment ea va putea conta 
pe sprijinul Franţei, sora latină mai mare. 

Regele Mihai I al României este conștient de 
dificultăţile care îl așteaptă. El privește 
întoarcerea sa ca pe o aventură exaltantă, dar 
mai ales ca pe o datorie. Se spune că 
integritatea și simțul moral nu au drept de 
cetate în politică. Dar nu trebuie să sperăm că 
aceste virtuţi vor sfârși prin a triumfa? 
Bazându-se pe o popularitate din ce în ce mai 
mare, Regele Mihai știe că destinul, care nu l-a 
cruțat, are o datorie faţă de el. 


x 
x x 


- La un an după căderea lui Ceausescu, v-aţi 
hotărât să vā íntoarceți în tara Majestății 
Voastre. Când ați luat această hotărâre? 


- La început fusese prevăzut pentru 1990, de 
Paște. Aflând că ambasadorul român la Paris, 
domnul Paleo- logu, pe care îl cunoșteam după 
nume - el aparţine unei vechi familii românești 
-, nu părea să se opună cauzei mele, l-am 
invitat la Versoix. 


Aici, l-am informat că luasem hotărârea de a 
mă duce în România, de Paște. Nu i-am cerut 
autorizaţia de a efectua acestă călătorie - eu nu 
aveam de ce să o fac -, dar l-am rugat să 
transmită informaţia guvernului său. 

Câteva zile mai târziu, ambasadorul României 
la 

Berna a venit să mă vadă pentru a pune la 
punct problemele de viză și de pașaport. Totul 
părea să fie în ordine. Dar, în ultimul moment, 
când tocmai mă pregăteam să urc într-un zbor 
regulat spre București, autorităţile române mi- 
au anulat viza. Cuprins deodată de o teamă 
vecină cu panica la gândul de a mă vedea de- 
barcând în România, guvernul declarase 
inoportună călătoria mea, deoarece survenea în 
perioada electorală... 

Eu nu spun că apariţia mea acolo nu ar fi 
avut o influență asupra populaţiei. Dar de aici 
până la a considera călătoria mea ca o tentativă 
de restaurare... Tara avea la acea vreme alte 
griji decât cea de a alege între un regim sau 
altul. 

După acest dezamăgitor eșec, am mai lăsat 
să treacă vreo câteva luni. La Crăciun am făcut 
o nouă tentativă. Vroiam să mă duc la 
mănăstirea de la Curtea de Argeș, unde sunt 
înmormântați bunicii mei, iar apoi la Timișoara, 
orașul de unde pornise mișcarea insurecţională 
cu un an înainte. Doream să mă reculeg și să 
mă rog pentru victimele represiunii în 
Catedrala cea mare. 

De aceea, am hotărît să nu îl informez pe 
ambasadorul român la Berna, ci să procedez în 
alt fel. în decembrie 1990, fiica mea, Prinţesa 
Margareta, se afla la București. Discutasem 
îndelung împreună despre oportunitatea venirii 
mele în România și stabilisem că îl va informa 


pe Petre Roman cu privire la aceasta. Marga- 
reta a obţinut fără dificultate o audienţă. Primul 
ministru a ascultat-o și s-a mulțumit să 
decreteze că "nu era momentul potrivit”. Dacă 
era să te iei după ei, niciodată nu era potrivit 
momentul... 

”- Porţile României sunt ele oare închise 
pentru Rege?” a întrebat Margareta. 

”- Nu, bineînţeles”, a răspuns primul 
ministru, fără entuziasm. 

Fiica mea m-a chemat de îndată la telefon 
pentru a-mi raporta această convorbire. 

”- Sosesc!” am exclamat eu imediat. 

Prinţesa i-a adresat deci lui Petre Roman o 
scrisoare urgentă pentru a-l informa de sosirea 
mea, fără a-i da 

totuși prea multe amănunte. Se pare cănua 
primit-o decât după opt zile. întrucât obiectivul 
meu nu era nici să provoc guvernul, nici să dau 
naștere la tulburări dăunătoare ţării, am redus 
durata călătoriei mele la douăzeci și patru de 
ore în locul celor trei zile prevăzute iniţial și mi- 
am limitat programul deplasărilor la Curtea de 
Argeș, la mormintele strămoșilor mei. Contrar 
celor povestite de unele persoane după aceea, 
nu aveam alt scop decât acela de a mă închina 
în fața mormântului strămoșilor. Atunci când 
anunţ ceva, am obiceiul să respect cele spuse. 


- Aveați o viză? 


- Nu. Eram titularul unui pașaport diplomatic 
danez și consideram că pot obţine viza pe loc, 
la București. Autorităţile române au inventat 
după aceea că această procedură nu este 
posibilă, ceea ce este total fals. 

Evitând zborurile regulate, noi am închiriat 


un avion particular la Geneva. In felul acesta, 
nu eram obligaţi să facem cunoscută identitatea 
pasagerilor, ci doar pe cea a persoanei care 
inchinase aparatul. Am dat numele unui 
fotoreporter dintre prietenii noștri care a 
acceptat să ne ajute. în felul acesta, nimeni nu 
știa cine se afla la bord la plecarea din Geneva. 

Am decolat de la Cointrin (Geneva, n.t.) în 
ziua de Crăciun, după amiază. Şase persoane 
luaseră loc în cabină: soția mea - Anne, fiica 
mea - Prințesa Sofia, secretarul meu român, un 
membru al gărzii personale - englez, acel 
fotoreporter și cu mine. 

In momentul plecării, eram cu toţii foarte 
tăcuţi, cufundaţi în gânduri. De altfel, în tot 
timpul călătoriei am vorbit foarte puţin. După 
două ore de zbor, avionul a început să coboare 
spre București. Printr-o spărtură în stratul de 
nori, am văzut deodată apărând culmile 
înzăpezite ale Carpaţilor. Inima mi-a tresărit. 
După patruzeci și trei de ani de exil, aveam, în 
sfârșit, să pot călca din nou pe pământul ţării 
mele! 

Tumul de control al aeroportului 
internațional Oto- peni era informat de sosirea 
noastră. Adică, se știa că avionul vine din 
Elveţia, dar nu se cunoștea că Regele României 
se afla la borduLsău. Avionul nostru a aterizat 
fără probleme și un microbuz a venit să ne ia 
pentru a ne conduce la aerogară. 


- Când ati coborit din avion, nu ați simțit 
dorința de a săruta pământul? 


- Este puţin cam teatral, prea demonstrativ, 
după părerea mea. Şi apoi, la drept vorbind, mă 
întrebam care va fi primirea ce ni se rezerva. 


Căci, imediat ce am coborit din avion, vestea 
sosirii noastre s-a răspândit cu iuțeala vântului. 

în aerogară, am fost primiţi de un bărbat 
destul de înalt, șeful aeroportului, care fusese 
anunţat în grabă. El ne-a instalat în salonul de 
onoare și ne-a informat c ”""ajele noastre nu 
vor fi controlate. Cred că nu îi e. iferentă cauza 
noastră. I-am înmânat pașapoartele noastre pe 
care mi le-a restituit ștampilate cum se cuvine, 
după patruzeci și cinci de minute. De aseme- 
nea, el mi-a eliberat o foaie numerotată pe care 
erau înscrise durata și destinaţia șederii 
noastre. în definitiv, totul se petrecea cât se 
poate de normal și de cordial. 

Nu era prea multă lume care să salute 
sosirea noastră, doarece aeroportul funcţiona 
cu  încetinitorul, din cauza unei greve a 
personalului de la sol. Doi soldaţi de gardă mi- 
au adresat salutul militar. Apoi, dincolo de sala 
vămii, vreo treizeci de lucrători ai aeroportului 
au zenit înspre mine și au început să aplaude. 
Le-am urat tuturor un Crăciun fericit și apoi m- 
am îndreptat spre ieșirea din aeroport unde ne 
așteptau patru automobile închiriate. 

Eram pe punctul de a demara, când un 
bărbat a ţâșnit din aeroport. Ne-a spus că are 
nevoie de pașapoartele noastre, "pentru o 
ultimă formalitate”. Puțin surprins, nu am avut 
ce face altceva decât să i le dau. 

Am lăsat două persoane la faţa locului pentru a 
recupera documentele noastre de călătorie și 
am plecat în direcţia Bucureștiului. 

De organizare se ocupase o doamnă care le 
primește pe fiicele mele, atunci când acestea 
vin în România. Deoarece, începând cu 1990, 
fiicele mele au primit autorizaţia de a veni în 
țară. Doamna care ne primea alertase presa 
care era prezentă la întlânire: se aflau acolo 


numeroși ziariști străini, printre care o echipă a 
Canalului unu al televiziunii franceze - TF1 - 
care avea să joace ulterior un rol... 

Ne-am dus la această doamnă pentru a 
aștepta acolo veşti despre  pașapoartele 
noastre. Abia ajunşi la ea, am primit un apel 
telefonic prin care eram informați că 
formalitățile privind pașapoartele vor lua mai 
mult timp decât se prevăzuse şi că era 
preferabil să îmi continui călătoria. Fără a mai 
aştepta altceva, am pornit deci la drum spre 
Curtea de Argeș. Regina și cu mine ne aflam în 
a doua mașină, pe bancheta din spate, iar fiica 
mea luase loc între noi. 

După o oră, ajunși la aproximativ nouăzeci de 
kilometri de Bucureşti, am fost opriți la intrarea 
în Pitești de ceva ce părea a fi un accident. Un 
stâlp de telegraf îndoit bara şoseaua. Erau 
acolo două sau trei mașini de poliție și vreo 
douăzeci de vehicule civile. 

Automobilul nostru abia s-a oprit și în faţa 
noastră au apărut nişte bărbați, cu pistoale 
mitralieră în mâini. Dar, în aceeași clipă, primii 
ziariști care ne urmau au venit în fugă. Cei de 
la TF1 au îndreptat un proiector asupra acelei 
scene și și-au pus în funcţiune camera de 
filmare. Poliţiștii - căci polițiști erau - și-au lăsat 
armele în jos, înainte de a le face să dispară. 
Fără intervenţia acelor ziariști nu știu ce s-ar fi 
întâmplat... 

Un colonel de poliţie a înaintat spre noi și ne- 
a ordonat cu brutalitate să ne intoarcem la 
Otopeni pentru a ne lua pașapoartele. El ne-a 
acuzat de a fi trecut frontiera în mod fraudulos. 
Am discutat timp de mai mult de două ore, la 
lumina farurilor, înconjurați de siluete 
amenințătoare. 

La ora unsprezece seara, în disperare de 


cauză, noi am făcut în cele din urmă cale 
întoarsă escortaţi de numeroase vehicule ale 
poliției, toate cu girofarurile în funcţiune. 
Echipa de ziariști urma acest cortegiu, care 
sporise în mod considerabil de la venirea 
noastră. 

Deodată, situaţia a devenit tensionată. în loc 
să o ia în direcţia aeroportului, polițiștii ne-au 
antrenat pe un drumeag, în plin câmp. Atunci 
când mi-am dat seama de acest lucru, am cerut 
imediat șoferului să oprească și să întoarcă. 
Abia începuse el această manevră că vreo zece 
mașini au apărut din întuneric pentru a ne 
bloca orice cale de retragere. Fiica mea și 
secretarul meu au ieșit pentru a se angaja în 
discuţii. Acestea au durat... până la ora patru 
dimineaţa! 

Un general de Securitate, aparţinând 
departamentului pentru vize al Ministerul 
Afacerilor Externe a venit în mod special de la 
București, în civil. El a declarat că vrea să stea 
de vorbă cu "domnul Mihai”. Am răspuns că 
acceptam să îi vorbesc, însă la aeroport, nu în 
mijlocul câmpului. Omul de la Securitate a 
dispărut. 

După aceea, s-a prezentat un general de 
aviaţie: primisem autorizaţia să pornim din nou 
înspre aeroportul Otopeni. Când am ajuns în 
dreptul aerogării, ni s-a interzis să coborâm din 
mașină. Apoi, am fost informaţi că un avion 
militar românesc avea să ne ducă înapoi în 
Elveţia. Această știre a declanșat protestele 
noastre. Ce se întâmplase cu aparatul nostru? 

Generalul a pretins că echipajul care ne 
adusese în România era "beat mort”, deci 
incapabil să își reia zborul. Această explicaţie ni 
s-a părut, bineînţeles, foarte puţin verosimilă, 
mai ales atunci când îi cunoști pe elveţieni... 
Mai târziu am aflat că piloţii fuseseră 
sechestraţi și ţinuţi “la secret” într-o încăpere a 
aeroportului. Te- mându-se, fără îndoială, că noi 
vom încerca să aterizăm într-un alt oraș din 
România, autorităţile române refuzau să ne lase 
să ne urcăm din nou în aparatul nostru. 


Prin geamul întredeschis al mașinii, îl auzeam 
pe general debitând o serie întreagă de 
absurdităţi, afirmând de exemplu că noi 
violaserăm spaţiul aerian ro- 

mânesc. 

Ziariștii se strânseseră în jurul mașinii mele, 
insistând să mă adresez lor. Am explicat, în 
câteva cuvinte, ceea ce se petrecuse. în acest 
timp, fiica mea cea mare, Prinţesa Margareta, 
se dusese la București să îl trezească pe 
ambasadorul danez, pentru ca acesta să intre în 
legătură cu Petre Roman. Primul ministru s-a 
dovedit a fi imposibil de găsit. Totuși, el este, 
desigur, cel care a luat hotărirea expulzării 
mele. Se pare că nu a făcut un secret din asta 
în cursul unei călătorii particulare în Spania. în 
orice caz, un ordin de această natură venea în 
mod obligatoriu de foarte sus: era o hotărâre 
prea importantă pentru ca iniţiativa să fi fost 
luată de câţiva funcţionari izolaţi. Roman sau 
Iliescu... în fond, nu are nici o importanţă, însă 
amândoi erau la curent cu sosirea mea. 

Când Margareta s-a întors la aeroport, poliţia 
i-a interzis să vină să mă îmbrăţișeze. Noi 
fiiseserăm conduși pe pistă, iar fiica mea se afla 
pe o terasă. Deodată, am văzut apropiindu-se 
un avion românesc, de construcţie sovietică. 
Eram literalmente încercuiți de poliţie. O voce 
a spus: 

Dacă nu vă grăbiţi să plecaţi, noi avem și 
alte mijloace de a vă face să urcați în acest 
avion...” 

în timp ce ne aflam pe pasarelă, secretarul 
meu l-a văzut pe un colonel care venea 
fluturând pașapoartele noastre. înainte de a ni 
le înapoia, ofițerul care îl deschisese pe al meu 
a șoptit unui poliţist la ureche: 

Priviţi, este ștampilat bine. De fapt, totul 


era în ordine; de la început!”. 

Eram atât de dezgustaţi de reaua credinţă a 
tuturor acestor oameni încât nu mai aveam 
decât un singur gând în minte: să isprăvim cât 
mai repede cu această poveste. Am decolat la 
ora șase fără un sfert dimineaţa. Aventura 
noastră în România nu durase, cu totul, decât 
douăsprezece ore... 


Dispunând de vreo douăzeci de locuri, 
avionul era un model vechi, foarte puţin 
confortabil. încălzirea era 

defectuoasă. Ne era frig și foame, căci nu 
mâncaserăm nimic de la aterizarea noastră în 
România. în plus faţă de cei șase membri iniţiali 
ai expediției’, se mai aflau trei civili în cabină, 
după toate-aparenţele agenţi ai Securităţii, cu 
chipurile lipsite de orice expresie. Unul dintre 
ei a binevoit, totuși, să ne servească câte o 
ceașcă de cafea... 

Nu am schimbat nici zece vorbe în timpul 
călătoriei de întoarcere. Eram cu toţii în stare 
de șoc, în special prinţesa Sofia, care plângea 
în hohote. Nu pentru că îi fusese frică, ci pentru 
felul umilitor în care fusese tratat tatăl ei. 

Avionul românesc nu a aterizat la Cointrin, ci 
la Zurich. Am protestat de îndată pe lângă 
reprezentanta companiei naţionale românești, 
cerând un avion pentru Geneva. Foarte 
încurcată, această persoană ne-a oferit în cele 
din urmă bilete de clasa întâi pentru primul 
zbor cu destinaţia Geneva. 

între timp, fotoreporterul care ne însoţise a 
telefonat la societatea care ne închinase 
avionul. înainte ca el să fi avut timpul să dea 
vreo explicaţie, a fost întrebat: "Dar unde 
sunteți? Avionul dumneavoastră tocmai s-a 
întors și dumneavoastră nu erati în el...”. Plecat 


la o oră și jumătate după noi, avionul sosise cu 
cinci minute înainte, un adevărat record pentru 
niște piloți despre care ni se spusese că ar fi 
fost beti morți... 

De asemenea, reporterul își chemase și el la 
telefon confrații din Geneva. Așa că la aeroport 
ne așteptau vreo douăzeci de ziariști. l-am 
recunoscut pe câţiva dintre ei și am stat de 
vorbă timp de cinci minute. Apoi, soţia mea, 
prinţesa și cu mine ne-am retras, epuizați. 
încercarea noastră eșuase. 


- Presa internațională ă acordat un spațiu larg 
acestei intoarceri ratate in România. In fond, 
faptul v-a făcut poate mai bine cunoscut de 


către români, sensibilizâd totodată 
străinătatea... 

- Este exact. Am fost eu însumi destul de 
mirat de amploarea acordată acestei 
eveniment. Pentru prima dată, ocupam prima 
pagină în Herald Tribune. Această a doua 
încercare de întoarcere în România a trezit, 
într-adevăr, interesul publicului și i-a pus într-o 
oarecare încurcătură pe guvernanţii români. 
Felul în care fuseserăm trataţi nu constituia o 
publicitate prea glorioasă pentru pretinsa lor 
democraţie”. în fond, toată afacerea s-a întors 
repede împotriva regimului, iar eșecul nostru s- 
a transformat într-o victorie morală foarte 
clară. Dacă ar fi să dăm crezare zvonurilor, 
Petre Roman ar fi declarat că a fost "cea mai 
mare gafă” pe care a făcut-o. 

în România, lumea a putut să vadă imaginile 
expulzării noastre la televiziune. Fuseserăm 
filmati de un operator român. Ceea ce nu 
dovedește însă absolut deloc că ar exista vreo 
libertate a presei în România: acest reportaj era 
menit să dea o imagine negativă a Regelui. într- 


adevăr, s-a încercat răspândirea unui mare 
număr de zvonuri false referitoare la mine și la 
sensul vizitei mele. Toată lumea a luat parte la 
această acţiune, de la ministrul de interne la 
cel al afacerilor externe, trecând prin 
purtătorul de cuvânt al Președinției. Ei au 
pretins că în bagajele mele fuseseră găsite vreo 
sută de drapele și de steme regale. Mai mult 
încă: s-a spus că dispuneam de o unitate 
militară în valea de la Sinaia, gata să treacă la 
săvârșirea unei lovituri de stat! 

Totul era atât de grosolan, încât mulţi români 
au fost șocați de felul în care fuseserăm trataţi. 
Aceasta a contribuit, desigur, la a le deschide 
ochii asupra pretinsei “liberalizări' a regimului. 
Mai multe partide politice, printre care partidul 
liberal, și cel al independenţilor au protestat în 
mod foarte ferm împotriva atitudinii guvernului 
pe care au calificat-o, între altele, de “anti- 
crești- nească”. Vizita mea nu avusese doar loc 
în seara de Crăciun? 


Am ţinut, totuși, să răspund la minciunile 
guvernului român. Am întocmit deci un raport 
în care am rela- 

tat această zi, respectând cu stricteţe adevărul 
faptelor. L-am adresat tuturor șefilor de stat din 
Europa. Doi dintre verii noștri au comunicat 
conţinutul acestui raport ministerelor lor de 
externe. Am primit răspunsuri de la consilierul 
lui Vaclav Havel, președintele cehoslovac, de la 
prinţul Schaetzenberg și de la Lech Walesa, 
șeful statului polonez. Ei mă încunoștințau, la 
modul laconic, că primiseră memorandumul 
meu și că luaseră notă de el. 

Am solicitat, de asemenea, întrevederi. în 
Anglia, am fost primit de un membru al Foreign 
Office-ului. în Statele Unite, am avut acces în 


locuri care îmi fuseseră până atunci închise, de 
exemplu Departamentul de Stat. I-am întâlnit 
acolo, în toamna lui 1991, pe responsabilii 
serviciilor care se ocupau de Europa de Est. Nu 
am vorbit despre situaţia actuală din România, 
situaţie pe care ei o cunosc bine, ci despre 
viitor. M-au interogat punct cu punct asupra 
celor ce mi le propuneam să fac în materie de 
constituţie și de garanţii democratice, dacă mă 
voi întoarce în ţara mea. 

Spre marele meu regret, nu am avut nici o 
convorbire cu George Bush, dar am întâlnit 
totuși personalităţi interesante, cum ar fi fostul 
secretar de stat, generalul Haig, care se 
menţine la curent cu politica americană, chiar 
dacă a părăsit primul plan al scenei. El este 
foarte favorabil cauzei noastre, nu din 
convingere monarhică, ci pentru că el vede în 
aceasta condiţia unei schimbări reale în 
România. 

Eforturile mele diplomatice s-au îndreptat, de 
asemenea, natural, și spre Parlamentul 
european. Am fost primit de două ori la 
Strasbourg. Prima oară în cursul verii anului 
1991, pentru a ţine o conferință cu privire la 
situaţia din ţara mea; a doua oară în acest an 
(1992, n.t.) pentru a lua parte la un dejun cu 
domnul Giscard d'Estaing și cu parlamentarii 
grupului său, englezi sau germani. Fostul 
președinte francez vroia informaţii despre 
România. l-am spus că aș vrea mai ales să cu- 
nosc informaţiile de care dispunea el. A 
zâmbit... Mi s-a părut sincer în această căutare 
a adevărului cu pri- 

la realitatea politică din ţara noastră. în orice 
caz, el s- a arătat foarte interesat de ceea ce 
puteam să li spunem noi, Regina Anne, Prinţesa 


Margareta și cu mine. 


- Și cum a reacţionat președintele Republicii 
Franceze, domnul FranQois Mitterrand? 


- îi adresasem și lui o dare de seamă asupra 
călătoriei mele în România. Nu mi-a răspuns. 
Singurul semn pe care l-am primit vreodată de 
la președintele Mitterrand a sosit atunci când i- 
am adresat o copie a discursului pe care l-am 
pronunţat la Institutul francez pentru relaţiile 
internaţionale, de la Paris. Șeful său de cabinet 
mi-a mulțumit pentru copia trimisă... 

în septembrie 1991, cu ocazia unei vizite 
particulare în Franţa, am putut să mă întreţin 
cu majoritatea liderilor opoziţiei. însă nici un 
mesaj nu mi-a parvenit nici de la Quai d'Orsay, 
nici de la Matignon, nici de la Elysee (sediile 
Ministerului de Externe, al primului ministru și, 
respectiv, al președintelui Franţei, n.t.). Micul 
comitet care organizase venirea mea a adresat 
o cerere ministrului apărării, Pierre Joxe, 
pentru a-mi acorda autorizaţia de a vizita 
Școala de Război, unde fuseseră formaţi mulţi 
ofițeri români. Această permisiune mi-a fost 
refuzată... 

Prin ajutorul său umanitar, poporul francez a 
dovedit din plin că nu a rămas indiferent la 
soarta României: francezii au trimis camioane 
tixite cu produse de primă necesitate, precum 
și alte ajutoare urgente. Atitudinea guvernului 
francez, însă, inspiră mai puţină încredere. 
Atunci când președintele republicii s-a dus la 
București, la scurt timp după revoluţia română, 
eu nu am vrut să reacţionez. Se spune că 
președintele Mitterrand era foarte preocupat 
de locul său în Istorie. Ei bine, Istoria va judeca 
dacă această călătorie a contribuit într-adevăr 
la democratizarea României. Dar ceea ce pot eu 
spune încă de acum, este faptul că, în România, 
mulți tineri nu au înţeles prea bine de ce 
Franţa, 

țară a libertăţii, acorda garanţia sa unui regim 
atât de puţin democratic ca cel al lui Iliescu. Ei 
ar fi preferat ca ea să îi ajute să se familiarizeze 
cu mecanismele democratice, prin favorizarea - 
de exemplu - a schimburilor de studenţi între 
cele două ţări ale noastre. 

în general - și Franţa nu este singura în cauză 
-, trebuie să fim foarte atenţi la tot ce ar putea 
să apară ca un ajutor acordat unei guvernări 
încă insuficient de clar definite sau 
contestabile. Când se oferă o garanţie, aceasta 
nu este neapărat în interesul țării respective. 
Călătoria preşedintelui Mitterrand a fost 
interpretată ca semnul unei recunoașteri de 
către Franța a unui nou regim despre care se 
ştie astăzi că nu este cu adevărat anticomunist! 

Franța, dar și alte ţări, desigur, îmi dă 
senzația că nu a înțeles bine aspiraţiile 
poporului român. Sau, dacă preferați, că a 
supraevaluat capacitatea actualului regim de a 
satisface aceste aspirații. 


- Această insatisfactie populară explică ea, în 
ochii Majestății Voastre, "venirea” minerilor la 
Bucuresti, în septembrie 1991, sau este vorba, 
cum a afirmat Petre Roman, de un "puci 
neocomunist”? 


- Neocomunistul este el! Minerii au fost 
chemati în capitală în scopuri în mod evident 
politice. După părerea mea, ei au fost folosiţi 
pentru a înăbuși manifestaţiile celor care, la 
început, vroiau să o sfârșească cu comunismul. 
Totuși, lucrurile nu sunt chiar atât de simple: 
nemulțumirea minerilor este reală și profundă; 
ei au condiţii de muncă înspăimântătoare, 
condiţii de viaţă care nu sunt nici ele mult mai 
bune. La București, cu ocazia celei de-a doua 
intervenţii a lor, ei l-au atacat pe Roman, dar 


asta nu înseamnă că l-au cruțat pe Iliescu, 
despre care se spune totuși că îi chemase în 
ajutor. Dacă ei au venit, convocați’, pentru a 
face să înceteze dezordinea, au vrut totodată 
să-și facă cunoscută existenţa. 

în orice caz, minerii nu sunt miliția fascistă 
pe care unii au vrut să o vadă în ei. Ei erau într- 
adevăr exasperaţi de dezordinea care domnea 
la București. Dacă puterea nu face nimic pentru 
a menţine ordinea, ea își asumă riscul unei 
explozii sociale. 


- Majestatea Voastră crede că Securitatea a 
dispărut cu desăvârșire? 


- Absolut deloc. Este chiar mai rău decât 
înainte. Pe timpul lui Ceaușescu, Securitatea 
constituia un eșalon bine închegat și toată 
lumea era la curent cu activităţile ei. După 
revoluţie, guvernul a spart acest sistem, 
păstrându-i totodată elementele componente. 
Acestea sunt astăzi împrăștiate prin ţară. 
Nimeni nu le cunoaște, dar ele sunt prezente 
peste tot. Chiar garda lui Iliescu este compusă 
din foști membri ai Securităţii. 

în teorie, acești agenţi sunt controlaţi de 
către Ministerul de Interne și de către un nou 
Serviciu Român de Informaţii. De fapt, este 
vorba pur și simplu de spionaj și de continuarea 
terorii. Ei îi ameninţă pe locuitori, îi urmăresc 
până și în locuinţele lor, îi brutalizează. Nimic 
nu s-a schimbat. 

Atunci când fiicele mele se duc în România, 
ele sunt în mod constant urmărite de niște 
necunoscuți. Telefonul este în general sub 
ascultare: se aud zgomote suspecte pe linia 
telefonică. Există pe această temă bancuri care 


arată nepriceperea oamenilor Securităţii, într-o 
zi, ridicând receptorul, fiica mea a auzit conver- 
sația pe care o avusese cu o jumătate de oră 
înainte la același aparat. ''Spionii” încurcaseră 
butoanele: dăduseră drumul la banda cu 
înregistrarea anterioară! Altă dată, eram eu 
însumi în legătură cu o personalitate din opozi- 
tie când am fost întrerupţi. Fac numărul din 
nou și las să sune până când îmi răspunde o 
voce necunoscută. Aceasta mă informează că 
am nimerit la serviciul de ascultare a 
telefoanelor! Interlocutorul meu nu s-a mai 
putut folosi de telefon decât după trei zile. 

Din nefericire, Securitatea este departe de a 
fi întotdeauna atât de nepricepută. Când se 
pune problema să îi facă pe oameni să 
vorbească, eu vă garantez că situaţia nu mai 
este câtuși de puţin hazlie... 

în România, mai există încă deţinuţi politici. 
Schimbarea nu a fost decât de faţadă. Ambianţa 
este nesănătoasă. Românii sunt, în continuare, 
terorizaţi. Dreptul de a deţine pașaport este 
restabilit, dar este practic imposibil să ieși din 
România. Sute de mii de români au optat totuși 
pentru fuga din ţară, în mod clandestin, fără 
viză, fără nimic... 


- Astăzi, România ar putea să se redreseze în 
planul economic, înainte de a lichida 
ambiguitatea care apasă asupra naturii 
regimului sãu? 


- Nu, ţara nu va putea să se redreseze atâta 
timp cât își va menţine actualii guvernanti. Eu 
nu spun că, în guvernul actual, nu ar fi și câţiva 
membri care să fie cinstiţi și de bună credinţă. 
însă noi avem nevoie să facem să triumfe o 


regenerare morală fără de care nu se va realiza 
progresul. 

Cel mai greu este să se asigure un proces 
democratic plecând de la ruinele unui sistem 
perimat. Cum să creezi instituții democratice 
într-o ţară obișnuită cu totalitarismul și cu un 
centralism fără limite? După părerea mea, 
numai crearea unei societăţi civile ar putea 
oferi infrastructura necesară realizării unei 
opere de transformare profundă, în plan 
economic și politic. De nașterea unei astfel de 
societăți depinde, cu siguranţă, viitorul 
României și capacitatea sa de a trece peste di- 
ficultăţi. 

Căci ne așteaptă o muncă imensă. Să nu ne 
ascundem în faţa realităţii: șomajul este în 
continuă creștere, ţara este ameninţată de 
penuria de alimente, tinerii aduși în stare de 
mizerie vagabondează pe străzi, Capitala și 
peisajele sunt mutilate, agricultura este 
descompusă... Cum să ieși din această situație? 

Trebuie să începem prin a recâștiga 
încrederea naţiunilor occidentale, pentru a 
atrage investiţiile în ţara noastră. însă, această 
încredere nu va' putea fi dobândită decât atunci 
când ţara va avea un regim stabil. Noi vom 
utiliza aceste investiţii pentru a ne moderniza 
industria şi agricultura. Va trebui, de 
asemenea, să revizuim politica de pregătire 
profesională, care nu este absolut deloc 
adaptată cererii de pe piaţa muncii. în sfârșit va 
trebui să redăm românilor gustul iniţiativei, 
ceea ce, în mod necesar, trece prin privatizarea 
mijloacelor de producţie. Cum se poate oare 
imagina că o unitate agricolă poate fi rentabilă 
și competitivă dacă acei care o exploatează nu 
sunt proprietarii ei? 

Pe de altă parte, epuizarea unei industrii 


depășite impune crearea de noi locuri de 
muncă, iar locurile de muncă, în ansamblu, 
necesită în mod imperios crearea unui sistem 
de asigurări sociale. 

Nu este suficient să elimini subventiile de 
stat sau să mărești preţurile cu amănuntul, 
trebuie creat un mediu ambiant favorabil 
dezvoltării unei economii de piaţă. Ceea ce 
implică o reducere a rolului monopolurilor de 
stat. Ştiţi, eu nu cred într-o a “treia cale” între 
o economie dirijată în care statul este 
omniprezent și o economie de piaţă. 

Sunt atâtea probleme, încât nu se știe cu care 
trebuie început. Cu atât mai mult cu cât nu se 
poate trata totul în același timp. Noi suntem 
obligaţi să stabilim care sunt priorităţile. Este 
însă inutil să ne amăgim: ceea ce economia 
planificată a distrus în timp de decenii nu poate 
fi reconstruit în câteva luni. Pentru a pune ţara 
din nou pe picioare, va fi nevoie de cel puţin 
zece ani de muncă! 


- Prima dintre priorități nu este evitarea 
penuriei de alimente? 


- Această penurie este, înainte de toate, o 
problemă de reglementare și de repartiție a 
producției. Există, de 

exemplu, un parc însemnat de camioane în 
pană, imobilizate din cauza lipsei de piese de 
schimb. Deci, distribuţia se face prost. Așa că 
țăranii vin să-și vândă produsele la oraș cu 
căruțele. Ei practică preţuri de speculă și 
determină dezvoltarea unei piețe paralele. 
Acesta este un sistem arhaic, care trebuie 
revizuit. 

Eu aș vrea, înainte de toate, să favorizez 


dezvoltarea unei agriculturi private. Bunicul 
meu o înfăptuise după primul război mondial 
prin acordarea de pământ ţăranilor care 
luptaseră pentru independența României Mari. 
Aceste pământuri au fost ulterior confiscate de 
către regimul comunist. 

Astăzi, ţăranii dispun de câte un petic 
minuscul de pământ care nu poate, în nici un 
caz, să constituie o bază pentru ca agricultura 
să demareze din nou. Trebuie ca ei să poată 
munci un pământ care le aparţine, dacă vrem 
să modernizăm producţia agricolă și structurile 
ei. Pentru a avea o agricultură competitivă, este 
nevoie ca agricultorii să știe pentru ce 
muncesc. 

în această reîmpărțire a pământurilor există, 
însă, două riscuri care trebuie evitate: 
concentrarea și opusul ei, fărâmițarea. în mod 
evident, nu este lucru ușor. Trebuie să veghem 
ca fiecare să poată accede la proprietate, dar să 
limităm în același timp fărâmițarea în loturi 
mici a pământului, așa cum ea s-a mai produs și 
în trecut. într-adevăr, odinioară, la moartea 
unui ţăran, pământul său era împărţit între 
copiii acestuia. După câteva generaţii nu mai 
rămâneau decât niște parcele ridicol de mici. 
Pentru a duce la bun sfârșit reforma agrară în 
zilele noastre, este neapărat necesar ca Minis- 
terul Agriculturii să se arate pe cât de ferm, pe 
atât de impartial în problemele de succesiune și 
de împărţire a pământului. 

Vor trebui, de asemenea, restituite casele, 
dar aceasta este o problemă mai complexă. 

De altfel, distrugerile ordonate de Ceaușescu 
nu s-au limitat la sate. Se știe că el a dispus 
demolarea celor mai frumoase cartiere ale 
Bucureștiului pentru a înălța spre gloria sa 
palate inutile și bulevarde grotești prin 


- 195 - 


O DOMNIE ÎNTRERUPTĂ 


lipsa lor de măsură. Dar, din păcate, cred că ar 
costa prea mult să se schimbe totul. Totuși, va 
trebui să încercăm să corectăm această enormă 
eroare arhitectura-! lā. Şi, în general, trebuie să 
ne întoarcem la o protecţie a patrimoniului 
nostru și a mediului înconjurător. 

Fiicele mele au abordat deja problema 
refacerii bisericilor. Ele au luat legătura cu 
mari arhitecţi de toate naţionalităţile care au 
studiat posibilităţile de salvare a ceea ce a mai 
rămas din patrimoniul religios al României. La 
București, Ceaușescu a demolat vreo douăzeci 
de biserici din secolele XVII și XVIII. Este un 
sacrilegiu. Câteodată mă tem că nu îmi voi mai 
putea recunoaște Capitala... 


- O altă problemă care a sensibilizat foarte mult 
opinia publică occidentală: soarta copiilor 
români. Nu este cumva, și în cazul acesta, prea 
târziu pentru a interveni? 


- Nu există decât un termen pentru a traduce 
dezgustul meu: ceea ce au făcut Ceaușeștii este 
o mârșăvie! Ei erau obsedaţi de ideea de a spori 
întruna rata de natalitate. Orice formă de 
contraceptie era strict interzisă. Ceușescu 
impusese ca la examenele ginecologice să fie 
prezent un poliţist pentru a împiedica orice 
avort clandestin. Rezultatul: nefiind în măsură 
să îi hrănească, românii și-au abandonat, în 
masă, copiii. Acest fapt a condus la o situaţie pe 
care o consideram lichidată de două secole: 
orfelinate sordide,  traficuri de  adopţiune 
rușinoase și, pentru a pune capac, un val de 
contaminări cu SIDA. Copiii români au fost 
trataţi ca niște animale. lar Ceaușeștii au tras 
foloasele. Este revoltător, monstruos. 

Acum, va trebui redresată situaţia. Va fi greu. 
Avem nevoie de mulţi bani pentru a renova sau 
a reconstrui clădirile și instituţiile destinate 
copilăriei rănite. Asociaţiile de voluntari, din 
Occident cât și din ţară, înfăptuiesc o muncă 
remarcabilă, dar aceasta este încă 

insuficientă. în timpul războiului, spitalele 
noastre se numărau printre cele de primă clasă, 
iar acum, în ce stare de deteriorare au ajuns 
ele? Este urgent să se asigure personalul de 
îngrijire, materiale mai bune și o pregătire mai 
bună. Pentru medicii și infirmierele din marile 
spitale bucureștene, lucrurile mai merg cum 
mai merg, însă pentru ceilalţi, cei care se află 
în regiuni mai izolate, situaţia este cumplită. 

Prinţesa Margareta se ocupă foarte mult de 
acest domeniu. Ea se află în fruntea unei 
importante fundații care finanţează, între 
altele, două proiecte pilot: un dispensar în 
Moldova și un altul la București, pentru a aduce 
materiale, a reconstrui dispensare și a asigura 
îngrijirea în condiţii mai bune. Margareta nu 
face decât să continue o tradiţie: femeile din 
familia noastră s-au consacrat foarte mult 
operelor de caritate. Regina Maria și Regina 
Elena își creaseră propria lor fundaţie. Iar 
Regina este, prin tradiţie, președinta de onoare 
a Crucii-Roșii române. în cazul Prințesei, 
lucrurile stau puţin altfel, întrucât activităţile 
sale de astăzi o pregătesc pentru 
responsabilitățile mai înalte pe care, poate, 
într-o zi, va trebui să le exercite. 

Vorbind despre copii, aș vrea să adaug câteva 
cuvinte referitoare la învățământ. Şcoala 
denumită “'dialectică” se menţine peste tot. 
Trebuie să înceteze îndoctrinarea copiilor, de la 
grădiniță până la facultate. Studenţii sunt 
furioși când văd că, în sânul școlii sau al 
universităţii lor, comunismul se menţine încă 
atât de viu. După căderea lui Ceaușescu, ei 
reușiseră să îi măture din locurile lor pe câţiva 
profesori prea marcați de tezele marxist- 
leniniste, însă aceștia au fost rechemaţi în anul 
următor de către minister. Trebuie curăţat 
învățământul, altfel viitorul ţării riscă să fie 
compromis. Am primit o scrisoare de la o 


profesoară care își dăduse seama, recent, că 
fusese învățată să îi înșele pe copii. Cum să le 
mărturisească astăzi că de cincisprezece ani ea 
îi minte? Pentru așa ceva, trebuie o anumită 
doză de curaj. Este vorba de un adevărat 
traumatism pentru corpul profesoral. 

- Alt mare corp esențial, armata. Care sunt 
proiectele Majestății Voastre in acest domeniu? 


- în exil eu nu am avut practic nici un contact 
cu înalta ierarhie militară românească. Ofițerii 
nu puteau circula la fel de ușor ca și persoanele 
civile. Dar se spune că o parte din armată ar fi 
favorabilă monarhiei. Nu știu însă în ce 
proporție. 

Armata română este un corp disciplinat. 
Domnește totuși acolo o anumită nemulţumire, 
deoarece soldaţii sunt folosiţi pentru munci 
care nu sunt de resortul lor. Nu este treaba lor 
să culeagă recoltele sau să toarne ciment pe 
șantiere. în plus, armata suferă din cauza lipsei 
de echipament modem, întrucât prioritatea a 
fost acordată timp îndelungat Securităţii, în 
detrimentul trupelor regulate. 

Chiar și astăzi, poliţia politică ocupă o poziţie 
privilegiată în comparaţie cu armata. Aceasta 
stă de o parte și nu mai vrea să se amestece în 
politică. însă ea cunoaște bine organizarea și 
metodele rivalei sale, ceea ce înseamnă că, în 
caz de conflict, ea ar putea eventual să o 
neutralizeze. 

După cum se vede, obiectivul este de a reda 
anhatei locul care îi revine în toate democraţiile 
din lume. Aceasta implică o transformare a 
mentalităților. Mi se pare indispensabil ca 
armata să nu fie înfeudată unui partid, ca în 
sistemul comunist, ci să slujească România. Și 
numai România. întrucât ofiţerii cu grade înalte 


au fost formaţi în Uniunea Sovietică, va trebui 
să isprăvim într-o zi cu ofiţerii roșii din armata 
noastră. Ei vor trebui să plece. 

Și sā nu mi se vorbească de 
“epurarepolitică”! Nu trebuie să amestecăm 
lucrurile. Este vorba de curăţenie și atât: 
treaba militarilor nu este să facă politică, deci 
ei nu trebuie să fie înfeudaţi unui partid, cu atât 
mai puțin Rusiei ''mame”. A fost criticat foarte 
mult faptul că înainte de comuniști, armata nu 
avea dreptul la vot. Or, aceasta era o 
precauţiune legitimă: se considera pe acea 
vreme că acest corp se afla înainte de toate în 
slujba ţării 

și trebuia evitată orice complicitate cu 
societatea civilă. Este poate excesiv și, fără 
îndoială, depășit astăzi, însă principiul unei 
separaţii stricte între armată și partidele 
politice rămâne valabil. 


- Cu ocazia unei călătorii la Paris, Majestatea 
Voastră a recunoscut independența Moldovei. 
Cu această ocazie, ati vorbit despre "marea 
familie românească". Ce înțelegeți prin această 
formulă de exprimare? 


- Marea familie românească este alcătuită din 
totalitatea românilor, fie că locuiesc pe 
teritoriul actual, fie în provinciile care ne-au 
fost luate - dar pe care le considerăm în 
continuare ca făcând parte integrantă din 
comunitatea noastră națională. Republica 
Moldova, cum este botezată astăzi, este de fapt 
alcătuită dintr-o parte a fostei Basarabii și 
dintr-o parte a Bucovinei de Nord, pe care ni le- 
a smuls Stalin. El le anexase pentru a constitui 
din ele Republica Sovietică a Moldovei. Aceste 


regiuni nu au fost niciodată state independente. 
Ele au făcut parte altădată din teritoriul 
românesc. A recunoaște independenţa acestei 
Moldove faţă de Rusia ar putea să fie primul 
pas spre o unire viitoare cu România. în cadrul 
populațiilor din aceste regiuni, se conturează, 
de altfel, o mișcare favorabilă acestei uniri. Toţi 
locuitorii vorbesc românește, nu vreun dialect 
sau vreo limbă inspirată dintr-a noastră, ci 
româneasca cea mai curată, în pofida unui 
accent diferit, care se explică prin faptul că au 
fost obligaţi timp îndelungat să folosească 
limba rusă. 

Totuşi, această unire nu este încă la ordinea 
zilei... în primul rând, pentru că situaţia nu este 
simplă. Bucovina de Nord face acum parte din 
Ucraina. în ceea ce privește Basarabia, 
populaţia românească de aici a fost deplasată în 
masă, deportată în Siberia. Regiunea a fost apoi 
recolonizată de ruși. Cu toate acestea, a rămas 
o majoritate românească, aproximativ șaizeci la 
sută din populaţie. Acestea sunt chestiuni care 
vor tre- 

bui să fie abordate cu încredere atunci când 
marile frământări din fostul imperiu sovietic 
vor începe să se liniștească. 

Aș vrea să insist asupra faptului că această 
problemă a naționalităților, care revine ori de 
câte ori este vorba despre Est, la noi este 
secundară. Naționalismul exagerat, care se 
identifică cu un șovinism pasional, nu este o 
tradiție românească. Așa cum am declarat la 
New York, în aprilie 1991: "Nu trebuie să 
confundăm exprimarea deschisă a 
sentimentelor patriotice cu consecinţele 
negative ale mișcărilor naţionaliste”. Mândria 
națională este un sentiment nobil, însă ea nu 
trebuie să fie exacerbată pe seama unei alte 


naţiuni, nici să se exprime într-un mod agresiv. 
România s-a născut din fuziunea diferitelor 
provincii și etnii. Ar trebui să recunoaștem 
semnificaţia acestui proces istoric și să ne 
arătăm  toleranţi în ceea ce priveşte 
manifestările sale. în rest, totul poate fi luat în 
considerare în viitor, cu condiţia să fie 
garantate egalitatea în drepturi a minorităţilor 
etnice, libertatea de expresie, libera practică a 
religiilor și folosirea limbii materne, toate 
acestea în cadrul unei democraţii puternice și 
respectate. 


- Majestatea  Voastră  păreți hotărât să 
restaurati autoritatea statului. Acest deziderat 
implică el si edificarea unei noi Constituţii? 


- Nu în mod necesar, nu! Va trebui să fie 
repusă în vigoare Constituţia din 1923, 
deoarece aceasta este și acum actuală. Ea oferă 
anumite posibilități pentru menţinerea 
autorităţii statului, garantând în același timp 
libertăţile fundamentale ale cetățenilor. De ce, 
în cazul acesta, să creezi un text complet nou, 
așa cum a procedat noul guvern, când dispui 
deja de un instrument performant? Sistemul 
politic pe care îl definea Constituţia noastră 
era, în acele timpuri, unul dintre cele mai 
progresiste din Europa. Acesta era și “poate fi 
în continuare fundamentul unei societăţi libere. 

Regimul instituit de Constituţia din 1923 este 
cel al monarhiei constituționale. Regele 
numeşte şi revocă miniştrii, care sunt 
răspunzători în fața Parlamentului; el promulgă 
legile; el are dreptul de amnistie în cauze 
politice, cel de grațiere - în materie judiciară. El 
este șeful Armatei și poate semna tratate cu 


alte state. El poate dizolva Camerele, dar cu 
condiția de a convoca electoratul la urne în 
următoarele trei luni, prin același act. în sfârșit, 
monarhul trebuie să satisfacă anumite obligaţii 
de natură privată pe care le-am amintit deja: el 
trebuie să fie ortodox, căsătorit cu o prințesă de 
sânge regal... 

Monarhia constituțională a fost suprimată în 
1947, de către o putere străină și agenţii locali 
ai acesteia, fără ca poporul să-și poată spune 
cuvântul. A accepta această abolire ca un fapt 
împlinit, înseamnă a conferi legitimitate întregii 
perioade comuniste, fiecăruia dintre actele 
sale. Comunismul nu are nici un fel de legi- 
timitate în România și, în consecinţă, aplicarea 
forţată a abdicării mele din 1947 este nulă și 
neavenită. 

Nu poate fi negată existenţa lui Gheorghiu- 
Dej, a lui Ceaușescu și a celorlalţi. însă, din 
punct de vedere juridic, regimul lor este ilegal. 
Comuniștii nu numai că m-au forţat prin șantaj, 
în decembrie 1947, să îmi semnez actul de 
abdicare, dar atunci când au proclamat re- 
publica, Parlamentul era în vacanţa de Crăciun. 
Comuniștii au adunat la repezeală un număr 
insuficient de membri, cu speranţa de a da 
acelei uzurpări a puterii o aparenţă de 
recunoaștere legală. Un avocat din București a 
efectuat un studiu al problemei, cu numeroase 
referințe precise. El a ajuns la aceeași 
concluzie cu mine: din punct de vedere legal, 
România este tot o monarhie, iar șeful statului 
sunt tot eu! 

De aceea, noua Constituţie adoptată de 
România este complet lipsită de valoare, pentru 
bunul și simplul motiv că ea a fost elaborată de 
un organism ilegal, începând din 1947. 

Ţin să fac o remarcă în legătură cu scrutinul 
din 8 decembrie 1991, care urma să 
sancţioneze adoptarea 

unei noi Constutiţii. S-au numărat aproximativ 
patruzeci la sută de abţineri, la care trebuie 
adăugate cele douăzeci și cinci de procente de 
“nu”: nu se poate spune că a fost un vot 
entuziast* în mod curios, astăzi există un milion 
și jumătate de votanţi mai puţin decât anul tre- 
cut. Acolo sus, masa electorală este "'umflată” 
și "'dezumflată” după dorinţă. Sunt efectuate 
tot felul de combinaţii dubioase și se pretinde 
că este vorba de alegeri libere. în anumite 
circumscripţii, au fost mai multe sufragii decât 
votanti! Unii au votat de câte trei ori, inclusiv 
morţii! Este de fapt repetarea a ceea ce s-a 
petrecut în 1946. Toate acestea, bineînţeles, 
sub un regim care se pretinde perfect 
democratic... 

Cu privire la fond, trebuie notat că mai multe 
puncte din acestă Constituţie merg împotriva 
democraţiei. Se dau puteri exagerate 
președintelui. Iar ultimul articol interzice pur și 
simplu revizuirea naturii statului. Ei au hotărât 
că România va fl republică și cu asta au înche- 
iat orice discuţie! 


- Ați lua în considerare posibilitatea de a vă 
prezenta candidatura la alegerile prezidențiale 
din România? 


- Este exclus! Un președinte este, înainte de 
toate, un om de partid. Oricât de mare ar fl 
capacitatea sa de a distinge viitorul ţării sale, el 
trebuie să ţină seama de cei care l-au urcat la 
putere. 

Regele, în schimb, nu poate fl legat de nici un 
partid. El se află deasupra clivajelor politice. 
însufleţit de singura dorință de a servi 
România. Scopul său este de a-și antrena 
compatrioţii spre mai sus, de a-i convinge să 
meargă împreună pentru binele ţării. Acest 
elan nu poate fl efectul unui partid, el trebuie 
să fie inspirat de exemplul oferit de Rege. 


Astăzi, o colaborare cu regimul instalat la 
putere mi se pare nerealistă. Totul ne desparte. 
Mentalităţile noastre, viziunea pe care o avem 
despre ţara noastră și despre viitorul ei sunt 
diametral opuse. Dar asta nu mă 

face să exclud dialogul cu actualii guvernanti. 
însă numai pentru a pune la punct un proces 
care să ducă la restaurarea monarhiei. 

Căci monarhia este singura care poate să 
repună ţara în condiţiile de echilibru necesare 
prosperității sale. Monarhia este singura care 
poate să garanteze, în ochii lumii, o ruptură 
clară și netă de comunism și să inspire 
încrederea fără de care nici o dezvoltare 
serioasă nu este posibilă. 

Este ceea ce probabil deosebește cazul meu 
de cel al lui Juan Carlos. Spania a putut 
beneficia de o tranziţie blândă între dictatură și 
monarhie, deoarece statul funcţiona suficient 
de bine pentru a suporta această trecere de la 
un regim la altul. La noi, condiţiile sunt diferite, 
întrucât statul s-a “lichefiat”, a fost "'fagocitat” 
de un sistem din care nu încearcă să iasă. 
Unica lui voinţă este să dureze, cu orice preţ. 
Militarii franchiști rămăseseră cel puţin atașați 
ţării lor, comuniștii nu sunt atașați decât de 
sistem. 


- Ce vă face să credeti că majoritatea românilor 
doresc intoarcerea la monarhie? 


- Eu primesc o cantitate enormă de scrisori, 
provenind de la comunităţile românești din 
lumea întreagă, dar și din România. De îndată 
ce românii din interior s-au simţit mai liberi - o 
libertate foarte relativă, totuși - ei au îndrăznit 
să îmi scrie pentru a mă ruga să mă întorc. 


Potrivit lor, aceasta este singura soluţie pentru 
a readuce ordinea în ţară. De anul trecut, 
manifestaţiile în favoarea monarhiei sunt mai 
numeroase, iar mulţimea care înalţă portretul 
meu mai densă. Faptul este în același timp 
emotionant și încurajator: în pofida amenințării 
potenţiale care apasă asupra lor, românii în- 
drăznesc să strige numele meu. 

Mai multe partide politice: Naţional-Ţărănesc 
Creștin și Democrat, Liberal, Partidul Alianţei 
Civice și, după cât se pare, Social-Democrat mă 
susţin. în afara 


- 203 - 


O DOMNIE ÎNTRERUPTĂ 


partidelor, studenţii sunt, fără îndoială, cei mai 
monarhist! din rândurile populaţiei. O mare 
figură a disidenţei intelectuale ca Doina Comea 
s-a pronunţat în favoarea întoarcerii mele. 
Eugene Ionesco, care a luat poziţie pentru mine 
într-un articol din Figaro, a strigat 
'"TrăiascăRegele!”. 

Sindicatele și muncitorii m-au încunoștiințat, 
de asemenea, că ei nu s-ar opune la urcarea 
mea, din nou, pe tron. Prinţesa Sofia, fiica mea, 
s-a dus la Constanţa în decembrie 1991 pentru 
a se întâlni cu docherii: ea mi-a spus că acolo 
atmosfera ne era foarte favorabilă. A intrat în 
contact chiar cu români de origine turcă și 
musulmană, care și-au exprimat dorința de a 
mă vedea întrocându-mă, explicându-i că eu 
sunt singurul care ar putea garanta libertatea 
religioasă, așa cum era pe timpul monarhiei. 

Există, totuși, o umbră în acest tablou plăcut. 
îmi este teamă că românii fac o deosebire între 
monarhie și mine. Monarhia constituțională nu 
evocă nimic concret pentru ei, în timp ce 
persoana mea le este familiară. Ei doresc 
întoarcerea mea, însă problema regimului 
rămâne secundară în ochii lor. Este tristul 
rezultat al celor peste patruzeci de ani de 


dezinformare și de propagandă. Amalgamul 
între Regele Mihai și regimul monarhic se va 
produce fără îndoială mai târziu, când românii 
vor înțelege mai bine că sistemul și omul sunt 
complementari. 

Propaganda comuniștilor s-a întors, de altfel, 
împotriva lor. Popularitatea mea este legată în 
parte de faptul că ei au denunţat în mine un 
dușman al regimului lor: astăzi, poporul înalță 
la ceruri tot ceea ce a fost învăţat să urască. 
Mai profund, eu cred în perenitatea mesajului 
care se transmite din generaţie în generaţie, 
încetul cu încetul, în mintea românilor, s-a 
delimitat o perioada dinainte și de după război, 
o perioadă de prosperitate și una de privaţiuni. 
Și ei își pun întrebări, în faţa unei existenţe 
cotidiene care nu se îmbunătățește. 


- Românii au suferit enorm din cauza întregului 
clan 

Ceaușescu. Nu credeți că vor fi neincrezători 
față de ideea de a lega vârful statului de o 
familie, fie ea și regală și deasupra oricărei 
bănuieli? 


- Acesta este, într-adevăr un argument pe 
care unii îl folosesc. Dar eu am încredere în 
poporul român: el va ști să facă diferenţa între 
o dictatură comunistă și o monarhie 
constituțională. Unul sau două dintre partidele 
din opoziție au explicat deja în ziarele lor că un 
monarh costă de zece ori mai puțin decât un 
preşedinte. Afirmația poate să pară vorbă de 
duh, însă oamenii au într-adevăr nevoie să știe 
aceste lucruri, aș spune chiar că au dreptul să 
le afle. 

în orice caz, românii știu bine că erau mai 
fericiţi sub domnia mea - sau înainte - decât sub 


jugul comunist. Eu aveam numeroase contacte 
cu populaţia și am resimţit acea bunăstare și 
acel climat care făceau ca viaţa să fie frumoasă 
în ţară. Dar atenţie, să nu se înţeleagă greșit 
spusele mele: nu se pune în nici un caz 
problema să efectuăm o întoarcere în timp, ci 
să reîn- nodăm firul căii noastre tradiționale. 

Căci monarhia are, în România, o tradiție 
bimilenară. Chiar înainte ca romanii să ajungă 
pe tărâmurile noastre, exista deja un principe 
domnitor. Pentru ce am renunța noi să 
restaurăm un regim care și-a dovedit, în 
nenumărate rânduri, capacitatea de a 
moderniza țara? Aceasta nu a progresat decât 
sub monarhie. Istoria o dovedește, iar poporul 
nu a fost niciodată atât de liber ca în timpul 
acestor perioade. Regele Carol I a obținut 
independența României, bunicul meu a unit 
toate provinciile și a dat ţării o Constituţie care 
garanta drepturile tuturor. în comparaţie cu 
“experiența” comunistă, virtuțile monarhiei 
apar încă și mai înalte. 

Eu cred, totuși, că este încă prea devreme 
pentru a lansa un referendum asupra naturii 
regimului. Românii nu sunt încă suficient de 
informaţi cu privire la mecanismele unei 
monarhii constituţionale. Pentru aceasta, ya fi 
nevoie de șase luni sau de doi ani, nu știu 
precis, însă atunci când oamenii vor ști într- 
adevăr despre ce 

este vorba, în acel moment voi fi favorabil unui 
referendum, deși - în fond - acest lucru nu ar fi 
prea “just”, în 1947, nimeni nu a consultat 
populaţia pentru a mă exila și a abroga 
Constituţia noastră. Familiile Regale din 
Olanda, din Luxemburg sau din Norvegia, 
alungate la venirea nemților, nu și-au văzut 
revenirea la putere, după război, supusă unui 


referendum. Atâta doar că, în cazul lor, 
ocupantul era nazist și nu s-a menţinut decât 
patru ani. La noi, ocupantul era comunist și a 
rezistat patruzeci și doi de ani... însă mă voi 
înclina în faţa verdictului unui referendum. 


- Dar cum ați putut păstra contactul cu poporul 
Maje- stății Voastre, după un exil atât de lung? 
Nu erati, oare, lipsit de orice mijloc de 
comunicare cu el? 


- De-a lungul tuturor acestor ani, eu i-am 
adresat mesaje, cu ocazia Anului Nou, de 
exemplu. Vorbeam, cu aceste ocazii, de istoria 
tării noastre. însă mă vedeam confruntat cu o 
problemă teribilă. Să nu îl aduc la disperare, să 
nu-l legăn cu iluzii! în orice caz, am căutat 
întotdeauna din toate puterile, prin mijloacele 
mele, să redau poporului român curajul. 

Mesajele mele le parveneau celor din ţară pe 
undele posturilor de radio Europa Liberă sau 
BBC. în anumite perioade, prin anii șaizeci, 
responsabilii acestor posturi au oprit difuzarea 
acestora, pentru a nu irita prea mult 
Bucureștiul. Ei se mulțumeau să dea un 
rezumat al textelor mele, dar fără vocea mea. 
Apoi, când mediile de informare și-au dat 
seama că situaţia românească constituia o 
problemă - în mare, din momentul venirii la 
președinția SUA a lui Ronald Reagan -, Europa 
Liberă şi  BBC-ul au reluat difuzarea 
alocuţiunilor mele pe bandă sonoră. Acţiunea 
mai continuă și astăzi: înregistrez mesaje la 
telefon, sau direct în studiouri. 

Presa scrisă de la București vorbește destul 
de regulat despre mine. Organele de presă 
reproduc spusele mele, însă ele sunt foarte 
prost difuzate. Mai mult 

încă, populaţia privește mai curând la televizor 
decât să citească ziarele. 

Mediile audio-vizuale românești m-au ignorat 
practic până în luna octombrie 1991 când 
postul local de radio Timișoara mi-a cerut un 
interviu, prin telefon. Acesta a durat patruzeci 
și cinci de minute, la o oră de foarte mare 
audienţă. Nu se mai văzuse niciodată așa ceva! 
Am fost surprins că au avut curajul să o facă. 
întrebările se refereau, în principal, la istoria 
monarhiei şi la castelul Peleș. Această 
înregistrare a fost folosită ulterior de 
televiziune într-un reportaj despre Sinaia. 

Televiziunea română, care a spus totuși 
adeseori orori despre mine, a prezentat imagini 
de la manifestaţia din 10 mai 1991 de la 
București, unde s-au adunat mai multe mii de 
persoane. Se vedeau oameni înâlțând portretul 
meu. Faptul era destul de uimitor. Comenta- 
torul prezenta istoricul monarhiei, de la Regele 
Carol I până la plecarea mea forţată, în exil. 
Aceasta arăta că lucrurile se mișcau și că statul 
avea unele dificultăţi în a controla întregul 
aparat de mediatizare. 


- Pentru fiicele Majestății Voastre, a merge în 
România trebuie să fie o descoperire 
extraordinară. Cum sunt ele primite? 


- Lumea este fericită să le vadă. în cursul 
tuturor vizitelor pe care le-au efectuat, 
începând cu ianuarie 1990, ele nu au fost decât 
o singură dată agresate verbal de un 
necunoscut, în nordul ţării. Am primit chiar 
scrisori destul de emoţionante de la diverși 
români care îmi spuneau că “le știm că sunt pe 
pământul României, chiar dacă nu le vedem, și 
asta este de ajuns pentru a ne liniști”. 

Când Margareta se întoarce din România, îi 
cer să îmi povestească în amănunt călătoria ei. 
Ceea ce ne ia timp, nu glumă! în ceea ce o 
privește pe Sofia, lucrurile sunt oarecum 
diferite: Prinţesa este foarte meticuloasă, ia 


note și redactează un raport pe care îl depune 

la secretariatul meu. Ea notează numele tuturor 
celor cu care a intrat în contact, starea lor de 
spirit și sentimentele lor, la card adaugă un 
comentariu personal. 

Prinţesele m-au întrebat într-o zi dacă aș 
avea ceva împotrivă ca ele să se ducă la Sinaia. 
Ele nu vroiau să mă întristeze, știind că nu mă 
puteam duce eu însumi acolo. Se mai află încă, 
la Sinaia, unul dintre cei trei subofiţeri care l- 
au arestat pe Antonescu, la 23 august 1944. El 
a servit în batalionul de gardă, întâi cu tatăl 
meu, după aceea sub ordinele mele. încetul cu 
încetul, el a ajuns să preia funcţia de gardă 
personală. La ocaziile oficiale, el se afla 
întotdeauna în mașina Regelui. Ne 
împrieteniserăm și am rugat-o pe Sofia să se 
ducă să îi facă o vizită. l-am trimis câteva 
cuvinte. Când a citit mesajul, a început să 
plângă... Era un om de mare loialitate. Astăzi, 
pentru mine este o adevărată fericire să știu că 
fiicele mele se duc să-l vadă ori de câte ori sunt 
la Sinaia. 

Prinţesele au avut posibilitatea să viziteze 
castelul Peleș, însoţite de un ghid, însă nu au 
avut dreptul să intre în casa în care locuiserăm 
noi, ceva mai sus. Pentru o anumită perioadă de 
timp, ea fusese pusă la dispoziția 
“intelectualilor” și a “eroilor” regimului. Fiicele 
mele i-au dat ocol, pe afară, în compania 
acestui prieten subofițer despre care v-am 
vorbit adineauri. 

Sper să pot, într-o zi, revedea Sinaia. Mai 
mult, sper să recuperez acest domeniu familial, 
confiscat în mod abuziv de către comuniști. însă 
această acţiune de restituire a bunurilor private 
nu va trebui să înceapă cu noi: sunt atâţia 
români care au fost alungaţi din casele lor și 


care ar vrea să se întoarcă la ei acasă... 

Eu nu m-am obișnuit niciodată să trăiesc în 
afara României. Aici, la Versoix, am cunoscut 
adevărate momente de fericire pentru că noi 
am format întotdeauna o familie foarte unită. 
Totuși, nu trece nici măcar o zi fără să mă 
gândesc la România, la peisajele pe care le-am 
lăsat acolo și la poporul meu, care suferă. 

Născut în România, eu sunt și mă simt 
întrutotul român. Ceea ce nu se poate spune 
despre acești guver- 

nanţi îndoctrinaţi, dintre care unii formaţi în 
Rusia, dar care sunt cu toţii în serviciul unor 
mișcări internaționale. 

Există totuși oameni noi în România, oameni 
capabili să preia ștafeta. Numai că ei pregetă 
încă să se facă cunoscuţi, deoarece acest lucru 
ar fi inutil și foarte periculos. însă toţi cei care 
nu s-au compromis în regimul comunist se vor 
putea alătura cu ușurință acestei "majorități 
tăcute”. 


- Atunci când în sfârșit, la 25 aprilie 1992, aţi 
avut posibilitatea să puneti piciorul pe 
pământul natal al Ma- jestătțtii Voastre fără a vă 
vedea constrâns să vă reîntoarcetți la frontieră, 
această "majoritate" nu mai era tăcută. Toate 
posturile de televiziune, toate ziarele au relatat 
evenimentul: sute de mii de români adunați de- 
a lungul traseului pe care l-aţi urmat, la 
București, Vă ovaționau. Ce ați simtit atunci? 


- Este un sentiment foarte greu de explicat, 
un moment de emoție intensă. încercaţi să vă 
imaginaţi că vă întoarceţi, în sfârșit, în ţara 
dumneavoastră, după patruzeci și cinci de ani 
de absenţă forțată. închipuiţi-vă că acei oameni 


se adunaseră dis-de-dimineaţă pe marile artere 
ale Bucureștiului pentru a mă vedea trecând. Ei 
au făcut-o aproape spontan, căci televiziunea 
română abia dacă vorbise despre sosirea mea 
în România. Entuziasmul a fost atât de mare 
încât automobilul în care luasem loc a ieșit boţit 
de tot de acolo. Poliţia care mă escorta a 
devenit chiar, la un moment dat, destul de 
nervoasă. Şi ceea ce m-a frapat foarte mult a 
fost faptul că, a doua zi, la aeroport, ofițeri de 
poliţie au venit pentru a-și lua rămas bun de la 
mine. Orice ne-ar rezerva viitorul, această 
reîntâlnire cu Bucureș- tiul va rămâne pentru 
mine ziua cea mai tulburătoare din viața mea. 


- Și v-aţi reîntors în Elveţia? 
- 209 - 


O DOMNIE ÎNTRERUPTĂ 


- Da, deoarece mă angajasem să stau 
șaptezeci și două de ore pe pământul meu natal 
și nu voiam să îmi calc cuvântul dat. 


- Ați trezit o nouă speranță la români: ce poate 
face Majestatea Voastră ca să nu îi dezamăgiți? 


- Am vorbit în mai multe rânduri mulţimii 
care îmi cerea să rămân în România, insistând 
asupra faptului că plecarea mea nu este un 
adio, ci doar “la revedere”. Cred că am fost 
înţeles bine. 

Scopul meu este și rămâne acela de a mă 
întoarce în România și de a mă pune pe treabă. 
în mod deosebit, așa cum am mai spus-o, aș 
vrea ca poporul să poată deveni conștient de 
ceea ce poate să reprezinte pentru el o 
monarhie constituțională. Vă repet: poate va fi 
nevoie de timp pentru aceasta, poate se va 
trece printr-un referendum, însă eu sunt - 


astăzi la fel ca ieri - hotărît să mă lupt pentru 
fericirea românilor și pentru prosperitatea 
României. 


- Neputând fi un Juan Carlos, ați fi un conte de 
Paris? 


- Dacă mă voi întoarce definitiv în România, o 
voi face pentru a mă urca din nou pe tron: eu 
nu văd altă alternativă. în caz contrar, situaţia 
riscă să provoace o stare de nemulțumire în 
toată țara., Situaţia contelui de Paris este total 
diferită, deoarece el nu a domnit niciodată și a 
fost lovit de legile exilului unei Franţe repu- 
blicane și nu dictatoriale, cum a fost cazul în 
România. 


- Care este mesajul pe care încercaţi să îl 
transmiteti nepotului Majestății Voastre, 
Nicolae? 

- El este încă foarte mic, însă încetul cu 
încetul, va trebui ca mintea lui să fie orientată 
înspre serviciile pe 

care ţara le așteaptă de la el. Va trebui să vină 
din nou împreună cu noi pentru a se arăta ţării, 
căci românii vor să îl vadă. Aș dori să îi urmeze 
într-o zi fiicei mele Margareta, pe Tronul 
României. El va trebui să cunoască istoria 
completă a ţării sale, dar, mai ales, va trebui să 
fie conștient de datoria lui faţă de ea. Acesta 
este un lucru pe care l-am repetat fără încetare 
fiicelor mele. Noi nu ne aparţinem, noi 
aparținem ţării. Este singurul lucru care 
trebuie să ne conducă în viaţă. 

Eu însumi m-am identificat cu România și cu 
poporul meu. Noi am suferit împreună. Aș vrea 
ca românii să înţeleagă, vorbesc de cei care 
încă se mai îndoiesc, că noi am făcut tot ce ne-a 


stat în puteri pentru binele și mărirea ţării, în 
condiţii adeseori imposibile. 

Chiar și astăzi, anumite chipuri mă însoțesc 
în permanenţă. Regele Ferdinad I care, după 
Regele Carol I, a clădit o ţară modernă. Regina 
Maria și Regina Elena, care s-au devotat 
poporului român, Regele Paul al Greciei, 
profund creștin, care mi-a fost de mare sprijin. 

Dar sunt, de asemenea aducători de 
nenorociri: Groza, Ana Pauker, Hitler, Molotov 
și mulţi alţii. Mă îndoiesc că voi putea vreodată 
să îi uit. Românii si cu mine avem aceeași 
memorie. Când ei suferă, sufâr și eu. împreună 
sau despărțiți, noi suntem întotdeauna 
apropiati. 

Mă gândesc câteodată la acel soldat care 
plângea, în ziua plecării mele din România, în 
gara de la Sinaia. Mă întreb cine era el, ce s-a 
întâmplat cu el. Mi-am pus adeseori această 
întrebare. Căci nu i-am uitat nici chipul, nici 
lacrimile: ele simbolizau durerea tuturor 
românilor care mă vedeau plecând în exil. 
Primesc scrisori de la oameni care îmi 
povestesc că, fiind copii, i-au văzut pe părinţii 
lor plângând, de asemenea, la plecarea mea. 
Poate că, în acea privire încărcată de suferinţă, 
în clipa când domnia mea era sfârtecată, am 
găsit eu energia necesară pentru a-mi continua 
lupta, pentru a atinge un scop pe care astăzi îl 
simt aproape: acela de a conduce România pe 
calea modernităţii și 

de a da românilor un strop din acea fericire al 
cărei gust l-au pierdut după mai mult de 
patruzeci de ani de dictatură comunistă. Nu, eu 
nu l-am uitat pe acel soldat de la Sinaia care își 
plângea Regele. După patruzeci și cinci de ani, 
aș vrea să îi spun și lui, ca și tuturor românilor, 
că voi fi curând printre ei. Domnia mea nu va 


rămâne neîmplinită. 

